
til  unge  på  et  herberg  for  hjemløse. 
Bagsiden:  Unge  Piger  fra  Botafogo  Ward 
i  Andarai  Stav  i  Rio  de  Janeiro  i  Brasilien 
(Foto:  Barbara  Jean  Jones). 

»TRO  SOM  EN  GRÅSPURV« 

Jeg  har  aldrig  før  læst  noget  så  beri- 
gende og  oplysende  som  Liahona  (spansk) . 
Jeg  er  ung  og  har  aldrig  været  meget  for  at 
læse.  Og  da  jeg  begyndte  at  læse,  regnede 
jeg  ikke  med  at  finde  noget,  som  kunne 
motivere  mig  til  at  studere  skrifterne  og 
hjælpe  mig  til  at  forstå  vor  Herre  Jesu 
Kristi  budskab  bedre.  Men  da  jeg  læste 
nummeret  fra  januar  2000  gjorde  talen 
»Tro  som  en  gråspurv:  Tro  på  og  tillid  til 
Herren  Jesus  Kristus«  af  ældste  Bruce 
Stucki  fra  De  Halvfjerds  et  dybt  indtryk  på 
mig  -  så  dybt,  at  jeg  er  blevet  ved  med  at 
studere  skrifterne. 

Takket  være  vor  himmelske  Fader  og 
hans  missionærer  har  jeg  fundet  sand- 
heden, og  jeg  skal  døbes.  Tak  fordi  I  forbe- 
reder missionærerne  til  at  undervise  folk 
som  mig. 

Alexi  Antonio  Lopez  Lopez, 

Oriental  Ward, 

San  Miguel  Stav  i  El  Salvador 

NB:  Bror  Lopez  blev  døbt  den  1 8.  marts 
2000,  kort  efter  at  han  skrev  dette  brev. 

FREMGANG  I  MISSIONERINGEN 

Herrens  værk  går  godt  i  Den 
Demokratiske  Republik  Congo,  selv  om 
der  hersker  krig  i  nogle  af  landets 
provinser. 


En  dag  bankede  min  kammerat  og  jeg 
på  hos  søster  Sylvie.  To  dage  senere  traf  vi 
hendes  mand,  bror  Antoine.  Han  spurgte, 
hvad  vores  kirke  hed.  Vi  svarede,  at  vi  kom 
fra  Jesu  Kristi  Kirke  af  Sidste  Dages 
Hellige. 

»Det  er  den  kirke,  jeg  har  søgt  efter,« 
udbrød  han  glædestrålende.  »Jeg  har  et 
gammel  eksemplar  af  Mormons  Bog,  hvoraf 
jeg  har  mistet  flere  sider.  Jeg  er  meget  glad 
for  at  have  fundet  jer.« 

Tre  uger  senere  blev  bror  Antoine  døbt. 
Jeg  ved  af  hele  mit  hjerte,  at  Ånden  fører 
dem,  der  vil  lade  sig  føre,  til  Herrens  værk. 

Ældste  Mahongo  Ruffin, 
Kinshasa-missionen  i  Den  Demokratiske 
Republik  Congo 

FORSONING  MOTIVERER  TIL  FORANDRING 

Jeg  bliver  meget  glad,  hver  gang  jeg 
modtager  Liahona  (spansk).  Jeg  læser  og 
overvejer  artiklerne  og  talerne  og  stræber 
efter  at  efterleve  dem.  Tidsskriftet  styrker 
mig  meget  i  svære  tider.  Jeg  giver  ofte 
abonnementer  på  Liahona  til  venner,  som 
ikke  er  medlemmer  af  Kirken. 

Jeg  har  været  medlem  af  Kirken  i  27  år, 
og  jeg  lærer  stadig  noget  nyt  hver  dag.  Jeg 
føler  mig  altid  opbygget,  når  jeg  læser  om 
Frelserens  forsoning.  Jeg  er  dybt  taknemlig 
for  det  offer,  som  han  ydede  for  os.  Hans 
eksempel  har  motiveret  mig  til  at  ændre 
mig  og  prøve  at  leve,  sådan  som  han 
ønsker,  at  jeg  skal  leve. 

Bertha  Barrera  de  Pulido, 

Kennedy  1.  Ward, 

Kennedy  Stav  i  Bogota  i  Colombia 

BUDSKAB  FRA  DET  FØRSTE  PRÆSIDENTSKAB 


Herrens  fyrtårn 

Et  budskab  til  Kirkens  unge 

Præsident  Thomas  S.  Monson 

Førsterådgiver  i  Det  Første  Præsidentskab 

,  Kirkens  unge,  er  en  vidunderlig  skare,  en  udvalgt  slægt.  I  får  mig 
til  at  tænke  på  de  ord,  som  digteren  Henry  Wadsworth  Longfellow 
skrev: 


O,  skønne  ungdom,  lyset  fra  dig  strømme, 
Du  er  så  fuld  af  håb,  ambitioner  og  drømme! 
Begyndelsen  Bog,  Historie  uden  ende, 
Hver  mø  er  en  heltinde,  hver  mand  en  frænde.' 

For  blot  20  ar  siden  var  mange  af  jer  end  ikke  begyndt  på  jeres  jordiske 
rejse.  Jeres  bolig  var  da  et  himmelsk  hjem.  Vi  ved  forholdsvis  lidt  om  vores 
tilværelse  der  -  blot  at  vi  var  blandt  dem,  som  elskede  os  og  nærede  omsorg 
for  vores  evige  velbefindende.  Så  kom  det  tidspunkt,  hvor  det  jordiske  liv 
blev  nødvendigt  for  vores  udvikling.  Uden  tvivl  blev  der  taget  afsked  og 
udtrykt  tillidsfulde  ord,  inden  vi  fortsatte  ind  i  dødeligheden. 

Sikke  en  indvielsesceremoni,  der  ventede  os!  Kærlige  forældre  bød  os 
glædestrålende  velkommen  til  vores  jordiske  hjem.  Vi  blev  konstant  mødt 
med  blid  omsorg  og  kærlige  kram.  En  eller  anden  har  beskrevet  et  nyfødt 
barn  som  »et  smukt,  nyt  skud  af  menneskelighed,  som  for  nylig  er  faldet 

Se  hen  til  Herrens  fyrtårn. 

Der  er  ingen  tåge  så 

tæt,  ingen  nat  så  mørk, 

ingen  storm  så  stærk  og 

ingen  sømand  så  fortabt, 

at  dets  lys  ikke  kan  nå 

til  undsætning. 


fra  Guds  egen  bolig  for  at  blomstre  på  jorden«.2 

De  første  år  var  dyrebare,  særlige  år.  Satan  havde 
ingen  magt  til  at  friste  os.  Vi  var  endnu  ikke  blevet 
ansvarlige,  men  var  uskyldige  i  Guds  øjne.  Det  var 
lærdomsår. 

Snart  trådte  vi  ind  i  det,  der  af  nogen  er  blevet  kaldt 
»de  frygtelige  teenageår«.  Jeg  foretrækker  at  kalde  dem 
»de  frydefulde  teenageår«.  Det  er  mulighedernes  tid,  en 
periode  med  vækst,  en  udviklingstid,  der  er  præget  af  en 
tilegnelse  af  kundskab  og  en  søgen  efter  sandhed. 

Ingen  har  sagt,  at  disse  år  er  lette.  Faktisk  er  de  blevet 
stedse  vanskeligere.  Verden  synes  at  have  revet  sig  fri  af 
sikkerhedens  fortøjninger  og  være  drevet  fra  fredens 
havn.  Eftergivenhed,  umoral,  pornografi  og  gruppepres 
kaster  mange  om  på  syndens  hav  og  knuser  dem  mod  de 
tabte  muligheders,  de  mistede  velsignelsers  og  de  knuste 
drømmes  rev. 

Vi  spørger  ængsteligt:  »Findes  der  en  sikker  vej/  Kan 
nogen  lede  os?  Er  der  en  udvej  fra  den  truende 
ødelæggelse?« 

Svaret  er  et  rungende  ja!  Jeg  vil  give  jer  dette  råd:  Se 
hen  til  Herrens  fyrtårn.  Der  findes  ikke  nogen  tåge  så 
tæt,  ingen  nat  så  mørk,  ingen  storm  så  stærk  og  ingen 
sømand  så  fortabt,  at  dets  lys  ikke  kan  nå  ud  til  undsæt- 
ning. Det  byder:  »Denne  vej  til  sikkerhed.  Denne  vej 
hjem.« 

Herrens  fyrtårn  udsender  signaler,  som  let  genkendes 
og  aldrig  svigter.  Må  jeg  foreslå  tre  sådanne  signaler,  der 
-  hvis  de  følges  -  kan  føre  os  gennem  livets  storme: 

1.  Vælg  jeres  venner  med  omhu. 

2.  Planlæg  jeres  fremtid  med  et  formål  for  øje. 

3.  Omgiv  jeres  liv  med  tro. 

FOR  DET  FØRSTE:  VÆLG  JERES  VENNER  MED  OMHU 

En  undersøgelse,  som  blev  foretaget  i  udvalgte  ward 
og  stave  i  Kirken  for  nogle  år  siden,  viste  os  noget  inter- 
essant. De,  hvis  venner  giftede  sig  i  templet,  giftede  sig 
sædvanligvis  også  selv  i  templet,  mens  de,  hvis  venner 


Omgiv  jer  med  dem,  der,  ligesom  I  selv,  ikke  blot 
lægger  planer  for  midlertidig  magelighed,  kortsigtede 
mål  eller  selviske  ambitioner,  men  i  stedet  lægger 
planer  for  det,  der  betyder  mest  -  nemlig  evige  mål. 

ikke  giftede  sig  i  templet,  som  regel  ikke  giftede  sig  i 
templet.  Vennernes  indflydelse  syntes  at  være  lige  så 
stærk  som  forældrenes  opfordringer  og  mere  afgørende 
end  undervisningen  i  klasserne  eller  afstanden  til 
templet. 

Vi  har  det  med  at  blive  som  dem,  vi  beundrer.  Ligesom 
i  Nathaniel  Hawthornes  klassiske  beretning  om  »Det 
store  stenansigt«,  antager  vi  samme  manerer,  holdninger 
og  opførsel,  som  dem  vi  beundrer  -  og  det  er  som  regel 
vore  venner.  Omgiv  jer  med  dem,  der  ligesom  I  selv,  ikke 
blot  lægger  planer  for  midlertidig  magelighed,  kortsigtede 
mål  eller  selviske  ambitioner,  men  i  stedet  lægger  planer 
for  det,  der  betyder  mest  -  nemlig  evige  mål. 

Ikke  alene  påvirker  jeres  vennekreds  jeres  tankegang 
og  opførsel  i  væsentlig  grad,  men  I  påvirker  også  deres. 
Mange  ikkemedlemmer  er  kommet  ind  i  Kirken  takket 
være  venner,  der  tog  dem  med  til  aktiviteter  i  Kirken.  Jeg 
vil  fortælle  jer  en  dejlig  familieoplevelse,  som  begyndte 
tilbage  i  1959,  da  jeg  blev  kaldet  til  at  præsidere  over  den 
canadiske  mission,  som  havde  sit  hovedsæde  i  Toronto. 

Vores  datter,  Ann,  fyldte  fem,  kort  efter  at  vi  ankom  til 
Canada.  Hun  så  missionærerne  udføre  deres  arbejde,  og 
hun  ville  også  gerne  være  missionær.  Min  hustru  viste  sin 
forståelse  ved  at  lade  Ann  tage  nogle  eksemplarer  af 
Children's  Friend   (Kirkens  engelsksprogede  børneblad) 

med  i  skole.  Det  var  ikke  nok  for  Ann.  Hun  ville  også 
have  et  eksemplar  af  Mormons  Bog  med,  så  hun  kunne 
tale  med  sin  lærerinde,  frøken  Pepper,  om  Kirken.  Jeg 
synes,  at  det  er  ganske  gribende,  at  vi  for  nogle  fa  år 
siden,  mange  år  efter  at  vi  vendte  hjem  fra  Toronto,  kom 
hjem  fra  en  ferie  og  fandt  et  brev  fra  frøken  Pepper,  hvori 
der  stod: 

»Kære  Ann. 

Prøv  at  tænke  mange  år  tilbage.  Jeg  var  din  skolelærer 
i  Toronto  i  Canada.  De  eksemplarer  af  Childreris  Friend, 
som  du  tog  med  i  skole,  gjorde  et  dybt  indtryk  på  mig.  Jeg 
var  imponeret  over  din  hengivenhed  for  en  bog,  som  hed 
Mormons  Bog. 

Jeg  besluttede  mig  for,  at  jeg  en  dag  ville  besøge  Salt 
Lake  City  og  se,  hvorfor  du  talte,  som  du  gjorde,  og 
hvorfor  du  troede,  som  du  gjorde.  I  dag  havde  jeg  den 
fornøjelse   at  besøge   jeres   besøgs- 
center  på  Tempelpladsen.   Takket 
være  en  femårig  pige,  som  vidste, 
hvad  hun  troede  på,  har  jeg  nu  fået 
en  bedre  forståelse   af  Jesu   Kristi 
Kirke  af  Sidste  Dages  Hellige.« 

Frøken  Pepper  døde  kort  efter  det 
besøg.  Hvor  var  vores  datter  Ann 
dog  lykkelig,  da  hun  kunne  besøge 
templet  i  Jordan  River  i  Utah  og 
udføre  ordinancer  for  sin  elskede 
skolelærerinde,  som  hun  havde 
været  ven  med  for  længe  siden. 


FOR  DET  ANDET:  PLANLÆG  JERES 
FREMTID  MED  ET  FORMÅL  FOR  ØJE. 

I  Lewis  Carrolls  klassiker  Alice  i 
eventyrland  kommer  Alice  til  en 
korsvej,  hvor  to  veje  strækker  sig  i 
hver  sin  retning.  Hun  møder 
Filurkatten,  som  Alice  så  spørger: 
»Hvilken  vej  skal  jeg  vælge?« 


Hver  lektion  i  Kirken,  hver  bøn, 

hvert  stævnemøde,  hver  ven  og 

hver  fest  har  betydning  for  det 

mål,  som  hedder  tempelægteskab 

-  det  store  skridt  hen  mod  1 3-tallet 

i  livets  karakterbog. 


Katten  svarer:  »Det  kommer  an  på,  hvor  du  gerne  vil 
hen.  Hvis  du  ikke  ved,  hvor  du  vil  hen,  kan  det  jo  være 
lige  meget,  hvilken  vej  du  vælger.«3 

I  modsætning  til  Alice  ved  vi  alle  sammen,  hvor  vi  vil 
hen.  Det  har  betydning,  hvilken  vej  vi  går,  for  den  vej, 
som  vi  følger  i  dette  liv,  fører  til  den  vej,  som  vi  følger  i 
det  næste. 

Jeg  bønfalder  jer,  mine  unge  brødre  og  søstre,  om  at 
huske  på,  hvem  I  er.  I  er  den  almægtige  Guds  sønner  og 
døtre.  I  har  en  mission  at  udføre,  et  liv  at  leve,  bidrag  at 
yde  og  et  mål  at  nå.  Guds  riges  fremtid  her  på  jorden  vil, 
til  en  vis  del,  fremmes  af  jeres  hengivenhed. 

Lad  os  huske  på,  at  Guds  visdom  kan  virke  som 
dårskab  i  menneskers  øjne,  men  den  allervigtigste  lektie, 
vi  kan  lære  i  dette  liv,  er,  at  når  Gud  taler,  og  vi  adlyder, 
så  handler  vi  altid  ret.  Nogle  tåbelige  mennesker  vender 

ryggen  til  Guds  visdom  og  følger  de 
skiftende  trends,  den  falske  populari- 
tets lokken  og  den  øjeblikkelige 
spænding.  Deres  adfærd  minder  om 
Esaus  katastrofale  oplevelse,  da  han 
byttede  sin  førstefødselsret  bort  for 
en  skål  linser.4 

Og  hvad  er  følgerne  af  sådanne 
handlinger?  Jeg  bærer  vidnesbyrd 
for  jer,  at  det  at  vende  sig  fra 
Gud  medfører  brudte  pagter,  knuste 
drømme,  mistede  ambitioner,  forduf- 
tede planer,  uindfriede  forvent- 
ninger, knuste  håb,  fejlanvendt 
energi,  fordærvet  karakter  og 
ødelagte  liv. 

Jeg  trygler  jer  om  at  undgå  det 
kviksand.  I  har  en  ædel  fødselsret. 
Ophøjelse  i  det  celestiale  rige  er  jeres 
mål. 

Sådan  et  mål  nås  ikke  ved  en 
storslået   indsats,    men   er   snarere 

resultatet  af  livslang  retskaffenhed,  summen  af  kloge 
valg  og  en  vedvarende  målrettethed.  Ligesom  det  efter- 
tragtede 13-tal  i  karakterbogen  kræver  evigt  liv  en 
indsats.  13-tallet  er  resultatet  af  hvert  eneste  emne, 
hver  eneste  prøve,  hver  eneste  time,  hver  eneste 
eksamen,  hver  eneste  projekt  og  hver  eneste  opgave. 
På  samme  måde  har  hver  lektion  i  Kirken,  hver  bøn, 
hvert  stævnemøde,  hver  ven  og  hver  fest  betydning  for 
det  mål,  som  hedder  tempelægteskab  -  det  store  skridt 
hen  mod  13-tallet  i  livets  karakterbog. 

Vores  mål  er  at  opnå,  ja,  at  stræbe  efter  fuldkom- 
menhed. Men  husk,  at  her  i  livet  handler  det  ikke  om  at 
overgå  de  andre,  men  derimod  at  overgå  os  selv.  At  slå 
vores  egen  rekord,  at  lade  i  dag  være  bedre  end  i  går,  at 
bære  vore  trængsler  smukkere,  end  vi  troede,  vi  kunne, 
at  give  mere,  end  vi  før  har  givet,  at  udføre  vores  arbejde 
med  større  kraft  og  bedre  resultat,  end  nogensinde  før  - 
det  er  det  egentlige  mål.  Og  hvis  vi  skal  opnå  det,  må 
vore  holdninger  afspejle  en  beslutsomhed  i  at  få  det 
meste  ud  af  vore  muligheder.  Vi  vender  os  fra  den 
fristende  lokken  og  farlige  snare,  som  så  snedigt  og 
omhyggeligt  opstilles  af  »opsættelsens  mester«.  For  to 
århundreder  siden  sagde  Edward  Young,  at  »opsættelse  er 
en  tidsrøver«.5  Faktisk  er  opsættelse  meget  mere  end  det. 
Det  stjæler  vores  selvrespekt.  Det  plager  os  og  ødelægger 
vores  morskab.  Det  berøver  os  den  fulde  indfrielse  af  vore 
håb  og  drømme.  Når  vi  ved  det,  kan  vi  ruske  os  selv 
vågne  i  erkendelsen  af,  at  »dette  er  mine  muligheders 
dag.  Jeg  vil  ikke  spilde  den«. 

Måske  havde  apostlen  Paulus  vores  tid  i  tankerne,  da 
han  belærte  de  korinthiske  hellige  om,  at  livet  er  som  et 
væddeløb.  »Ved  I  ikke,  at  de,  der  er  med  i  et  løb  på 
stadion,  alle  løber,  men  kun  én  får  sejrsprisen?  Løb  sådan, 
at  I  vinder  den!  «6 

Forfatteren  til  Prædikerens  Bog  skrev  også  om  dette 
emne:  ».. .  løbet  afhænger  ikke  af  de  hurtige,  krigen  ikke 
af  de  tapre,«7  men  af  dem,  der  holder  ud  til  enden. 

Livets  løb  er  ikke  frivilligt.  Vi  er  med  på  banen  og 

løber,  hvad  enten  vi  har  lyst  til  det  eller  ej.  Nogle  ser  kun 
målet  tåget  foran  dem  og  foretager  dyrt  betalte  svin- 
keærinder, som  fører  til  skuffelse  og  fortvivlelse.  Andre 
ser  klart  løbets  præmie  og  holder  trofast  ud.  Denne 
præmie,  dette  høje  og  ønskværdige  mål,  er  intet  andet 
end  evigt  liv  i  Guds  nærhed. 

Når  I  planlægger  jeres  liv  med  et  formål  for  øje,  åbnes 
kundskabens  og  inspirationens  skatkiste  for  jer. 

FOR  DET  TREDJE:  OMGIV  JERES  LIV  MED  TRO. 

Midt  i  vor  tids  forvirring,  samvittighedens  kampe  og 
dagligdagens  kaos  kan  en  urokkelig  tro  blive  vores  livs 
anker. 

Ved  at  søge  vor  himmelske  Fader  i  personlig  bøn  og 
familiebøn  kan  vi  og  vore  kære  opnå  opfyldelsen  af  det, 
som  den  store  engelsk  statsmand  William  E.  Gladstone 
beskrev  som  det,  verden  trænger  allermest  til:  »En 
levende  tro  på  en  personlig  Gud.«  En  sådan  tro  vil  oplyse 
vores  vej  som  Herrens  fyrtårn. 

Når  I  har  en  urokkelig  tro  på  den  levende  Gud,  når 
jeres  ydre  handlinger  afspejler  jeres  indre  overbevisning, 
besidder  I  den  samlede  styrke  af  synlige  og  usynlige  dyder. 
Sammen  giver  de  en  sikker  sejlads  gennem  alle  oprørske 
vande. 

Uanset  hvor  vi  befinder  os,  kan  vor  himmelske  Fader 
høre  og  besvare  de  bønner,  som  opsendes  i  tro. 

For  mange  år  siden,  under  mit  første  besøg  til  den 
berømte  landsby  Sauniatu  på  Samoa,  som  præsident 
David  O.  McKay  holdt  så  meget  af,  mødtes  min  hustru  og 
jeg  med  en  større  forsamling  af  mindre  børn  -  omtrent 
200.  Da  vi  havde  afsluttet  vores  budskab  til  disse  generte, 
men  smukke  børn,  sagde  jeg  til  den  indfødte  samoanske 
lærer,  at  vi  skulle  afslutte  mødet.  Mens  han  bekendt- 
gjorde afslutningssalmen,  følte  jeg  mig  pludselig 
tilskyndet  til  personligt  at  hilse  på  hvert  enkelt  af  disse 
børn.  Et  blik  på  mit  ur  afslørede,  at  tiden  var  for  knap  til 
et  sådant  privilegium,  for  vi  skulle  nå  et  fly  ud  af  landet, 
så  jeg  skød  tanken  fra  mig.  Inden  afslutningsbønnen 

Midt  i  vor  tids  forvirring,  samvittighedens  kampe  og 
dagligdagens  kaos  kan  en  urokkelig  tro  blive  vores 
livs  anker. 

skulle  bedes,  følte  jeg  igen,  at  jeg  skulle  trykke  hvert 
eneste  barn  i  hånden.  Jeg  gjorde  læreren  opmærksom  på 
mit  ønske,  og  han  sendte  mig  et  bredt,  smukt  samoansk 
smil  På  samoansk  bekendtgjorde  han  det  for  børnene. 
De  smilede  glædestrålende. 

Så  afslørede  læreren  grunden  til  hans  og  deres  glæde. 
Han  sagde:  »Da  vi  hørte,  at  et  medlem  af  De  Tolvs  Råd 
skulle  besøge  os  her  på  Samoa,  så  langt  fra  Kirkens 
hovedsæde,  fortalte  jeg  børnene,  at  hvis  de  oprigtigt  og 
inderligt  ville  bede  og  udøve  tro,  som  den  vi  finder  i 
Bibelens  beretninger,  så  ville  den  apostel  besøge  vores 
lille  landsby  ved  Sauniatu  og  ved  deres  tro  ville  han  føle 
sig  tilskyndet  til  at  give  hvert  enkelt  barn  hånden.« 
Tårerne  kunne  ikke  holdes  tilbage,  mens  de  dejlige 
drenge  og  piger  genert  trådte  frem  og  hviskede  den 
smukke  samoanske  hilsen  til  os:  »Talofa  lava.«  Vi  havde 
set  et  gribende  eksempel  på  tro. 

Husk  på,  at  tro  og  tvivl  ikke  kan  eksistere  i  samme 
sind  samtidig,  for  det  ene  vil  bortjage  det  andet. 

Skulle  tvivlen  banke  på  jeres  dør,  så  sig  til  disse  skep- 
tiske, foruroligende  og  oprørske  tanker:  »Jeg  fore- 
trækker at  holde  fast  ved  min  tro,  ved  mit  folks  tro.  Jeg 
ved,  at  lykken  og  glæden  findes  her,  og  jeg  forbyder  jer, 
agnostiske,  tvivlende  tanker,  at  ødelægge  mit  tros  hus. 
Jeg  erkender,  at  jeg  ikke  forstår  skabelsens  proces,  men 
jeg  anerkender,  at  den  er  en  kendsgerning.  Jeg  indser,  at 


jeg  ikke  kan  forklare  Bibelens  mirakler,  og  jeg  forsøger 
heller  ikke  at  gøre  det,  men  jeg  anerkender  Guds  ord. 
Jeg  var  ikke  sammen  med  Joseph,  men  jeg  tror  ham. 
Min  tro  er  ikke  kommet  til  mig  ved  hjælp  af  viden- 
skaben, og  jeg  vil  ikke  tillade  såkaldt  videnskab  at  tilin- 
tetgøre den.« 

Må  I  altid  omgive  jeres  liv  med  tro. 

Når  I,  mine  kære  unge  venner,  vælger  jeres  venner 
med  omhu,  planlægger  jeres  fremtid  med  et  formål  for 
øje  og  omgiver  jeres  liv  med  tro,  gør  I  jer  fortjent  til 
Helligåndens  følgeskab.  I  kan  have  »et  fuldkommen 
klart  håb«.8 1  kan  af  egen  erfaring  bekræfte  sandheden  af 
Herrens  løfte:  »Jeg,  Herren,  er  barmhjertig  og  nådig  mod 
dem,  der  frygter  mig,  og  jeg  finder  behag  i  at  ære  dem, 
som  tjener  mig  i  retfærdighed  og  i  sandhed  til  enden. 
Stor  skal  deres  løn  være  og  evig  deres  herlighed.«9 

Herrens  fyrtårn  svigter  aldrig.  Må  vi  følge  de  signaler, 
som  det  sender  jer  og  mig,  så  vi  kan  finde  sikkert  hjem.  □ 

NOTER 

1.  Henry  Wadsworth  Longfellow,  »Morituri  Salutamus«. 

2.  Gerald  Massey,  The  Home  Book  of  Quotations,  red.  Burton 
Stevenson,  1934,  s.  121. 

3.  Se  Lewis  Carroll,  Alice  i  eventyrland. 

4.  Se  1  Mos  25:29-34. 

5.  John  Bartlett,  Familiar  Quotations,  14.  udg.,  s.  399. 

6.  1  Kor  9:24. 

7.  Præd9:ll. 

8.  2Nephi31:20. 

9.  L&P  76:5-6. 

FORSLAG  TIL  SAMTALEEMNER  FOR  HJEMMELÆRERE 

1.  Vores  vennekreds  øver  stor  indflydelse  på  vores 
tanker  og  adfærd,  ligesom  vi  gør  på  deres. 

2.  Nogle  ser  kun  uklart  målet  forude  og  foretager  dyrt 
købte  svinkeærinder,  som  fører  til  skuffelser  og  fortviv- 
lelse. Andre  ser  præmien  klart  -  evigt  liv  i  Guds  nærhed 
-  og  holder  trofast  ud. 

3.  Når  vi  har  en  urokkelig  tro  på  den  levende  Gud,  når 
vore  ydre  handlinger  afspejler  vor  indre  overbevisning, 
kan  vi  sejle  sikkert  på  de  oprørte  vande. 

FOR  GAMMEL  TIL  AT 
OMDELE  NADVEREN! 


Wayne  B.  Lynn 


o 
S 


O 


3 


3 


o 
3 


Q 

LU 

5 


z 


X 

u 

Q 


S 

< 


z 


z 
o 


§ 


David  vidste,  at  de  søgte 
efter  ham,  så  han  krøb 
sammen  på  bænken  bag 
bror  Johnson.  Han  regnede  ikke  med, 
at  diakonernes  vejleder  ville  finde 
ham  helt  deromme  bagved,  selv  om 
kirkesalen  ikke  var  særlig  fyldt,  og  det 
ville  være  svært  at  forblive  uset. 

Han  vidste,  at  hvis  de  fandt  ham, 
ville  han  blive  bedt  om  at  dele 
nadveren  ud,  og  det  havde  han  ikke 
lyst  til.  Han  var  præst  nu  og  høj  nok 
til  at  spille  på  skolens  basketballhold. 
Det  var  pinligt  at  stå  oppe  foran  i 
kirkesalen  sammen  med  de  små  12- 
årige  diakoner,  som  alle  syntes  at 
være  halvt  så  store  som  han. 

Hans  far  havde  holdt  øje  med 
ham  oppe  fra  forhøjningen,  og  David 
kunne  fornemme  hans  mishag.  Men 
til  Davids  store  overraskelse,  blev 
han  ikke  bedt  om  at  hjælpe  diako- 
nerne. Inden  nogen  kunne  nå  at 
spørge  ham,  havde  bror  Hensley 
meldt  sig  frivilligt. 


Bror  Hensley  var  nyt  medlem  af 
Kirken,  ikke  meget  ældre  end  David 
og  for  nylig  blevet  ordineret  til  Det 
Aronske  Præstedømme.  Alle  havde 
været  begejstrede  over  at  få  at  vide,  at 
han  blev  undervist  af  missionærerne. 
Han  havde  været  meget  populær  i 
skolen,  og  nu  gik  han  i  gymnasiet. 

Han  ragede  op  over  diakonerne. 
Stolt  gik  han  omkring  og  uddelte  på 
værdig  vis  nadveren. 

Flere  medlemmer  talte  med  bror 
Hensley  i  forhallen  efter  mødet. 
David  kunne  ikke  undgå  at  høre, 
hvad  de  sagde,  især  ikke  da  han 
rykkede  nærmere. 

»Tak  fordi  du  ville  hjælpe  os  i  dag,« 
sagde  en  eller  anden.  »Jeg  håber  ikke, 


at  det  generede  dig  at  være  sammen 
med  de  unge  diakoner.« 

»Slet  ikke,«  hørte  David  ham  til 
sin  overraskelse  svare.  »Jeg  betragter 
det  som  en  stor  ære.  I  ved  vel  godt, 
hvem  der  var  den  første,  som  nogen- 
sinde omdelte  nadveren,  ikke?«  Og 
som  svar  på  sit  eget  spørgsmål  fort- 
satte han:  »Det  var  Jesus  Kristus,  da 
han  omdelte  nadveren  til  sine  apostle 
ved  påske  måltidet.  Så  vidt  jeg  har 
forstået,  administrerer  og  omdeler 
vore  nutidige  apostle  og  profeter 
nadveren  til  hinanden,  ligesom  vi 
gjorde  i  dag.  Hvis  de  betragter  det  at 
omdele  nadveren  som  et  privilegium, 
så  bør  jeg  også  gøre  det.« 

David  skyndte  sig  stille  videre, 
mens  han  tænkte  over  det,  som  han 
lige  havde  hørt.  Han  besluttede,  at 
han  ville  sidde,  så  man  kunne  se 
ham  næste  søndag.  Han  ville  sidde, 
hvor  de  kunne  finde  ham.  □ 

Wayne  B.  Lynn  er  medlem  af  Centerville 
1 9.  Ward  i  Centerville  Sydstav  i  Utah. 

▲  UNGE  PIGER  FRA  BOTAFOGO  WARD  I  ANDARAI  STAV  I  RIO  DE  JANEIRO  I  BRASILIEN 


Barbara  Jean  Jones        foto:  forfatteren,  undtagen  hvor  andet  er  angivet 


HÅNDSRÆKNING  I 

»Lad  os  give  en  håndsrækning  til . . .  mennesker!  Lad  os  gøre  os  til  venner  med 
dem!  Lad  os  være  venlige  mod  dem!  Lad  os  opmuntre  dem!  Lad  os  øge  deres 
tro  og  kundskab  om  dette,  Herrens  værk.«  Præsident  Gordon  B.  Hinckley 
(»Den  levende  profets  ord«,  Liahona,  august  1999,  s.  15). 

emtenårige  Renata  Aruajos  fodtrin  gav  genlyd,  mens  hun  gik  hen  over  det 
kolde  flisegulv.  Renata  vidste,  at  når  hun  nåede  enden  afgangen  og  trådte  ind 
i  Unge  Pigers  klasse,  var  hun  den  eneste  elev  til  stede.  De  nye  wardsgrænser 
havde  gjort  hende  til  den  eneste  aktive  pige  i  Unge  Piger.  »Jeg  følte  mig 
meget  ensom,«  mindes  hun. 

Renata  er  ikke  ensom  mere.  Det  engang  så  stille  og  næsten  tomme  klasse- 
lokale giver  nu  genlyd  af  de  begejstrede  stemmer  fra  10  aktive  unge  piger  i 
Botafogo  Ward  i  Andarai  Stav  i  Rio  de  Janeiro  i  Brasilien.  Denne  forandring 
fandt  sted  i  løbet  af  blot  et  år.  Beretningen  om  disse  unge  piger  illustrerer, 
hvad  der  kan  ske,  når  Kirkens  medlemmer  følger  præsident  Gordon  B. 
Hinckleys  råd  (som  findes  gennem  hele  denne  artikel)  om  at  række  hånden 
ud  -  især  til  nye  medlemmer,  mindre  aktive  medlemmer  og  ikkemedlemmer. 

HJÆLP  DEM  TILBAGE 

»Der  er  nogle,  som  engang  var  varme  i  troen,  men  hvis  tro  er  blevet  kold.  Mange 
af  dem  ønsker  at  komme  tilbage,  men  de  ved  ikke  helt,  hvordan  man  gør.  De  har 
brug  for  venlige  hænder,  som  rækker  ud  til  dem«  (»Ræk  ud  med  en  hjælpende 
hånd«,  Stjernen,  januar  1997,  s.  83). 

Det  hele  begyndte  med  de  18-årige  tvillinger  Camila  og  Sabrina  Reis, 
som  havde  været  mindre  aktive  i  flere  måneder.  Da  Vera  Pimentel,  som 
er  præsidentinde  for  Unge  Piger  i  det  nye  Botafogo  Ward,  begyndte  at 
ringe  til  alle  de  mindre  aktive  piger  og  tilbyde  kørelej  lighed  til  kirke  og 
aktiviteter,  var  det  nok  for  tvillingerne. 

»Vi  havde  længe  haft  lyst  til  at  vende  tilbage,  men  vidste  ikke,  hvordan 
vi  skulle  bære  os  ad,«  siger  Sabrina.  »Vera  gjorde  det  let.« 

BESVAR  SPØRGSMÅL 

»Medlemmet  ...  vil  være  der  til  at  besvare  spørgsmål,  når  missionærerne  ikke 
er  til  stede.  Han  vil  være  en  ven  med  den  nyomvendte,  som  gennemgår  en  stor  og 
ofte  vanskelig  forandring«  (»Find  lammene,  vogt  fårene«,  Liahona,  juli  1999, 
s.  119). 

Kort  efter  at  Sabrina  og  Camila  var  vendt  tilbage  til  Kirken,  begyndte  de 
selv  at  række  ud  til  andre.  Da  Ana  Carolina  Batista,  14  år,  begyndte  at  under- 
søge Kirken  sammen  med  sin  mor,  stod  tvillingerne  klar  til  at  hjælpe.  Første 
gang  Ana  Carolina  var  i  kirke,  forsvandt  hendes  frygt  som  dug  for  solen,  da 
tvillingerne  satte  sig  ved  siden  af  hende  og  viste  hende,  hvordan  man  skulle 
slå  skriftsteder  op  under  lektionen.  »Det  fik  mig  til  at  føle  mig  godt  tilpas,  for 

Søster  Pimentel 
kom  med  en  leg, 
hvor  alle  pigerne 
skulle  anbringe 
deres  sko  midt  på 


jeg  anede  ikke,  hvad  jeg  skulle  gøre.  Det  var  en  lettelse,  at  der  var  nogen,  som 
kunne  hjælpe  mig,«  mindes  hun. 

Ana  Carolina  siger,  at  tvillingernes  venskab  gjorde  hendes  beslutning  om 
at  blive  medlem  af  Kirken  meget  lettere.  Sabrina  og  Camila  var  også  glade; 
deres  lille  klasse  voksede. 

TAG  IMOD  MED  KÆRLIGHED  OG  OMSORG 

»At  blive  en  del  af  Kirken  kan  være  en  farefuld  oplevelse.  Hvis  der  ikke  findes 
varme  og  stærke  hænder  til  at  hilse  på  den  nyomvendte,  og  han  eller  hun  ikke  mødes 
med  kærlighed  og  omsorg  ...  kan  vedkommende  falde  om  ved  vejkanten« 
(Liahona,  juli  1999,  s.  121-122). 

Kædereaktionen  fortsatte,  da  Ana  Carolina  hjalp  en  anden  undersøger. 
Tatiane  Pimentel  på  16  begyndte  at  komme  i  kirke,  da  hun  og  hendes  familie 
blev  præsenteret  for  Kirken  af  søster  Pimentel.  »Jeg  følte  mig  meget  genert,  fordi 
jeg  ikke  kendte  nogen,«  siger  Tatiane.  »Jeg  holdt  mig  stille  henne  i  en  krog.« 

Men  alt  ændrede  sig  snart  for  Tatiane.  »Jeg  følte  mig  godt  tilpas,  fordi  jeg 
havde  fundet  en  ven.«  Under  en  lektion  lod  søster  Pimentel  dem  lege  en  leg, 
hvor  alle  pigerne  skulle  anbringe  deres  sko  midt  på  gulvet,  så  skulle  de  tage 
en  anden  sko  på  og  lære  vedkommende  at  kende.  »Det  var  sådan,  at  jeg 
begyndte  at  tale  med  Ana  Carolina,«  mindes  Tatiane.  »Hun  blev  min  første 
ven,  en  ven,  som  gav  mig  megen  opmuntring.  Takket  være  hende,  følte  jeg 
mig  i  stand  til  at  slutte  mig  til  Kirken.« 

gulvet,  så  skulle 
de  tage  en  anden 
sko  på  og  lære 
vedkommende 
at  kende. 


FORTÆL  OM  EVANGELIET;  VÆR  EN  VEN 

»Hver  eneste  nyomvendte  behøver  ...en  ven  ...  Hver  eneste  nyomvendte  må 
næres  gennem  Guds  gode  ord  (Moroni  6:4)«  (Liahona,  juli  1999,  s.  122). 

Carolina  Caetano  begyndte  at  komme  til  Unge  Piger,  da  hendes  forældre 
vendte  tilbage  til  Kirken  efter  flere  års  inaktivitet.  Skønt  Carolina  havde 
været  glad  for  Primary  som  barn,  var  hun  aldrig  blevet  døbt  og  var  nu 
ubekendt  med  Kirken  og  dens  medlemmer.  »Når  man  vender  tilbage,  føler 
man  sig  meget  genert,  fordi  man  ikke  kender  nogen  mere.  Så  til  at  begynde 
med  kom  jeg  der  ikke  meget,«  siger  hun. 

I  løbet  af  et  år 
steg  antallet  af 
aktive  unge  piger 
i  Botafogo  Ward 
fra  1  til  10. 


De  unge  piger 
rækker  hånden  ud 
til  både  medlemmer 
og  ikkemedlemmer. 
Her  hjælper  de 
på  et  herberg 
for  hjemløse. 


f 


i  h 


Men  snart  begyndte  missionærerne  og  søster  Pimentel  at  besøge  Carolinas 
hjem  for  at  undervise  hende  om  evangeliet.  »Når  [søster  Pimentel]  forbe- 
redte en  lektion,  kom  hun  hjem  til  mig  for  at  forklare  den  for  mig.  Og  hun 
hjalp  mig  altid  med  at  læse  Mormons  Bog,«  siger  Carolina. 

Carolina  begyndte  også  at  få  venner.  »Det,  der  virkelig  hjalp  mig  med  at 
vende  tilbage  og  hjalp  mig  til  at  få  et  ønske  om  at  blive  døbt,  var  de  venskaber, 
som  jeg  knyttede  her.  Pigerne  var  altid  omkring  mig.  De  ringede  altid  og  sagde: 
>Kom  til  aktiviteterne.  Kom  på  søndag.<  De  holdt  mig  altid  til  ilden.« 

GIV  OPGAVER 

»Hver  eneste  nyomvendte  fortjener  et  ansvar  . . .  Den  nyomvendte  ved 
selvfølgelig  ikke  alt.  Han  eller  hun  vil  sikkert  begå  fejl.  Og  hvad  så?  ...  Det 
vigtigste  er  den  vækst,  som  kommer«  (Liahona,  juli  1999,  s.  122). 

Ligesom  Carolina  vandt  den  16-årige  Katarina  Echaniz  hurtigt  nye 
venner,  da  hun  blev  præsenteret  for  Kirken  af  et  medlem  af  wardet. 
Takket  være  missionærlektionerne  og  hendes  venners  eksempel 
opnåede  hun  også  hurtigt  et  vidnesbyrd.  Kort  efter  sin  dåb  blev  hun 
kaldet  til  præsidentskabet  i  rosenpigernes  klasse.  »Jeg  følte  et  ansvar, 
fordi  der  var  piger,  som  var  afhængige  af,  at  jeg  passede  min  kaldelse,«  siger 
hun.  »Jeg  ville  gerne  gøre  det  godt.«  Katarina  siger,  at  opgaven  var  med  til  at 
rodfæste  hende  i  evangeliet. 

GIV  ALDRIG  OP 

»Jeg  opfordrer  os  alle  til  at  række  hånden  ud  til  vore  brødre  og  søstre,  som  har 
kendt  dette  gengivne  evangeliums  skønhed  og  under  en  tid,  og  som  så  af  en  eller 
anden  grund  har  forladt  det  . . . 

Hvis  [medlemmer]  vil  tage  imod  den  udfordring,  tror  jeg  oprigtigt,  at  de  vil  smage 
den  søde  og  vidunderlige  følelse,  som  udspringer  af  at  være  et  redskab  i  Herrens 
hånd  til  at  føre  nogen  tilbage  til  aktivitet  i  hans  rige  og  Kirke«  (»Blive  bedre  hjem- 
melærere  eller  besøgslærerinder« ,  Stjernen,  september  1998,  s.  37). 

Lige  fra  første  gang  16-årige  Moema  Duberley  besøgte  Kirken,  holdt  hun 
af  det.  »Pigerne  var  meget  imødekommende  og  hjalp  mig  med  at  lære  alle  at 
kende,«  siger  hun.  »Jeg  følte,  at  Kirken  var  mit  andet  hjem.« 

Men  det  blev  vanskeligt  for  Moema  at  komme  i  kirke,  da  hendes  mor  holdt 
op  med  at  komme  der,  nogle  få  måneder  efter  at  de  var  blevet  døbt.  Til  dels 
på  grund  af  sin  kaldelse,  men  mest  på 
grund  af  deres  venskab,  begyndte 
Katarina  at  ringe  til  Moema. 

»Til  tider  følte  jeg,  at  jeg 
plagede   Moema,«    siger 

»Pigerne  var  altid 
omkring  mig,«  siger 
Carolina.  »De  ringede 
altid  og  sagde:  >Kom 
til  aktiviteterne.  Kom 
på  søndag. <  De  holdt 
mig  altid  til  ilden.« 


Katarina,  »men  jeg  blev  ved  med  at  prøve,  fordi  jeg  følte,  at  det  var  vigtigt, 
og  jeg  vidste,  at  Gud  ville  hjælpe  mig,  fordi  jeg  også  bad.« 

Efter  at  Katarina  og  de  andre  piger  i  nogle  måneder  havde  besøgt  Moema, 
blev  hun  helt  aktiv  igen.  »Jeg  vendte  tilbage,  fordi  jeg  savnede  alt  det,  jeg 
havde  lært  i  Kirken,  og  mit  forhold  til  Gud  og  medlemmerne.« 

Nu  eksisterer  der  et  særligt  bånd  mellem  Moema  og  Katarina.  »Jeg  er 
meget  taknemlig,  fordi  jeg  havde  brug  for  en  ven,  mens  jeg  var  mindre  aktiv,« 
siger  Moema.  »Jeg  er  taknemlig  for,  at  Katarina  støttede  mig  sådan.  Når  man 
har  været  væk  fra  Kirken,  føler  man,  at  man  måske  ikke  bliver  accepteret 
igen.  Men  når  folk  ringer,  er  det  rart  at  vide,  at  man  ikke  er  glemt.« 

Hvad  angår  Katarina,  »så  er  jeg  lykkelig  og  taknemlig  for,  at  Moema  kom 
tilbage,«  siger  hun.  »Og  det  virkede!  Jeg  bad,  og  det  virkede.« 

YD  STØTTE 

»Hver  eneste  nyomvendt  er  en  søn  eller  datter  af  Gud.  Hver  eneste  nyomvendt 
er  et  stort  og  alvorligt  ansvar  for  os.  Det  er  absolut  bydende,  at  vi  passer  godt  på 
disse  mennesker,  som  er  blevet  en  del  af  os«  (Liahona,  juli  1999,  s.  122). 

Deres  venner  i  seminar  hjalp  de  nyomvendte  Daniele  Ramalno  på  14  og 
Pamela  Silva  på  16,  da  de  flyttede  til  wardet. 

»Når  vi  er  sammen  med  ikkemedlemmer,  er  der  nogle  af  fyrene,  som  gør 
nar  ad  os.  Men  drengene  fra  seminar  passer  på  os  og  behandler  os  pænt,« 
siger  Daniele.  »De  opmuntrer  os  også.« 

»De  er  gode  venner,«  siger  Pamela.  »De  kører  os  altid  til  seminar  og 
aktiviteter.« 

FORENET  I  TJENESTEN 

»Det  er  vores  pligt  at  række  ud  for  at  hjælpe,  og  det  ikke  blot  vore  egne,  men 
også  alle  andre«  (»Tak  Herren  for  hans  velsignelser«,  Liahona,  juli  1999,  s.  105). 

Ikke  alene  hjælper  de  unge  piger  i  Botafogo  Ward  hinanden,  de  fortsætter 
også  med  at  række  hånden  ud  til  andre,  som  endnu  ikke  er  aktive,  såvel  som 
til  andre  i  deres  lokalsamfund.  Hvad  enten  de  hjælper  til  i  en  af  byens  parker 
eller  på  et  herberg  for  unge  hjemløse,  hvad  enten  de  skriver  kort  eller  ringer 
til  mindre  aktive  piger,  hvad  enten  de  taler  med  hinanden  eller  står  sammen, 
når  de  citerer  Unge  Pigers  motto,  så  eksisterer  der  et  særligt  bånd  mellem 
disse  piger,  som  stræber  efter  at  være  eksempler  på  profetens  ord. 

»I  unge  mænd  og  piger  ...  Jeg  bønfalder  hver  eneste  af  jer  om  ...  at  lære  de 
nyomvendte  at  kende  og  lægge  armen  om  deres  skulder  og  gøre  jer  til  venner  med 
dem  ...  Vil  I  ikke  nok  række  hånden  ud  til  hver  eneste  nyomvendte  og  hjælpe  ham 
eller  hende  med  at  blive  rodfæstet  i  troen«  (møde,  Guadalajara  i  Mexico,  den  10. 
marts  1998).  U 

»Drengene  fra 
seminar  passer  på 
os  og  behandler  os 
pænt,«  siger  Daniele. 
»De  opmuntrer  os 
også.« 


Den  levende  profets  ord 

Råd  og  vejledning  fra  præsident  Gordon  B.  Hinckley 


TEMPLERS  BETYDNING 

»Hvert  eneste  tempel,  som  denne 
kirke  har  opført,  har  faktisk  stået 
som  et  monument  over  vores  tro  på 
menneskesjælens  udødelighed,  at 
dette  jordiske  liv,  som  vi  går 
igennem,  er  en  del  af  en  fortsat 
vandring  opad,  så  at  sige,  og  at  lige  så 
sikkert,  som  der  er  liv  her,  vil  der 
også  være  liv  der.  Det  er  vores  faste 
overbevisning.  Den  udspringer  af 
Frelserens  forsoning,  og  templet 
bliver,  som  jeg  har  nævnt,  forbin- 
delsen mellem  dette  liv  og  det  næste. 
I  templet  beskæftiger  vi  os  med  det, 
der  hører  udødeligheden  til.  Vi  ville 
ikke  behøve  at  bygge  templer  til 
ægteskaber,  hvis  vi  ikke  troede  på,  at 
familien  er  evig.  Vi  bygger  dem,  så 


familierne  kan  være  evige.  Alle  de 
ordinancer,  som  finder  sted;  Herrens 
hus,  bliver  udtryk  for  vores  tro  på  den 
grundlæggende  lærdom.  Templet 
bliver  derfor  det  største  inden  for 
vores  gudsdyrkelse,  og  har  derfor  stor 
og  afgørende  betydning  for  os.«1 

VÆR  TRO  MOD  HERREN 

»Vær  tro  mod  Herren.   Han  er 
jeres  styrke.  Han  er  jeres  frelse.  Det 


er  ham,  som  kan  velsigne  jer.  Det  er 
ham,  som  ønsker  at  velsigne  jer.  Søg 
hen  til  ham  for  enhver  gave  og  nåde 
og  velsignelse.  Knæl  ned  og  bed  og 
rejs  jer  så  og  gør  hans  vilje  og  sæt 
jeres  lid  og  tro  til  ham,  og  så  vil  Gud 
velsigne  jer.  Det  løfte  giver  jeg  jer 
som  hans  tjener.«2 

BLIV  IKKE  ET  SVAGT  LED 

»I  er  en  del  af  Guds  storslåede 
proces,  hvor  andre  mænd  og  kvinder 
er  gået  forud  for  jer.  Alt,  hvad  I 
besidder  i  krop  og  sind,  videregives 
gennem  jer  til  kommende  generati- 
oner, og  det  er  så  vigtigt,  så  evigt 
vigtigt,  mine  brødre  og  søstre,  at  I 
ikke  bliver  et  svagt  led  i  jeres  genera- 
tions kæde.«3 

KATASTROFER  OVER  HELE  VERDEN 

»Jeg  kender  ikke  årsagen  til  mange 
af  de  katastrofer  [over  hele  verden] , 
men  et  ved  jeg  dog,  at  Himlens  Gud 
har  givet  os  kristne  ansvar  for  at  tage 
os  af  dem,  der  bliver  ofre  for  disse 
frygtelige  ulykker  ...  Hvis  vi  følger 
Kristus,  vil  vi  følge  ham  ved  at  gøre 
det,  som  han  ønsker,  at  vi  som  hans 
efterfølgere  skal  gøre  hver  dag.«4 

ÅBENBARING  ER  EN  PROCES 

»Det,  der  hører  Gud  til,  forstås 
ved  Guds  Ånd.  Det  er  den  forud- 
sætning, som  man  går  ud  fra.  Man 
modtager  ikke  åbenbaring,  hvis 
man  fornægter  Guds  kraft.  Herren 
har  sagt:  >Den,  der  vil  gøre  hans 
vilje,  skal  erkende,  om  min  lære  er 
fra  Gud,  eller  om  jeg  taler  af  mig 
selv<  (Joh  7:17).  Det  er  hans  ord. 
Åbenbaring  er  en  proces,  som 
kommer  ...  i  forskellige  former  og 
på  forskellige  måder.  Jeg  kan  uden 


nogen  tøven,  ikke  den  mindste, 
sige,  at  jeg  ved  i  hjertet,  at  Herren 
har  gjort  sin  vilje  kendt  i  mange 
ting  ...  I  alle  de  mange  anliggender, 
som  vi  har  med  at  gøre,  hundreder 
af  dem,  ja,  faktisk  tusinder,  overalt  i 
Kirken,  beder  vi  om  dem.  Vi  over- 
vejer dem.  Vi  rådfører  os  med 
hinanden.  Vi  træffer  en  beslutning. 
Vi  handler.  Der  er  ingen  tvivl  i  mit 
sind  om,  at  den  beslutning  er  inspi- 
reret.  Det  er  åbenbaring  i  en  af 


lens 


form 


er. « 


GUDS  PRÆSTEDØMME 

»I  denne  kirke  kan  enhver  værdig 
mand  bære  Guds  præstedømme. 
Enhver  værdig  mand  kan  tale  i  Gud 
Herrens  navn,  han,  som  er  verdens 
Frelser.  Enhver  mand  kan  tjene  i 
Kirkens  ledelse.  Enhver  mand  kan 
lægge  hænderne  på  hovedet  af  sin 
hustru  og  sine  børn  og  velsigne  dem. 
Hvor  er  det  dog  vidunderligt.  Hvor 


er  det  dog  en  storslået  gave,  som  vi 
kan  tilbyde  verden.«6 

GÅ  FREMAD 

»I  er  med  i  overhalingsbanen  i  en 
storslået  kirke,  som  ruller  fremad,  og  I 
skal  holde  trit  med  den.  I  skal  leve  op 
til  den,  til  dens  lærdomme,  og  hjælpe 
den  med  at  rulle  frem.  Jeres  forplig- 
telse i  forbindelse  med  jeres  ansvar  i 
Kirken  er  lige  så  stor  som  min  forplig- 
telse i  forbindelse  med  mit  ansvar  for 
at  fa  værket  til  at  rulle  frem.«7  O 

NOTER 

1 .  Interview  med  Vern  Anderson  fra 
Associated  Press,  den  20.  april  1999. 

2.  Regionalkonference  i  Santiago  i 
Chile,  den  26.  april  1999. 

3.  Regionalkonference  på  Oahu  i 
Hawaii,  den  23.  januar  2000. 

4.  Nadvermøde  i  East  Mill  Creek  12. 
Ward,  den  26.  december  1999. 

5.  Interview  med  Deseret  News,  den 
25.  februar  2000. 

6.  Møde  i  Singapore,  den  30.  januar  2000. 

7.  Regionalkonference  i  Salt  Lake  City 
i  Utah,  den  28.  februar  1999. 

Kristi  And 

Et  lys  i  mørket 


»I  [bør]  flittigt  [ransage]  i  Kristi 

LYS,  SÅ  AT  I  KAN  SKELNE  GODT  FRA  ONDT« 
(MORONI  7:19). 


Daniel  K.  Judd 

Nutidige  skrifter  hjælper  os  til  at  forstå,  at 
Ånd  ikke  blot  er  en  kilde  til  sandhed;  det 
middel,  hvorved  Gud  hjælper  os  i  alle 
aspekter  af  vores  liv.  Når  vi  forstår  læren  om 
Kristi  Ånd,  kan  vi  forstå,  at  det  er  en  gave  fra 
en  kærlig  himmelsk  Fader,  en  gave,  som  skal 
lede  og  vejlede  alle  hans  børn. 

Profeten  Mormon  beskrev  Kristi  Ånd 
som  et  af  de  mest  grundlæggende  midler, 
som   Gud   anvender   til   at   støtte   og 
vejlede  os  med: 

»Thi  se,   Kristi  And  gives   alle 
mennesker,  for  at  de  kan  kende 
godt  og  ondt;  derfor  viser  jeg  jer, 
hvorledes  I  bør  dømme.  Thi  alt, 
hvad  der  indbyder  til  at  gøre 
godt  og  tilskynder  til  at  tro  på 


Kristus,  kommer  gennem  Kristi  gave  og  kraft;  derfor  kan 
I  vide  med  fuldkommen  sikkerhed,  at  det  er  af  Gud. 

Men  I  kan  vide  med  fuldkommen  sikkerhed,  at  det, 
der  overtaler  mennesket  til  at  gøre  ondt  og  til  ikke  at  tro 
på  Kristus,   til  at  fornægte  ham  og  ikke  tjene  Gud, 
kommer   fra    djævelen;    thi   på   denne    måde   virker 
djævelen;  han  tilskynder  ingen  til  at  gøre  godt,  nej,  ikke 
Kristi      én,  ej  heller  gør  hans  engle,  ej  heller  gør  de,  som  under- 
er  det      kaster  sig  ham«  (Moroni  7:16-17;  fremhævelse  tilføjet 
her  og  i  det  øvrige  citerede  materiale) . 


BESKRIVELSE  AF  KRISTI  ÅND 

Skønt  vore  nutidige  skrifter  ikke  inde- 
holder detaljerede  oplysninger  om,  hvordan 
Kristi  Ånd  virker,  så  beskriver  de  dog  dens 
formål  og  påvirkning.   Fra  Lære  og  Pagter 
erfarer  vi,  at  Kristi  Ånd  »kommer  fra  Guds 
nærhed   og  opfylder   det   umådelige 

Kristi  Ånd  indbyder  alle 
mennesker  til  at  gøre  godt, 
overtaler  dem  til  at  tro 
på  Kristus  og  lærer  dem, 
at  de  skal  bede. 

rum«  (L&P  88:12)  Den  er  solens,  månens  og  stjernernes 
lys  og  den  kraft,  hvorved  alt  blev  skabt  (se  L&P  88:7-10). 
Den  »giver  alting  liv«  og  »er  den  lov,  hvorved  alting 
styres«  (L&P  88:13).  Kristi  Ånd  kaldes  meget  passende 
også  for  Kristi  lys,  fordi  den  »giver  hvert  menneske,  som 
kommer  til  verden,  lys«  (L&P  84:46). 

KRISTI  ÅND  OG  HELLIGÅNDEN 

Kristi  Ånd  forveksles  ofte  med  Helligånden, 
Helligåndens  gave  og  Jesus  Kristus  som  åndeligt  væsen. 
Noget  af  den  forvirring  udspringer  naturligvis  af,  at 
begreber  som  Herrens  Ånd,  Guds  Ånd  og  Kristi  Ånd  ofte 
anvendes  ensbetydende  i  både  skriften  og  samtaler,  og 
det  er  ofte  vanskeligt  at  afgøre,  hvilken  person  eller  gave 
som  passagen  henviser  til.  Det  er  denne  uddelings 
profeter,  der  har  lært  os,   at  Kristi  Ånd  hverken  er 


Helligånden,  Helligåndens  gave  eller  Jesus  Kristus  som 
åndeligt  væsen,  men  at  det  er  den  primære  kraft, 
hvorved  disse  størrelser  virker. 

Præsident  Joseph  F.  Smith  (1838-1918)  sagde:  »Vi 
siger  ofte  Guds  Ånd,  når  vi  mener  Helligånden;  ligeledes 
siger  vi  Helligånden,  når  vi  mener  Guds  Ånd. 
Helligånden  er  en  person  i  Guddommen  og  er  ikke  den, 
der  oplyser  hvert  menneske,  der  kommer  til  verden.  Det 
er  Guds  Ånd,  der  udgår  gennem  Kristus  til  verden,  som 
oplyser  enhver,  der  kommer  til  verden,  og  som  strides 
med  menneskenes  børn,  og  fortsat  vil  strides  med  dem, 
indtil  den  bibringer  dem  en  kundskab  om  sandheden  og 
bringer  dem  i  besiddelse  af  det  større  lys  og  Helligåndens 
vidnesbyrd.«1 

Ældste  James  E.  Talmage  (1862-1933)  fra  De 
Tolv  Apostles  Kvorum  sagde,   at  Kristi  Ånd  er  det 

»guddommelige  middel«,  hvorved  Guddommen  virker  på 
mennesker  og  i  naturen.2 

Ældste  Bruce  R.  McConkie  (1915-1985)  fra  De  Tolv 
Apostles  Kvorum  tilføjede:  »Før  og  efter  dåben  er  alle 
mennesker  i  større  eller  mindre  grad  begavet  med  den 
Ånd,  som  er  Kristi  lys.«  Han  sagde,  at  »et  vidnesbyrd  før 
dåben,  for  nu  at  udtrykke  det  i  en  lignelse,  er  som  et  lyn- 
glimt i  en  mørk  og  stormfuld  nat  ...  der  oplyser  vejen.« 
Derefter  sammenlignede  han  Helligånden  med 
»middagssolens  vedvarende  stråler,  der  falder  på  livets 
vej  og  alt  det,  der  omgiver  den.«3 

Profeter,  både  i  fortid  og  nutid,  har  belært  om,  at 
Kristi  Ånd  har  en  forberedende  funktion.  Den  bereder 
Guds  børn  på  at  modtage  Helligåndens  midlertidige 
vidnesbyrd,  som  følges  af  den  mere  vedvarende 
Helligåndsgave,  som  overdrages  til  dem,  der  bliver 
døbt.  Et  eksempel  på  denne  proces  kan  ses  i  Mormons 
Bog  i  beretningen  om  kong  Lamonis  omvendelse.  Selv 
om  Lamoni  besad  kongemyndighed  og  havde  lært,  at 
»hvad  [han]  end  gjorde,  var  det  rigtigt«,  så  antyder 
teksten,  at  han  dog  vidste,  at  det  var  forkert  at  slå  de 
tjenere  ihjel,  som  han  ikke  mente  havde  tjent  ham 
godt:  »Til  trods  for,  at  [kong  Lamoni  og  hans  far]  troede 
på  en  stor  ånd,  mente  de,  at  hvad  de  end  gjorde,  var  det 
rigtigt;  alligevel  begyndte  Lamoni  at  frygte  såre  meget 
for,  at  han  havde  gjort  uret  ved  at  dræbe  sine  tjenere« 
(Alma  18:5). 

Ud  fra  dette  vers  kan  vi  konkludere,  at  vi  alle,  som 
sønner  og  døtre  af  Gud,  har  en  samvittighed  (se  Rom 
2:14-15).  Skønt  sandheden  i  kong  Lamonis  hjerte  var 
overskygget  af  tradition  og  synd,  virkede  en  ånd  dog  på 
ham,  sa  hans  fornemmelse  af  ret  og  uret  vækkedes  til 
live.  Kong  Lamonis  oplevelse  fortsatte  og  forstærkedes, 
så  han  »styrtede  ...  til  jorden,  som  om  han  var  død« 
(Alma  18:42). 

Bemærk  beskrivelsen  af  kong  Lamonis  oplevelse, 
mens  han  var  overvældet:  »Ammon  . . .  vidste,  at  kong 
Lamoni  var  under  Guds  magt;  han  vidste,  at  vantroens 
mørke  slør  var  blevet  fjernet  fra  hans  sind,  og  at  det  lys, 


der  oplyste  hans  forstand,  og  som  var  Guds  herligheds  lys 
og  hans  godheds  vidunderlige  lys,  havde  indgydt  hans 
sjæl  sådan  fryd;  mørkets  sky  var  fordrevet,  og  det  evige 
livs  lys  var  tændt  i  hans  sjæl;  ja,  han  vidste,  at  det  havde 
overvældet  hans  naturlige  legeme,  og  han  var  henrykket 
i  Gud«  (Alma  19:6). 

Ammon  synes  at  beskrive  Kristi  lys,  der  virkede  på 
kongen  for  at  berede  ham  på  at  modtage  Helligåndens 
vedvarende  følgeskab.  Kong  Lamoni  og  hans  tjenere  blev 
siden  døbt,  og  skønt  det  ikke  udførligt  er  beskrevet  i 
denne  beretning  i  skriften,  kan  vi  være  sikre  på,  at  den 
guddommelige  orden  blev  fulgt,  og  at  de  derefter  fik 
overdraget  Helligåndens  gave  (se  2  Nephi  31:14). 

Det  yderligere  lys,  som  følger  med  modtagelsen  af 
Helligåndens  gave,  ses  tydeligt  i  Ammons  oplevelse.  Han 
udviste  stor  kraft,  da  han  forsvarede  kongens  flokke  (se 
Alma  17:36-37;  18:2),  og  han  blev  senere  fyldt  »af 
Guds  Ånd,  [så  han]  gennemskuede  kongens  tanker« 
(Alma  18:16). 

Ammon  beskrev  yderligere  velsignelser  med  disse  ord: 

»...  jeg  er  kaldet  ved  hans  hellige  ånd  til  at  belære 
dette  folk  om  disse  ting,  så  de  må  komme  til  kundskab  om 
det,  der  er  retfærdigt  og  sandt. 

Og  en  del  af  den  ånd  bor  i  mig  og  giver  mig  kundskab 
og  magt  i  forhold  til  min  tro  på  Gud  og  attrå  til  ham« 
(Alma  18:34-35). 

OPDAGELSENS  OG  INTELLEKTETS  LYS 

Kristi  Ånd  er  den  kraft,  som  oplyser  vores  intellekt, 
når  vi  søger  at  kende  himlens  og  jordens  mysterier  (se 
L&tP  88:11).  Nephi  fortæller  os,  at  »Guds  ånd  ...  virkede 
på  manden,«  som  vi  ved  er  Columbus,  og  at  »Guds  ånd 
virkede  på  andre  folk  [som  for  eksempel  pilgrimmene, 
puritanerne  og  andre] ,  og  de  kom  ud  af  fangenskab  og 
drog  over  de  mange  vande«  (1  Nephi  13:12-13).  Vi  kan 
også  læse  Herrens  løfte  til  Nephi  om,  at  være  hans  »lys  i 
ørkenen«,  mens  han  rejste  til  det  forjættede  land 
(1  Nephi  17:13). 

Alma  skrev  om  forandrede  hjerter  og  sjæle,  som  blev 

»oplyst  ved  det  evige  ords  lys«  (Alma  5:7).  Han  beskrev 
også  lysets  »synlige«  natur  i  følgende  passage:  »O,  er  det, 
da  ikke  en  virkelighed?  Jeg  siger  jo;  thi  det  er  lys,  og  alt 
lys  er  godt,  fordi  det  er  synligt;  derfor  kan  I  vide,  at  det  er 
godt«  (Alma  32:35). 

Mange  af  verdens  store  ledere,  videnskabsfolk,  kunst' 
nere  og  filosofer  har  været  velsignet  med  Kristi  lys' 
indflydelse.  I  1978  skrev  Det  Første  Præsidentskab,  at 
store  religiøse  ledere,  »såsom  Muhammed,  Kong  Fuzi  og 
reformatorerne,  såvel  som  filosofer  som  Sokrates,  Platon 
og  andre,  modtog  en  del  af  Guds  lys  ...  til  at  oplyse  nati- 
onerne.«4 

Præsident  Joseph  Fielding  Smith  (1876-1970)  skrev: 
»De,  som  gør  disse  opdagelser,  bliver  inspireret  af  Gud, 
ellers  ville  de  aldrig  kunne  gøre  dem.  Herren  inspirerede 
Edison,  Franklin,  Morse,  Whitney  og  alle  de  andre  opfin- 
dere og  opdagere,  og  gennem  den  inspiration  fik  de  den 
nødvendige  kundskab  og  kunne  så  arbejde  og  opfinde, 
som  de  har  gjort  til  gavn  for  verden.  Uden  Herrens  hjælp 
ville  de  have  været  lige  så  hjælpeløse,  som  mennesker  var 
i  de  forrige  tidsaldre.«5 


SAMVITTIGHEDENS  LYS 

Skønt    Kristi   Ånd    manifesterer    sig 
på     mange     forskellige     måder,     så 
kommer  dens  mest  personlige  og 
vigtigste    funktion    til    udtryk   i 


vores  samvittighed,  eller  det  at  kende  »godt  fra  ondt« 
(Moroni  7:16).  Det  er  gennem  vores  samvittighed  at 
vi  først  fornemmer  vor  himmelske  Faders  kærlighed, 
han,  som  gør  »alt  for  folkets  velfærd  og  lykke« 
(Helaman  12:2). 

Selv  om  samvittigheden  kan  hæmmes,  så  kan  vi 
opleve  den,  Kristi  lys  eller  Kristi  Ånd,  på  forskellige 
måder.  Hvis  vi  lever  trofast,  oplever  vi  vores  samvittighed 
som  en  stille  opfordring,  der  tilskynder  os  til  at  gøre  godt. 
Hvis  vi  ikke  lever  trofast,  oplever  vi  vores  samvittighed 
som  en  skyldfølelse. 

Når  vi  følger  Kristi  lys,  kan  det  føre  os  til  fred  og 
større  forståelse,  mens  det  at  gå  imod  det,  som  vi  ved  er 
rigtigt,  fører  til  fortvivlelse  og  forvirring,  og  det  fører 
ofte  til  større  problemer.  Store,  truende  problemer 
begynder  som  regel  som  små,  enkle  problemer.  Læg 
mærke  til  følgende  eksempel  på  samvittighedens 
tilskyndelser  i  en  situation,  som  de  fleste  af  os  kan  nikke 
genkendende  til: 

Min  hustru  havde  spurgt,  om  jeg  ville  vugge  vores 

datter  Rachel  i  søvn.  Jeg  vidste,  at  jeg  burde  gøre  det, 

men  jeg  ville  hellere  se  fodbold  i  fjernsynet.  Jeg  fandt 

hurtigt  frem  til  et  kompromis:  Jeg  kunne 

tage  den  lille  med  ind  på  mit  værelse, 

så   jeg   kunne    se    kampen   på    det 

lille   transportable    tv,    mens   jeg 

vuggede  hende  i  søvn.  Det  var 


Mange  af  verdens 
store  ledere,  viden- 
skabsfolk, kunstnere 
og  filosofer  har  været 
velsignet  med  Kristi 
lys'  indflydelse. 

en  salomonisk  løsning.  Jeg  gik  glip 
af  den  store  farveskærm,  men  det 
var  en  ringe  pris  at  betale  for  at 
være  en  god  far! 

Problemet     opstod     efter     to 
minutters  fjernsynskiggeri.   Rachel 
begyndte  at  blive  urolig.  Tanken  slog 
mig,  at  hvis  jeg  slukkede  for  fjern- 
synet, gik  lidt  med  hende  og  sang  for 
hende,  ville  hun  nok  falde  til  ro.  Jeg  vidste, 
at  det  ville  være  det  rigtige  at  gøre,  men  gjorde 
jeg  det?  Nej.  Jeg  tilbragte  den  næste  halve  time  med  at 
kæmpe  for  at  se  kampen  og  vugge  Rachel,  mens  jeg 
samtidig  ærgrede  mig  over,  at  jeg  ikke  kunne  gøre,  som 
jeg  havde  lyst  til! 

Et  karakteristisk  kendetegn  ved  dem  af  os,  som  går 
imod  det  lys  og  den  kundskab,  vi  besidder,  er,  at  vi 
begynder  at  retfærdiggøre  vore  handlinger.  Denne 
retfærdiggørelse  kan  komme  i  form  af  tanker,  følelser  og 
i  nogle  tilfælde  fysiske  symptomer.  I  Ordsprogenes  Bog 
kan  vi  læse:  »Den  dummes  færd  er  retskaffen  i  hans 
egne  øjne«  (12:15).  I  mit  tilfælde  med  min  datter 
Rachel  gik  min  retfærdiggørelse  ud  på:  (1)  Jeg  har 
arbejdet  med  vanskelige  situationer  hele  dagen,  så  jeg 
trænger  til  at  få  lidt  fred;  (2)  Min  kone  er  meget  bedre 
egnet  til  at  tage  sig  af  spædbørn,  end  jeg  er,  så  hun 
burde  gøre  det;  (3)  Min  kone  værdsætter  ikke  alt  det, 
jeg  gør,  så  det  er  urimeligt,  at  hun  forlanger  det  her  af 
mig;  og  (4)  Jeg  er  så  træt.  Jeg  trænger  til  at  sidde  ned  og 
hvile  mig. 

Vi  betragter  ofte  »synd«  som  noget  alvorligt,  såsom 
mord,  hor  eller  en  eller  anden  form  for  grov  umoral. 
Skønt  disse  handlinger  hører  til  de  mest  alvorlige 
synder,  så  belærer  skriften  os  om,  at  når  som  helst  vi 
ved,  »hvad  der  er  det  rette,  men  ikke  gør  det,  er  [vi]  en 
synder«  (Jak  4:17).  Skønt  det  er  lidt  ubehageligt  at 
indrømme,  så  gik  jeg  imod  det,  jeg  vidste  var  det  rette, 
da  jeg  ikke  rejste  mig  og  vuggede  den  lille,  og  det  er 
faktisk  synd.6 


, 


Præsident   Spencer   W.    Kimball 
(1895-1985)  udtalte:  »Der  er  mange 
årsager  til  menneskelig  lidelse,  deri- 
blandt krig,  sygdom  og  fattigdom,  og 
den  lidelse,  som  hver  af  disse  forår- 
sager, er  meget  håndgribelig,  men  jeg 
ville  ikke  være  tro  mod  min  kaldelse, 
hvis  jeg  ikke  sagde,  at  den  mest  hårdnak- 
kede årsag  til  menneskelig  lidelse,  den  lidelse, 
som  volder  den  dybeste  smerte,  er  synd,  overtræ- 
delse af  de  bud,  som  Gud  har  givet  os  . . .  Hvis 
nogen  af  os  ønsker  en  mere  præcis  beskrivelse  af,  hvad  vi 
hver  især  kan  gøre  for  at  leve  et  bedre  liv,  er  det  eneste, 
vi  behøver  at  gøre,  at  lytte  til  vores  samvittighed.«7 

EN  RIG  VELSIGNELSE 

Hvor  er  vi  dog  velsignet  ved  at  have  fået  Kristi  And, 
så  vi  kan  kende  godt  fra  ondt.  Vor  himmelske  Fader  har 
lovet  os:  »Det,  der  er  af  Gud,  er  lys;  og  den,  der  modtager 
lyset  og  forbliver  i  Gud,  får  mere  lys,  og  det  lys  bliver 
klarere  og  klarere  indtil  den  fuldkomne  dag«  (L&P 
50:24) .  Det  er  min  bøn,  at  vi  hver  især  vil  følge  Mormons 
opfordring  og  forstå  og  lytte  til  det  indre  lys:  »Derfor 
beder  jeg  jer  ...  at  I  flittigt  ransager  i  Kristi  lys,  så  at  I  kan 
skelne  godt  fra  ondt;  og  dersom  I  vil  antage  alt,  hvad  der 
er  godt  og  ikke  fordømme  det,  skal  I  visselig  blive  Kristi 
børn«  (Moroni  7:19).  □ 

Daniel  K.  Judd  er  medlem  af  Canyon  View  5.  Ward  i  Canyon 
View  Stav  i  Orem  i  Utah. 

NOTER 

1.  Evangeliske  lærdomme,  1980,  s.  56-57. 

2.  Se  Troartikleme,  s.  465,  note  3. 

3.  A  New  Witness  for  the  Articles  of  Faith,  1984,  s.  262. 

4.  Erklæring  fra  Det  Første  Præsidentskab,  den  15.  februar 
1978. 

5.  Lærdomme  om  frelse,  1977,  bind  1,  s.  135. 

6.  Jeg  er  min  kollega  C.  Terry  Warner  taknemlig,  fordi  han  har 
hjulpet  mig  til  at  få  en  bedre  forståelse  af  begreberne  samvittighed 
og  synd. 

1.  The  Teachings  of  Spencer  W.  Kimball,  red.  Edward  L. 
Kimball,  1982,  s.  155. 

ET  BREV  FRA  MICHAEL 


Camielle  Call-Tarbet 

FOTOILLUSTRATION:  MATT  REIER 


Jeg  besluttede  mig  for, 
at  ingen  i  vores  familie 
nogensinde  skulle  have 
det  sådan  igen. 

Jeg  er  ikke  sikker  på,  hvorfor  min 
mor  viste  mig  brevet  den  dag. 
Som  den  ældste  af  seks  børn  og 
l.g'er  kunne  jeg  knap  vente  på,  at 
jeg  var  færdig  med  gymnasiet,  så  jeg 
kunne  flytte  hjemmefra.  Jeg  var 
træt  af  at  skulle  være  et  godt 
eksempel  og  passe  mine  søskende, 
når  mine  forældre  skulle  i  byen. 

Måske  fornemmede  min  mor  på 
en  eller  anden  måde,  at  det  bedste 
hun  kunne  gøre  for  mig  den  dag, 
var  at  vise  mig  Michaels  brev.  Jeg 
kom  tidligere  hjem  fra  skole  end 
mine  tre  brødre  og  to  søstre.  Jeg  må 
indrømme,  at  jeg  var  lidt  utål- 
modig, da  mor  sagde:  »Jeg  vil  gerne 
vise  dig  noget.« 

Jeg  fulgte  efter  hende  ind  på  min 
lillebrors  værelse,  hvor  hun  samlede 
et  brev  op  fra  hans  hovedpude.  Med 
sin  store,  klodsede  11-årshåndskrift 
havde  Michael  skrevet:  »Jeg 
kommer  ikke  hjem  i  dag.  Jeg  hører 
ikke  til  i  den  her  familie.« 

Jeg  kunne  mærke  tårerne  løbe 
ned  over  mine  kinder.  Mor  sagde: 
»Lad  os  tage  hen  og  hente  ham  fra 
skole  i  dag.« 


Jeg  var  for  grådkvalt  til  at  kunne 
sige  noget.  Jeg  nikkede  til  min  mor 
og  besluttede  for  mig  selv:  Ingen  i 
vores  familie  skal  nogensinde  have  det 
sådan  igen. 

Vi  nåede  hen  til  skolen,  netop 
som  timen  var  forbi.  Michael  var 
overrasket  over  at  se  os,  men 
glad  for,  at  vi  var  der.  Han 
sagde  aldrig  et  ord  om  sit 
lille    brev.    Han    skrev 
aldrig  et  igen. 

Michael  og  jeg  blev 
bedste    venner.    Skønt 
flere   tusinde   kilometer 
nogle  gange  skilte  os,  da 
jeg    flyttede    hjemmefra 
efter  at  være  færdig  med 
skolen,    forblev    vi    nære 
venner. 

Den  dag,  jeg  så  Michaels 
brev,  blev  jeg  klar  over,  at 

HOLD  DIG  FRA 


Retfærdighedens 
grænse  er  samtidig 
syndens  afgrund. 
Pas  på,  du  ikke 
falder  i.  (Se  L&P  1:31). 

Lille  liahona 


TIL  BØRNENE  I  JESU  KRISTI  KIRKE  AF  SIDSTE  DAGES  HELLIGE   ■  MAJ  2001 


FÆLLESTID 


Lydighed  medfører  velsignelser 


Diane  S.  Nichols 


»...  Jeg  ...  åbner  jer  himlens  sluser 
og  udøser  velsignelse  over  jer  i 
overmål«  (3  Nephi  24:10). 

En  aften  betragtede  en 
familie  et  frygteligt  uvejr 
fra  deres  hjem  nær 
stranden.  Enorme  bølger  slog  mod 
kysten  og  splintrede  familien  bådebro. 
Næste  morgen  fandt  familien  rester  af 
bådebroen  langs  stranden.  Men  deres  båd  flød  uskadt  på 
vandet.  Den  blev  holdt  fast  af  et  solidt  anker.  Ankeret 
havde  hindret  båden  i  at  blive  slynget  ind  mod  kysten 
og  blive  slået  til  pindebrænde. 

Ligesom  båden  var  tryg  midt  i  uvejret,  fordi  den  blev 
holdt  på  plads  af  ankeret,  kan  vi  også  føle  os  trygge,  hvis 
vi  lytter  til  og  følger  profeten.  At  adlyde  hans  råd  er 
som  et  anker  for  os.  Profeten  fortæller  os  det,  som  vor 
himmelske  Fader  ønsker,  at  vi  skal  gøre.  Han  fortæller 
os,  hvordan  vi  kan  opnå  fred,  selv  i  tider  med  frygt  og 
bekymring. 

For  eksempel  sagde  Herren  til  profeten  Joseph  Smith, 
at  han  skulle  advare  folk  mod  at  spise  og  drikke  det, 
som  er  skadeligt.  Vi  kalder  dette  råd  for  visdomsordet 
(se  L&P  89) .  Hvis  vi  efterlever  det,  bliver  vi  velsignet. 

Præsident  Gordon  B.  Hinckley  har  bedt  os  om  at 
studere  skrifterne  og  bede  dagligt.  Når  vi  gør  det,  føler 
vi  inderlig  fred.  Ånden  vidner  for  os,  at  vor  himmelske 
Fader  elsker  os  og  besvarer  vore  bønner. 

Lyt  til  profeten.  Han  taler  på  vor  himmelske  Faders 
vegne.  Hvis  vi  er  lydige,  føler  vi  fred.  Og  ligesom  båden, 
der  er  fastgjort  med  et  anker,  er  vi  sikre,  selv  om  uvejret 
raser  omkring  os. 

Forslag  til  fællestid 

l .  Fortæl  historien  om  profeten  Joseph 
Smith  og  Jacob  Haun  (se  Primary  5, 
lektion  31).  Forklar,  at  profeten  rådede 
Jacob  Haun  til  at  bede  folk  forlade  Haun's 
Mill.  Bror  Haun  overbragte  ikke  profetens 
budskab,  og  mange  liv  gik  tabt.  Når  vi 
følger  profetens  vejledning,  bevæger  vi  os 
mod  en  sikker  havn.  Klip  en  masse  cirkler 
ud  af  papir.  Tegn  et  smilende  ansigt  på  den 
ene  halvdel  af  cirklerne  og  et  surt  ansigt  på  den  anden  halvdel  af 
dem.  Vis  billeder  affolk,  der  gør  det,  som  profeten  har  bedt  os  om. 
Vis  også  billeder  fra  blade  eller  aviser,  som  viser  folk,  der  gør  noget, 
som  profeten  har  bedt  os  om  ikke  at  gøre  (skændes;  stjæle;  ryge; 
drikke  kaffe,  te  eller  spiritus;  og  så  videre).  Lad  børnene  anbringe 
enten  et  smilende  eller  surt  ansigt  ud  for  hvert  billede,  alt  efter  om 
det  er  noget,  som  profeten  ønsker  vi  skal  gøre  eller  ej.  Syng  sange 
eller  salmer,  som  har  noget  at  gøre  med  de  billeder,  der  ligger 
smilende  ansigter  ved. 

2.  Forklar,  at  præsident  Brigham  Young  førte  de  første  pionerer 
til  Saltsødalen.  Mens  pionererne  fulgte  profeten  til  dalen,  marke- 
rede de  ruten,  så  andre  hellige  kunne  følge  efter.  Profeten  fører  os  i 
dag  ved  at  belære  os  om,  hvad  vi  skal  gøre  for  at  vende  tilbage  til 
vor  himmelske  Fader.  Træk  en  knap  på  en  lang  snor  og  bind 
snorens  ender  sammen.  Lad  børnene  sætte  sig  i  rundkreds  og  holde 
fast  i  snoren  med  begge  hænder.  Lad  et  af  børnene  gemme  knappen 
i  sin  ene  hånd.  Syng  »Hav  tak  for  profeten,  du  sendte«  (Salmer 
og  sange  ,  nr.  1 9) .  Lad  børnene  føre  deres  hænder  frem  og  tilbage 
langs  snoren,  mens  de  i  al  hemmelighed  lader  knappen  gå  fra  hånd 
til  hånd  i  en  vilkårlig  retning,  indtil  lederen  stopper  sangen.  Lad  det 
barn,  som  sidder  med  knappen  fortælle  om  en  måde,  hvorpå  vi  kan 
følge  profeten.  Fortsæt  sangen  og  lad  knappen  vandre  igen.  Bær 
vidnesbyrd  om,  hvordan  det  har  hjulpet  dig  at  følge  profeten.  □ 

Instruktioner 

1.  Lim  denne  side 
på  karton  og  klip 
billedrammerne  ud. 

2.  Farvelæg  billederne  af 
børn,  der  følger  profeten. 

3.  Under  hvert  billede 
skriver  du,  hvordan  du 
kan  følge  profeten,  ligesom 
barnet  på  billedet  gør. 

4.  Hæng  billederne  op  et 
sted,  hvor  de  dagligt  kan 
minde  dig  om  noget  af 
det,  som  du  kan  gøre  for 
at  følge  profeten. 


FIKTION 


Lad  os  lave 
en  aftale 


T.  S.  Hettinger 


W^y  atrine  så  på  køkkenbordet, 
M^k      som  var  dækket  med  snav- 
et    v^  sede  tallerkener,  og  prøvede 
at  bestemme  sig  for,  hvor  hun  skulle 
begynde.  »Det  er  ufatteligt,  at 
sommerferien  næsten  er  forbi,« 
sukkede  hun,  mens  hun  begyndte  at 
stable  tallerkenerne. 

»Jeg  ved,  hvad  du  mener,«  sagde 
Bettina.  »Det  er  sidste  uge  af 
sommerferien,  og  vi  har  stadig  ikke 
været  henne  i  det  nye  badeland. 
Tror  du,  at  mor  tager  os  med 
derhen,  hvis  vi  spørger  hende?« 

»Måske,«  sagde  Katrine,  mens 
hun  bar  tallerkener  hen  til  vasken. 
»Men  jeg  ved,  at  mor  har  meget 
travlt  i  denne  uge.  Og  vi  har  jo 
lavet  en  masse  sjov  i  løbet  af  ferien. 
Vi  kom  bare  aldrig  i  badeland.« 

Bettina  fulgte  efter  Katrine  hen 
til  bordet.  Hun  kiggede  på,  mens 
hendes  søster  samlede  glas  og  bestik 
sammen.  »Tja,  hvis  man  da  kan 
kalde  det  at  køre  en  hel  dag  for  at 
komme  til  familiekomsammen  for 
sjovt,«  mumlede  hun. 

»Det  var  da  sjovt,«  sagde 


Katrine.  »Du  er  bare  muggen.«  Hun 
tog  fire  glas  og  gik  tilbage  til  vasken. 
Bettina  fulgte  efter. 

»Det  var  da  okay,«  samtykkede 
Bettina,  »men  vi  er  nok  de  eneste 
på  hele  skolen,  som  ikke  har  været  i 
badeland.« 

Katrine  mistede  tålmodigheden 
og  vendte  sig  mod  Bettina.  »Gider 
du  nu  holde  op  med  at  brokke  dig 
og  så  hjælpe  mig  med  opvasken.« 

Bettina  himlede  med  øjnene  og 
begyndte  at  fylde  vand  i  vasken, 
netop  som  deres  mor  kom  ind. 

»Tak  fordi  I  tager  opvasken,« 
sagde  mor.  »Jeg  er  virkelig 
taknemlig  for  alt  det,  I  gør.« 

»Det  er  ikke  noget,  mor,«  sagde 
Katrine  smilende. 

»Nej,«  sagde  Bettina  samstem- 
mende. »Vi  stod  bare  og  talte  om,  at 
det  var  trist,  vi  aldrig  nåede  hen  til 
det  nye  badeland.« 

»Ja,  det  er  en  skam,«  sagde  mor. 
Hun  tænkte  sig  om  et  øjeblik,  så 
sagde  hun:  »Lad  os  lave  en  aftale.  Jeg 
skal  ordne  nogle  ærinder  i  morgen 
tidlig.  Hvis  I  to  rydder  op  på  jeres 

værelser,  mens  jeg  er  væk,  så  køber 
jeg  billetter  til  badeland,  og  så  kan  vi 
tage  derhen,  når  jeg  kommer  hjem.« 

»Alle  tiders!«  jublede  Bettina. 

»Det  er  en  aftale,«  sagde  Katrine. 

Næste  morgen  sprang  Katrine  ud 
af  sengen.  Mor  var  allerede  taget  af 
sted.  »Godmorgen,«  sagde  Katrine 
til  sin  mormor. 

»Godmorgen.  Vil  du  have 
morgenmad?«  spurgte  mormor. 

Katrine  nikkede.  »Bettina  og  jeg 
skal  rydde  op  på  vores  værelser.  Og 
så  tager  mor  os  med  i  det  nye  bade- 
land.« 

»Ja,  det  sagde  din  mor,«  sagde 
mormor.  »Er  du  sød  at  vække 
Bettina?« 

»Hvorfor  har  du  så  travlt?«  surmu- 
lede Bettina,  da  Katrine  prøvede  at 
overtale  hende  til  at  stå  op. 

»Vi  skal  spise  morgenmad  og 
rydde  op.« 

»Nej,  det  behøver  vi  ikke.  Du 
hørte  selv,  hvad  mor  sagde.  Hun 
køber  billetterne,  mens  hun  er  ude. 
Når  hun  allerede  har  købt  billetter, 
vil  hun  ikke  snyde  os  for  turen.  Så 


vi  behøver  ikke  at  rydde  op  på 
værelserne.« 

Katrine  så  vred  ud.  »Men  vi 
lavede  en  aftale.« 

»Hvis  du  er  så  ivrig,  så  kan  du  jo 
rydde  op  på  dit  værelse.  Sig  til 
mormor,  at  jeg  spiser  morgenmad 
senere.  Lige  nu  vil  jeg  sove.« 

Katrine  traskede  ned  i  køkkenet 
igen. 


»Hvad  er  der  i  vejen?«  spurgte 
mormor. 

»Bettina  siger,  at  hun  ikke  vil 
rydde  op.  Hun  tror,  at  mor  lader  os 
komme  i  badeland,  selv  om  vi  ikke 
rydder  op,«  forklarede  Katrine. 

»Hvad  mener  du?«  spurgte  mormor. 

»Vi  lovede  at  rydde  op  på  værel- 
serne,« sagde  Katrine,  »så  det  har 
jeg  i  sinde  at  gøre.« 


»Godt,«  sagde  mormor,  »du  har 
truffet  din  beslutning,  og  så  må  du 
lade  Bettina  træffe  sin.  Af  og  til  vil 
vi  gerne  træffe  beslutninger  for 
andre,  men  det  kan  vi  ikke.« 

Da  Katrine  havde  spist 
morgenmad,  marcherede  hun  op  på 
sit  værelse.  Hun  besluttede  at 
begynde  med  at  flytte  alt  væk  fra 
gulvet.  Til  at  begynde  med  var  hun 

vred  på  Bettina,  fordi  hun  ikke 
ryddede  op,  men  snart  efter  koncen- 
trerede  hun  sig  om  opgaven. 

Da  mor  kom  hjem,  var  Katrine  ved 
at  stille  bøger  på  plads  på  en  hylde. 

»Hvor  er  din  søster?«  spurgte  mor. 

»Hun  ser  fjernsyn,«  svarede 
Katrine. 

»Rydder  hun  ikke  op?« 

Katrine  rystede  på  hovedet. 

Netop  da  dukkede  Bettina  op  i 
døren.  »Davs,  mor,«  sagde  hun 
muntert.  »Har  du  købt  billetterne?« 

»Ja,«  sagde  mor.  »Har  du  ryddet 
op?« 

»Jeg  kom  op  for  at  begynde  nu.« 

Mor  rystede  på  hovedet.  »Det  er 
lige  meget.« 

Bettina  så  hen  på  Katrine  og 
smilede  et  hvad-sagde-jeg-smil.  Men 
hendes  smil  blegnede,  da  mor 
tilføjede:  »Du  kan  rydde  op,  mens 
Katrine  og  jeg  er  i  badeland.« 

Bettina  måbede.  »Hvad  mener 
du?« 

»Du  holdt  ikke  din  del  af  aftalen, 
så  du  kan  ikke  komme  med.« 

Bettina  kunne  ikke  tro  sine  egne 
ører.  »Men  har  du  ikke  allerede  købt 
billet  til  mig?« 

»Jeg  købte  billet  til  piger,  der 
holder,  hvad  de  lover.  Holdt  du  dit 
løfte?« 

Bettina  hang  med  hovedet.  »Nej.« 

»Hvorfor  ikke?« 

»Jeg  troede,  du  ville  lade  mig 
komme  med  alligevel.« 

»Du  traf  en  beslutning.  Nu  må  du 
leve  med  konsekvenserne.« 

Tårerne  trillede  ned  ad  Bettinas 
kinder.  »Det  er  ikke  retfærdigt.« 


Mor  lagde  armen  om  Bettina. 
»Jeg  ved  godt,  at  det  ikke  er  det,  du 
havde  håbet,«  sagde  mor,  »men  det 
er  retfærdigt.« 

Bettina  kiggede,  da  mor  og 
Katrine  tog  af  sted.  »Jeg  ville  så 
gerne  have  været  med,«  sagde  hun. 

Mormor  nikkede.  »Du  traf  et 
dumt  valg.  Nu  må  du  lære  af  din 
fejltagelse.  Hvis  din  mor  havde 
taget  dig  med  i  badeland,  ville  du 
have  troet,  at  det  var  helt  i  orden  at 
love  noget,  som  du  ikke  havde  i 


sinde  at  holde.  Og  det  er  det  ikke. 
Kan  du  forstå  det?« 

»Ja,  det  tror  jeg  nok.« 

»Nå,  men  jeg  har  et  tilbud,  hvis 
du  er  interesseret.« 

Bettina  kiggede  op.  »Hvad  er 
det?« 

»Hvis  du  rydder  op  på  dit 
værelse,  så  kan  vi  bage  småkager  til 
familien,  når  du  er  færdig.« 

»Det  er  en  aftale,«  sagde  Bettina 
og  gik  op  til  sit  værelse.  »Og  denne 
gang  mener  jeg  det.«  □ 

JEG  PRØVER  AT  VÆRE  SOM  JESUS 


» 


Du  må  ikke  give  op 


« 


Charlene  Germaine  Meyer 

Jeg  havde  overladt  vores  bænk 
på  tredje  række  til  missio- 
nærerne og  deres  undersøgere 
og  fået  min  lille  familie  på  plads  på 
den  bageste  bænk.  Jeg  vidste  ikke, 
at  min  niårige  datter  Tracy  havde  i 
sinde  at  bære  sit  vidnesbyrd  for 
første  gang  den  fastesøndag. 

Tre  gange  i  løbet  af  mødet 
rejste  Tracy  sig  og  begyndte  at  gå 
op  mod  forhøjningen.  Hver  gang 
var  der  en  anden,  som  også  rejste 
sig,  og  så  løb  Tracy  tilbage  til  sin 
plads.  Klokken  var  mange.  Jeg 
sagde:  »Du  skal  bare  gå  derop, 
skat.  Du  må  ikke  give  op.« 

Efter  det  næste  vidnesbyrd  tog 
hun  en  dyb  indånding  og  begyndte 
den  lange  vandring.  Men  den  næste,  der  rejste  sig,  var 
førsterådgiveren  i  biskoprådet,  som  takkede  medlemmerne 
for  deres  vidnesbyrd.  Tracy  blev  ved  med  at  gå. 

Organisten  begyndte  at  spille  afslutningssalmen. 
Tracy  blev  ved  med  at  gå. 

Mens  forsamlingen  sang,  blev  Tracy  ved  med  at  gå. 

Tårerne  strømmede  ned  over  mine  kinder,  da  hun 
satte  sig  ved  siden  af  biskoppens  rådgiver.  Han  lagde 
armen  om  hende  og  hviskede  noget  til  hende.  Og  lige 
inden  afslutningsbønnen  bekendtgjorde  rådgiveren,  at 


der  var  en  til,  der  ønskede  at 
bære  vidnesbyrd  den  dag. 

Tracy  aflagde  et  dejligt  vidnes- 
byrd -  som  et  barn,  der  ikke  var 
døbt,  selv  om  resten  af  hendes 
primaryklasse  var  det.  Ene  af  alle 
havde  hun  ikke  været  i  dåbens 
vande,  fordi  hendes  far,  der  ikke 
var  medlem  af  Kirken,  ikke 
havde  givet  sin  tilladelse. 

Tracy  forblev  trofast.  Hun 
blev  ved  at  bede  om,  at  hun 
kunne  få  sit  hjertes  ønske  opfyldt. 
Hun  »blev  ved  med  at  gå«. 
Hun  gav  aldrig  op. 

Denne  samme  rådgiver  i 
biskoprådet,  som  havde  lagt 
armen  om  hende  ved  vidnesbyrd- 
mødet, ledte  senere  dåbsmødet  for  Tracy  og  hendes 
lillesøster.  Jeg  har  aldrig  set  børn,  der  strålede  mere 
af  glæde. 

Men  det  dåbsmøde  var  ikke  slutningen  på  historien. 
I  juni  1999  blev  Tracys  far  døbt  og  bekræftet  som 
medlem  af  Kirken.  Et  år  senere  strålede  Tracys  smil 
endnu  klarere,  da  hendes  familie  blev  beseglet  for  tid 
og  evighed  i  templet.  □ 

Charlene  Germaine  Meyer  er  medlem  af  Loomis  1 .  Ward  i 
Rocklin  Stav  i  Californien. 

Ældste  Lynn  G.  Robbins 


fra  De  Halvfjerds 


Fra  et  interview  med 

Da  jeg  var  tre  år,  var  onkel  Jim  på  mission.  Onkel 
Jim  gjorde  indtryk  på  mig.  Han  var  to  meter  høj 
og  en  god  mand.  Jeg  ville  være  som  han. 

Jeg  besluttede,  at  jeg  ville  på  mission,  så  jeg  kunne 
være  som  onkel  Jim.  Siden  da  opstod  der  aldrig  tvivl  i 
mit  hjerte  om,  hvorvidt  jeg  skulle  på  mission.  Og  den 
ene  beslutning  havde  stor  indflydelse  på  mit  liv.  Da  jeg 
havde  fundet  den  kurs,  jeg  ville  følge,  udnyttede  jeg 
enhver  mulighed  for  at  forberede  mig.  Fordi  jeg  havde 
min  fremtidige  mission  i  tankerne,  nærede  jeg  et  stærkt 
ønske  om  at  lære  evangeliet  at  kende  gennem  mine  år  i 
Primary  og  gennem  min  ungdom,  og  jeg  havde  mange 
oplevelser,  som  hjalp  mig  til  at  forberede  mig. 

Mine  bedstefædre  var  på  mission  på  et  tidspunkt  i 
Kirkens  historie,  hvor  ikke  alle  unge  mænd  blev  opfor- 
dret til  det.  Det  har  altid  gjort  indtryk  på  mig,  og  gjort 
mig  stolt  af  min  arv.  Hele  min  familie  var  interesseret  i 
missionering.  Da  jeg  var  ganske  lille,  indgød  mine 
forældre  mig  et  ønske  om  at  tjene  på  mission,  og  mens 
jeg  voksede  op,  hjalp  andre  mennesker  mig  også  frem 
mod  det  mål. 


Kellene  Ricks  Adams 

Men  da  jeg  blev  teenager,  begyndte  jeg  at  tvivle  på, 
om  jeg  fik  lov  til  at  komme  af  sted  på  mission.  Anden 
verdenskrig  havde  afholdt  min  far  fra  at  tjene  som 
missionær,  hvilket  han  så  inderligt  havde  håbet  på.  I  mit 
tilfælde  var  det  Vietnamkrigen,  som  rasede.  Kun  to 
unge  mænd  fra  hvert  ward  i  USA  kunne  blive  fritaget 
fra  militærtjeneste  for  at  tjene  som  missionærer.  Resten 
måtte  håbe  på  at  trække  frinummer  ved  sessionen,  så  de 
kunne  komme  på  mission.  Jeg  var  bekymret  og  spekule- 
rede på,  om  jeg  mon  fik  lov  til  at  opfylde  min  dren- 
gedrøm. 

Nogle  få  år  før  jeg  var  gammel  nok  til  at  rejse  på 
mission,  var  jeg  til  en  stavskonference,  hvor  ældste 
Thomas  S.  Monson  var  den  besøgende  generalautoritet. 
Efter  et  af  møderne  gik  min  mor  og  jeg  hen  for  at  tale 
med  ham.  Jeg  trykkede  hans  hånd,  og  vi  talte  sammen. 
Jeg  husker  kun  en  sætning  fra  den  samtale.  Han  så  mig 
lige  i  øjnene  og  sagde:  »Du  kommer  på  mission.«  Fra  da 
af  var  jeg  ikke  bekymret  mere.  Al  min  tvivl  var  væk. 

Gennem  mine  teenageår  beredte  jeg  mig  på  min 
mission.  Da  en  kærlig  vejleder  for  præsternes  kvorum, 
David  Poulsen,  tilbød  at  lære  præsterne  missionærlekti- 
onerne, var  vi  et  par  stykker,  som  tog  imod  tilbudet.  Vi 
kom  trofast  til  klasser  kl.  7.00  hver  søndag. 

Vi  studerede  missionærlektionerne,  og  jeg  havde 


Til  venstre:  Familien  Robbins. 
Til  højre:  Klar  til  aftensmad  som 
cirka  toårig. 


LILLE 


L  I  A  H  O  N  A 

10 


lært  de  fleste  af  dem  udenad,  inden  jeg  overhovedet 
kom  til  missionærhjemmet.  Et  par  gange  tog  vi  endda 
ud  og  underviste  medlemmer  af  wardet,  som  så  spil- 
lede undersøgere.  De  fleste  af  dem  var  meget 
barskere,  end  de  rigtige  undersøgere,  som  jeg  under- 
viste! I  1971  blev  jeg  til  min  glæde  kaldet  til  Den 
Nordargentinske  Mission. 

En  mission  mejsler  evangeliet  ind  i  hjertet  på  én. 
Jeg  kan  godt  lide  den  måde,  som  præsident  Spencer 
W.  Kimball  (1895-1985)  beskrev  en  mission  som 
»Herrens  universitet«,  en  mulighed  for  at  tjene  andre 
og  lære  mange  af  de  dyrebare  principper,  som  Herren 
ønsker,  at  hans  disciple  skal  lære.  Det  er  principper, 
som  kan  hjælpe  os  i  alt,  hvad  vi  gør  fra  da  af,  hvad- 
enten det  er  at  opbygge  hans  rige  eller  forbedre  vores 
eget  liv. 

Da  jeg  vendte  hjem  fra  Argentina  vedblev  missione- 
ring med  at  betyde  meget  for 
mig.  Mens  jeg  uddannede  mig 
ved  universitetet,  søgte  jeg 
efter  muligheder  for  at  fortælle 
om  evangeliet.  Jeg  giftede  mig 
med  Jan  Nielson,  og  vi  har 
lært  vore  syv  børn  betydningen 
af  missionering. 


Til  venstre:  I  spejderuniform 
som  1 4-årig.  Til  højre:  Som 
missionær,  foran  en  mødesal 
i  Argentina  i  1 973. 


Hele  min  familie  fik  mulighed  for  at  omsætte  de 
lærdomme  i  praksis,  da  min  hustru  og  jeg  i  1994  blev 
kaldet  til  at  præsidere  over  Montevideo  Missionen  i 
Uruguay.  Samtidig  tjente  vores  søn  Jason  i  Portland 
Missionen  i  Oregon  og  vores  søn  Andy  i  Recife 
Missionen  i  Brasilien.  Resten  af  familien  nød  vores 
missionæroplevelse  i  Uruguay. 

Vi  er  helt  sikkert  en  missionærmindet  familie.  Vi  har 
erfaret,  at  der  ikke  findes  noget  større  virke,  nogen 
større  glæde,  end  at  forkynde  Jesu  Kristi  evangelium. 

Noget  af  det,  som  jeg  holder  allermest  af,  selv  nu 
hvor  jeg  er  medlem  af  De  Halvfjerds,  er  at  mødes  med 
missionærerne  og  opleve  den  glæde,  som  kommer  af  at 
tjene  Herren  og  arbejde  sammen  med  andre,  der  også 
tjener  ham. 

Denne  interesse  for  missionering,  denne  forpligtelse 
til  at  forkynde  evangeliet,  opstod,  da  jeg  gik  i  Primary. 
Det  er  i  den  alder,  at  drenge  burde  beslutte  sig  for  at 
blive  missionærer.  Den  afgørende  beslutning  vil  derefter 
påvirke  alt,  hvad  de  gør,  mens  de  vokser  op.  □ 


IGLESIA    DE   JESUCRiSTO 

DE  LOS  SANTOS 
DE  LOS    ULT1M0S  DIAS 


HISTORIER  FRA  DET  NYE  TESTAMENTE 


MANDEN, 
SOM  IKKE 
KUNNE  GÅ 


En  gang,  da  Jesus  forkyndte  evangeliet,  sad  han  i  et 
hus  sammen  med  mange  mennesker. 

Luk  5:17 


Nogle  mænd  bragte  en  ven  på  en  seng  hen  til  ham.  Vennen  kunne  ikke  gå.  Mændene  kunne  ikke  få  ham  ind  i 

huset,  fordi  der  var  så  mange  mennesker. 

Luk  5:18-19 

Mændene  bar  deres  ven  op  på  taget  og  sænkede  ham  og  hans  seng  ned  gennem  taget. 


Luk  5:19 


Da  Jesus  så  disse  mænds  store  tro,  sagde  han  til  den  syge  mand,  at  han  skulle  tage  sin  seng  og  gå  hjem.  Manden 
rejste  sig  og  var  helbredt!  Han  tog  sin  seng  og  gik  hjem,  mens  han  priste  Gud. 

Luk  5:20,  24-25 

HISTORIER  FRA  DET  NYE  TESTAMENTE 


BJERG- 
PRÆDIKENEN 


Han  fortalte  dem,  hvordan  de  skulle  leve  for  at  være  lykkelige  og  kunne  leve  sammen  med  deres  himmelske  Fader 
igen.  Det,  som  han  lærte  dem,  vil  også  gøre  os  lykkelige. 

Matt  5-7 


LILLE       LIAHONA 

14 


Vi  skal  være  milde,  tålmodige  og  villige  til  at  følge 


Herren. 


Vi  bør  gøre  vores  bedste  for  at  være  retskafne. 


Matt  5:5 


Matt  5:6 


Vi  skal  tilgive  folk,  som  sårer  os  eller  gør  os  kede  af  det. 
Hvis  vi  tilgiver  dem,  tilgiver  vor  himmelske  Fader  os. 

Matt  5:7 


Vi  bør  være  fredsstiftere,  elske  andre  mennesker  og 
hjælpe  dem  til  at  elske  hinanden. 

Matt  5:9 

Vi  bør  ikke  være  bange  for  at  fortælle  andre  om  evan- 
geliet, eller  at  fortælle  dem,  at  vi  elsker  vor  himmelske 
Fader.  Vi  skal  være  retfærdige.  Når  andre  mennesker 
ser  os  handle  retfærdigt,  vil  de  måske  også  tro  på  Gud. 

Matt  5:14-16 


Vi  skal  altid  holdes  vore  løfter. 


Og  ligesom  vi  ønsker,  at  andre  skal  være  rare  mod  os, 
skal  vi  være  rare  mod  dem. 

Matt  7:12 


Jesus  sagde,  at  hvis  vi  vil  gøre  alt  det,  bliver  vi  lykke- 
lige, Gud  velsigner  os,  og  vi  kan  leve  sammen  med  vor 
himmelske  Fader  igen. 

Matt  5:2-12 

BESØGSLÆRERINDEBUDSKABET 


SÆT  TÆRING  EFTER  NÆRING 


g 


Selv  om  jorden  og  alt,  hvad  der 
er  på  den,  tilhører  Herren,  så 
overlader  han  en  del  af  sin 
rigdom  til  hver  af  os.  Ældste  Joe  J. 
Christensen,  der  på  det  tidspunkt  sad 
i  De  Halvfjerds'  Præsidium,  forkla- 
rede: »Vore  midler  er  ikke  vores 
ejendom.  Vi  skal  blot  forvalte  dem. 
Jeg  er  sikker  på,  at  vi  bogstavelig  talt 
vil  blive  bedt  om  at  aflægge  regnskab 
for  Gud  for,  hvordan  vi  har  brugt  dem 
til  at  velsigne  andre  og  opbygge  riget« 
(»Grådighed,  egoisme  og  frådseri«, 
Liahona,  juli  1999,  s.  12).  Hvad  enten 
vores  andel  er  stor  eller  lille,  kan  vi 
være  ansvarlige  forvaltere,  når  vi 
efterleve  retfærdige  principper. 

LÆG  ET  BUDGET 

Mange  familier  har  haft  gavn  af  at 
lægge  et  budget  (se  Marvin  J.  Ashton, 
»Hjælp  til  familiens  økonomi«, 
Liahona,  april  2000,  s.  42-47).  Det 
første,  man  skal  tænke  på,  når  man 
lægger  budget,  er  tiende  og  ydelser  til 
Kirken.  Disse  bidrag  hjælper  os  til  at 
opfylde  vores  forpligtelse  til  at  give 
»de  fattige  og  lidende  af  [vores] 
midler«  (L&P  105:3).  At  betale  en 
ærlig  tiende  er  af  afgørende  betydning 
for  rigets  opbygning,  og  det  er  vores 
bedste  økonomiske  værn,  for  Herren 
har  lovet,  at  når  vi  holder  hans  bud, 
vil  han  »åbne  himlens  vinduer«  for  os 
(Mal  3:10). 

Herren  kan  åbne  disse  vinduer  på 
mange  måder.  Præsident  Spencer  W. 
Kimball    (1895-1985)    forklarede: 


»Han  kan  give  os  en  bedre  løn  ... 
bedre  dømmekraft  til  at  bruge  vores 
penge  fornuftigt  . . .  bedre  helbred  . . . 
[og]  større  forståelse,  så  vi  kan  få 
bedre  stillinger«  (The  Teachings  of 
Spencer  W.  Kimball,  red.  Edward  L. 
Kimball,  1982,  s.  212). 

Efter  at  have  budgetteret  med  alle 
nødvendigheder,  deriblandt  opspa- 
ring, er  det  næste  de  fornødenheder, 
som  familien  ønsker  sig. 

DEL  MED  ANDRE 

En  af  de  bedste  måder  at  anvende 
vore  ressourcer  på  er  at  dele  dem 
med  andre.  C.  S.  Lewis  har  skrevet: 
»Hvis  vores  velgørenhed  slet  ikke 
gør  ondt  eller  generer  os  ...  så  er  den 
for  ringe.  Der  burde  være  noget, 
som  vi  havde  lyst  til  at  gøre,  men 
som  vi  ikke  kan  gøre,  fordi  vores 
velgørenhed  gør  det  umuligt«  (Det  er 
kristendom,  1996,  s.  67;  citeret  i 
Liahona,  juli  1999,  s.  12). 

UNDGÅ  GÆLD 

Få  ting  kan  undermi- 
nere  glæden  hurti- 
gere   end    gæld.    I 
nogle  kulturer  bliver 
det  både  lettere  og 
mere  acceptabelt  at 
stifte    gæld.    Men 


som  medlemmer  af  Kirken  er  vi  længe 
blevet  advaret  mod  at  stifte  unød- 
vendig gæld.  Længslen  efter  verdslige 
goder  skal  tøjles  ligesom  enhver  anden 
lyst.  Hvis  vi  anvender  pionerernes 
motto:  »Reparér  det,  slid  det  op,  fa  det 
til  at  slå  til,  eller  klar  dig  uden«,  kan  vi 
lære  at  sætte  næring  efter  tæring. 

VELSIGNELSER  VED  EN  KLOG 
FORVALTNING 

Jill  Johnson  fra  Sandy  i  Utah 
fortæller,  hvordan  Herren  velsignede 
hendes  familie:  »Da  vi  var  nygifte 
studerende,  havde  vi  omhyggeligt  lagt 
budget  for  vores  sparsomme  måned- 
lige indtægt.  Så  satte  husværten  vores 
husleje  op.  Vi  bad  om  en  velsignelse. 
Den  næste  dag  brød  vores  gamle  bil 
uigenkaldeligt  sammen.  Vi  spekule- 
rede på,  hvorfor  vi  havde  fået  disse 
prøvelser  på  én  gang,  men  tabet  af 
vores  bil  viste  sig  at  være  en  velsig- 
nelse. Med  hjælp  fra  familie  og  venner 
fandt  vi  ud  af,  at  vi  kunne  klare  os 
uden  en  bil.  De  penge,  som  vi  sparede 
på  olie  og  benzin,  svarede  til  det  beløb, 
som  vores  husleje  var  sat  op  med.  Til 
tider  velsignes  vores  lydighed  på  uven- 
tede måder.« 

Herren   er  bekymret  for 

både   vores   timelige   og 

åndelige   velfærd  og 

vil  hjælpe  os,  når  vi 

stræber    efter    at 

anvende  de  gaver, 

som   han   giver    os, 

fornuftigt.  □ 


SIDSTE  DAGES  HELLIGE  RØSTER 


» 


Se  hen  til  ham 


for  alle  gaver« 


Vi  velsignes  dagligt  med  guddommelige 
gaver.  Vi  modtager  velsignelser,  fordi  vor 
kærlige  himmelske  Fader  ønsker  at  sørge 
for  sine  børn.  Mange  af  disse  gaver  -  de,  der  er  af 
åndelig  karakter  -  går  måske  upåagtet  eller 
uværdsat  hen,  i  hvert  fald  for  en  tid.  1?  Det  er 
tilfældet  i  de  historie,  som  følger  her.  En 
handicappet  mand  velsigner  andre 
ved  sit  hengivne  virke.  En  mor 
tilskyndes  til  at  besøge  sin  lille 
datter  i  skolen,  uden  der 
tilsyneladende  er  grund  til  det.  En 
ung  mor  finder  styrke  til  at 
opdrage  sine  børn  alene.  Herrens 


milde  hånd  leder  en  ung  mand  gennem  et 
tilfældigt  møde,  der  til  sidst  fører  ham  til  Kirken. 
Hver  beretning  er  et  vidnesbyrd  om  vor  Faders 
ønske  om  at  velsigne  os.  W  Fra  Herrens 
levende  profet  lyder  dette  vidnesbyrd  og  løfte: 
» [Herren]  er  jeres  styrke  . . .  Søg  hen  til  ham  for 
enhver  gave  og  nåde  og  velsignelse. 
Knæl  ned  og  bed  og  rejs  jer  så  og 
gør  hans  vilje  og  sæt  jeres  lid  og  tro 
til  ham,  og  så  vil  Gud  velsigne 
jer.  Det  løfte  giver  jeg  jer  som 
hans  tjener«  (»Den  levende 
profets  ord«,  Liahona,  maj  2001, 
s.  16). 


Viljen  til  sejr 

Jorge  Flores 

Carlos  Yépez  Yong  fra  Lima  i  Peru 
kan  ikke  bevæge  sine  ben  eller 
sin  højre  arm,  og  han  har  svært  ved 
at  tale.  Men  han  er  et  af  de  stærkeste 
mennesker,  jeg  kender.  Det,  der  gør 
ham  stærk,  er  Herrens  Ånd.  Når  han 
taler  eller  underviser,  fryder  hans  ord 
øret,  fordi  de  rører  hjertet. 

Bror  Yépez'  lammelse  opstod  på 
grund  af  skader,  som  skete  ved  fødslen. 
I  de  første  fem  år  af  sit  liv  henlå  han  i 
en    vegetativ    tilstand,    hvor    han 


modtog  næring  intravenøst.  Nogle  af 
de  læger,  som  behandlede  ham,  speku- 
lerede på,  om  det  var  værd  at  holde  liv 
i  ham.  De  vidste  ikke,  at  Herren 
havde  en  mission  til  ham. 

Da  Carlos  var  seks  år,  begyndte 
han  til  alles  overraskelse  at  bevæge 
dele  af  sin  krop.  Han  kom  under 
særlig  medicinsk  behandling,  og 
hans  mentale  evner  udvikledes  i  en 
sådan  grad,  at  han  efter  få  år  overgik 
sine  klassekammerater.  Hans  fysiske 

fremgang  begyndte  at  gå  i  stå  ved  12 
års  alderen.  Da  han  var  omkring  18 
år,  blev  hans  forældre  skilt,  og  hans 
behandling  hørte  op. 

Carlos  var  vred  og  deprimeret, 
men  han  sank  ikke  ned  i  fortvivlelse. 
Da  han  var  20  år,  indbød  en  nabo 
ham  til  at  lytte  til  missionærerne. 
Carlos  modtog  alle  lektionerne,  og 
da  han  havde  bedt  og  overvejet  dem 
i  hjertet,  modtog  han  et  åndeligt 
vidnesbyrd  om,  at  det,  som  han 
havde  lært,  var  sandt.  Han  beslut- 
tede at  blive  døbt. 

Carlos    siger,    at    da    han    blev 


sænket  ned  i  vandet  ved  dåben, 
ændredes  hans  liv  totalt.  »I  mit  sind 
følte  jeg,  at  min  lamme  arm  og  mine 
ben  var  blevet  stærke  og  handlekraf- 
tige,« siger  han.  »Den  dag  besluttede 
jeg,  at  jeg  ville  tjene  Herren  i  en 
hvilken  som  helst  kaldelse,  han  ville 
give  mig.  At  jeg  ville  >løbe  og  ikke 
blive  træt ...  gå  og  ikke  blive  mat . . .  < 
(L&P  89:20).« 

Skønt  Carlos'   fysiske   lammelse 


ikke  forsvandt,  svævede  hans  ånd,  og 
Herren  velsignede  ham.  Han  kom  til 
tiden  til  alle  sine  møder  og  over- 
værede de  institutklasser,  som 
Kirkens  Uddannelsessystem  stod  for. 
Han  blev  kaldet  som  andenrådgiver  i 
Unge  Mænds  præsidentskab  i  Caja  de 

Vi  så  ofte  Carlos  køre  fra  hus  til 
hus  og  invitere  unge  til  GUF. 


Agua  Ward  i  Las  Flores  Stav  i  Lima  i 
Peru.  Hver  eneste  dag  i  ugen  så  vi 
ham  køre  fra  det  ene  hus  til  det  andet 
i  sin  kørestol  og  invitere  unge  til  GUF. 
Der  er  gået  mange  år  siden  da. 


Han  er  nu  medlem  af  Los  Jardines 
Ward.  Han  har  stadig  et  urokkeligt 
vidnesbyrd  om  Herren  og  hans  evan- 
gelium,  kommer  regelmæssigt  i 
templet  i  Lima  i  Peru,  udfører  sin 
hjemmeundervisning  og  hjælper 
missionærerne  med  at  undervise 
undersøgere.  Takket  være  hans 
udholdenhed,  vidnesbyrd  og  tillid  til 
Herren  er  syv  af  hans  niecer  og 
nevøer  og  nogle  af  hans  venner  nu 
medlemmer  af  Kirken.  Andre 
medlemmer,  både  unge  og  voksne,  er 
blevet  aktive  i  Kirken  igen  på  grund 
af  hans  påvirkning.  Han  går  aldrig 
glip  af  et  møde,  han  overværer  ofte 
firesides,  og  han  kommer  til  wardsak- 
tiviteter.  Selv  om  nogle  ville  mene, 
at  han  er  hæmmet  af  sit  handicap,  så 
beundrer  de  unge  i  staven  ham  som 
en,  hvis  ånd  har  sejret. 

Jorge  Flores  er  medlem  af  Laderas  Ward  i 
Las  Palmeras  Stav  i  Lima  i  Peru. 


« 


»Kig  ind  til  Wendi< 

Darlene  Joy  Nichols 

Da  vores  ældste  datter,  Wendi, 
var  fem  år,  gik  hun  i  børne- 
haveklasse  hver   morgen.   En  dag 
sendte  jeg  hende  i  skole,  hvorefter 
jeg  gjorde  vores  to  mindre  børn  klar 
til  at  tage  ud  at  handle.  Jeg  havde 
lidt   travlt,   fordi  jeg  ville   være 
færdig  med  at  handle  i  tide  til,  at 
jeg  kunne  nå  at  hente  Wendi  fra 
skole.  Så  med  indkøbssedlen  i  den 
ene  hånd  og  mine  to  små  børn  i 
den  anden  begav  jeg  mig  af  sted 


til  supermarkedet. 

Næsten  20  minutter  senere  afbrød 
en  meget  klar  tanke  mig:  Darlene,  kig 
ind  til  Wendi.  Jeg  tænkte:  Hvor  fjollet! 
Wendi  har  det  jo  fint  i  skolen.  Jeg  skød 
tanken  fra  mig  og  handlede  videre. 
Kort  efter  vendte  tanken  tilbage  igen. 
Darlene,  kig  ind  til  Wendi.  Tanken  stod 
så  klart,  at  jeg  stoppede  op  midt  i 
forretningen. 

Jeg  kiggede  på  min 
indkøbsseddel  og  på 
mine  to  små  poder, 


som  ikke  ville  være  tålmodige  ret 
meget  længere,  og  sagde  til  mig  selv: 
Det  her  er  jo  fjollet!  ]eg  er  sikker  på,  at 
Wendi  har  det  fint.  Jeg  fortsatte  ned 
mellem  rækkerne,  men  ordene  lød 
kraftigt  igen:  Darlene,  kig  ind  til  Wendi! 
Jeg  sagde  til  ekspedienten,  at 
jeg  ville  komme  tilbage  efter  mine 
varer,  og  så  skyndte  jeg  mig  ud  af 


Kig  ind  til  Wendi.  Tanken  var 

så  klar,  at  jeg  stoppede  op 

midt  i  forretningen. 


forretningen.  Da  vi  gik  ud,  lagde  jeg 
mærke  til  et  truende  tordenvejr. 
Wendi  var  rædselsslagen  for  torden- 
vejr, men  jeg  vidste,  at  hun  var  i 
sikkerhed  på  skolen.  Ikke  desto 
mindre  begyndte  jeg  at  blive  bange 
for,  at  der  var  sket  noget  forfærdeligt. 
Jeg  skyndte  mig  hen  til  skolen.  Alt 
åndede  fred,  og  selv  tordenvejret  så 
ud  til  at  drive  over.  Jeg  tænkte,  at  jeg 
måske  slet  ikke  behøvede  at  gå 
indenfor.  Men  efter  at  have  gjort  mig 
den  ulejlighed  at  køre  derhen,  beslut- 
tede jeg,  at  det  mindste  jeg  kunne 
gøre  var  at  gå  hen  til  klasseværelset 
og  sikre  mig,  at  alt  var  i  orden. 

Da  jeg  drejede  om  hjørnet  til 
Wendis  klasselokale,  så  jeg,  at  døren 
stod  åben,  og  Wendi  stod  i  døren. 
Det  var  da  sært!  Hvorfor  sad  hun 
ikke  på  sin  plads?  Da  jeg  nærmede 
mig,  begyndte  hun  at  smile.  Jeg 
vidste  ikke,  hvad  jeg  skulle  sige,  så 
jeg  gav  hende  et  kram. 

»Mor,  jeg  vidste,  at  du  ville 
komme!«  sagde  hun. 

Og  så  kom  hendes  lærer  hen  til 
mig  og  sagde:  »Hvordan  vidste  du,  at 
du  skulle  komme?«  Så  forklarede 
hun,  at  tordenskraldene  og  lynene 
havde  opskræmt  klassen.  Da  hun  var 
ved  at  samle  børnene,  så  de  kunne 
side  sammen,  lagde  hun  mærke  til,  at 
Wendi  sad  ved  sit  bord  og  bad.  Da 
Wendi  havde  bedt,  sagde  hun  til  sin 
lærer,  at  alt  var  i  orden,  og  at  hun 
havde  bedt  sin  himmelske  Fader  om 
at  sende  hendes  mor  hen  til  hende. 


Hun  spurgte,  om  hun  måtte  vente 
henne  ved  døren. 

Jeg  kunne  ikke  holde  tårerne 
tilbage,  da  jeg  blev  klar  over,  at  en 
femårigs  tro  bogstavelig  talt  havde 
bragt  mig  fra  et  supermarked  flere 
kilometer  væk,  så  jeg  kunne  være  hos 
hende.  Jeg  er  min  himmelske  Fader 
dybt  taknemlig  for  den  oplevelse,  for 
både  Wendi  og  jeg  lærte  en  guddom- 
melig lektie  om  tro  og  tillid  den  dag. 

Darlene  Joy  Nichols  er  medlem  af 
Bumsvilk  Ward  i  Bumsville  Stav  i  Minnesota. 

Stærk  for  mine  børns 
skyld 

Eliza  M.  Torres 

Efter  12  års  ægteskab  blev  jeg 
pludselig  separeret  fra  min  mand 
og  stod  alene  tilbage  med  seks  små 
børn.  Min  mands  mor  boede  stadig 
hos  os,  men  med  en  undtagelse,  så 
børnene  aldrig  deres  far  igen. 

Børnene  var  for  små  til  helt  at 
forstå,  hvad  der  var  sket  med  vores 
familie,  og  jeg  prøvede  at  beskytte 
dem  så  godt  jeg  kunne  fra  den 
smerte,  som  jeg  selv  følte.  Men  nogle 
uger  efter  at  være  blevet  separeret 
fra  min  mand,  følte  jeg  mig  sårbar, 
tom  og  alene.  Selv  om  jeg  var 
omgivet  af  mennesker  i  min  filip- 
pinske hjemby,  græd  jeg  ofte  og 
længtes  efter  en  at  betro  mig  til.  Jeg 
var  tynget  af  tvivl  og  følte,  at  jeg  gik 
omkring  i  en  tåge.  Jeg  kunne 
hverken  tænke  klart  eller  lægge 
planer.   Og   dog  vidste  jeg,   at  jeg 


måtte  være  stærk  for  børnenes  skyld. 
Jeg  følte,  at  deres  velfærd  hvilede 
tungt  på  mine  skuldre. 

Ydmyg  og  desperat  knælede  jeg 
ned  og  bad  min  himmelske  Fader  om 
tre  tjenester:  Et  godt  helbred,  en  skarp 
forstand  og  følelsesmæssig  styrke  til  at 
undgå  selvynk  og  selviskhed. 

Mine  bønner  blev  besvaret.  Trods 
de  vanskelige  økonomiske  forhold  i 
Filippinerne  blev  jeg  velsignet  med 
en  god  indtægt.  Jo  hårdere  jeg  arbej- 
dede, desto  flere  penge  tjente  jeg. 
Vores  timelige  behov  blev  opfyldt,  og 
jeg  fandt  den  klarhed  og  følelses- 
mæssige styrke,  som  jeg  havde  brug 
for  til  at  kunne  være  både  mor  og  far 
for  mine  børn. 

Jeg  gav  mine  børn  kærlighed  og 
omsorg  og  så  megen  opmærksomhed 
som  muligt.  Jeg  brugte  mine  søn-  og 
helligdage  på  dem.  Jeg  lærte  dem,  at 
de  ikke  skulle  se  tilbage  i  vrede  eller 
fremad  med  frygt,  men  se  sig 
opmærksomt  omkring.  De  lærte,  at 
de  ikke  skulle  hade  nogen,  især  ikke 
deres  forsvundne  far. 

De  lærte  også  at  dele  med  hinanden 
og  opbygge  familiesammenhold.  Vi 
udvekslede  ideer  og  respekterede 
hinandens  forskellige  synspunkter.  Vi 
glædede  os  over  hinandens  sejre  og 
trøstede  hinanden  i  vore  nederlag.  Vi 
var  en  forenet  familie.  Vi  lavede  mad, 
gjorde  rent,  lo,  delte  med  hinanden  og 
ikke  mindst  så  bad  vi  sammen. 

Syv  år  efter  min  separation  blev 
fire  af  mine  børn  og  jeg  medlemmer  af 

Jesu  Kristi  Kirke  af  Sidste  Dages 
Hellige.  Kirkens  lærdomme  finpud- 
sede og  styrkede  mine  børn  og 
udviklede  deres  talenter  yderligere. 
De  udviklede  større  tålmodighed  og 
forståelse.  Da  de  voksede  op,  opda- 
gede de  også,  at  de  besad  lederevner 
og  andre  færdigheder,  som  de  ikke 
anede,  at  de  havde.  De  nød  fred  og 
en  følelse  af  at  have  et  tilhørsfor- 
hold. Mine  børn  henvendte  sig  ofte 
til  Kirkens  ledere  for  at  få  råd  med 
hensyn  til  uddannelse  og  følelses- 
mæssige eller  åndelige  anliggender. 
De  gik  op  i  deres  kaldelser  og  kom 
ivrigt  til  Kirkens  aktiviteter.  Jeg  så 
dem  stortrives,  mens  de  voksede 
åndeligt  og  udviklede  sociale 
færdigheder. 

Min  søn  og  mine  tre  døtre  har 
tjent  som  fuldtidsmissionærer.  De 
har  udviklet  sig  til  dejlige  mennesker. 

Mine  prøvelser  har  hjulpet  mig  til  at 
blive  stærkere  og  udvikle  mig  på  måder, 
som  jeg  ellers  ikke  ville  have  gjort  det. 
Jeg  var  ofte  træt,  men  i  mine  prøvelsers 
dage  skænkede  min  himmelske  Fader 
mig  hvile,  ledte  mine  skridt  og  fyldte 
min  sjæl  med  hans  kærlighed. 

Jeg  er  blevet  rigt  velsignet.  Jeg 
glæder  mig  over  min  dejlige  familie. 
Vi  er  kommet  sejrrigt  ud  af  vores 
modgang.  Men  vi  skylder  vor 
himmelske  Fader  og  hans  Søn  Jesus 
Kristus  alt.  Vi  er  evigt  taknemlige  for 
deres  indflydelse  i  vores  liv. 

Eliza  M.  Torres  er  medlem  af  Milpitas 
Ward  I  San  Jose  Øststav  i  Californien. 


Den  tabte  pjece 

Wenceslao  Salguero 

Jeg  er  født  og  opvokset  i  El 
Progreso,  som  er  en  lille  by  i 
Guatemala.  Da  jeg  var  omkring  ti  år 
gammel,  fik  jeg  fat  i  en  usædvanlig 
pjece.  Den  indeholdt  beretningen 
om  Joseph  Smith,  en  dreng,  som 
havde  set  Gud  den  evige  Fader  og 
hans  Søn,  Jesus  Kristus. 

Historien  gjorde  dybt  indtryk  på 
mig.  Da  jeg  var  utilfreds  med  den  reli- 
giøse oplæring,  som  jeg  fik  i  mine 
forældres  trossamfund,  ville  jeg  vide 
mere  om  drengen  fra  pjecen.  Men  jeg 
vidste  ikke,  hvor  jeg  kunne  finde 
yderligere  oplysninger.  Med  tiden 
mistede  jeg  pjecen,  men  jeg  glemte 
den  aldrig.  Jeg  spekulerede  på,  om  jeg 
mon  nogensinde  fandt  sådan  en  igen. 

Som  teenager  og  voksen  under- 
søgte jeg  mange  forskellige  trossam- 
fund. Jeg  deltog  sågar  i  studiet  af  deres 
lærdomme  og  fik  diplomer.  Men  der 
var  sider  af  disse  religioner,  som 
bekymrede  mig,  og  jeg  følte  mig  utilpas 
ved  den  kritik,  som  de  forskellige 
trossamfunds  præster  til  tider  rettede 
mod  hinanden.  På  det  tidspunkt 
var  jeg  begyndt  at  læse  i  Bibelen,  og 
når  jeg  sammenlignede  Bibelen  med 
det,  som  jeg  så  i  de  religioner,  som 
jeg  havde  studeret,  blev  jeg  overbe- 
vist om,  at  de  religioner  manglede 
myndighed  fra  Gud. 

Mange  gange  knælede  jeg  ned  og 
bad  og  tryglede  Gud  om  at  lede  mig  til 
hans  sande  kirke.  Jeg  lovede,  at  hvis 

han  gjorde  det,  ville  jeg  trofast  holde 
hans  bud  og  altid  tjene  ham. 

Jeg  havde  også  drømme,  hvori  jeg 
fortalte  Gud,  at  jeg  var  villig  til  at  gøre 
hvad  som  helst  for  at  opnå  tilgivelse 
for  mine  synder.  Når  jeg  vågnede,  var 
min  pude  våd  af  mine  tårer.  Jeg  bad 
også  Gud  om  at  hjælpe  mig  med  at 
finde  pjecen  om  Joseph  Smith  igen. 

I  1968  havde  jeg  faet  en  kone  og 
en  søn.  Vi  flyttede  til  Guatemala  City, 
så  jeg  kunne  finde  et  bedre  job.  Den 
20.  november  1975  bankede  to  nyde- 
ligt klædte,  unge,  amerikanske 
kvinder  på  vores  dør.  De  sagde,  at  de 
havde  et  budskab  til  min  familie.  Vi 
aftalte,  at  de  skulle  komme  tilbage  på 
et  senere  tidspunkt. 

Jeg  husker  tydeligt  den  første 
lektion.  En  af  de  unge  kvinder  bad  en 
bøn,  og  den  anden  begyndte  at  tale 
om  Joseph  Smith.  I  sin  hånd  holdt 
hun  et  eksemplar  af  den  pjece,  jeg 
havde  læst  som  dreng!  Min  søgen 
efter  sandheden  havde  nået  sit  mål 
her  i  min  egen  dagligstue. 

Ingen  ord  kan  udtrykke,  hvad  jeg 
følte  i  det  øjeblik.  Jeg  havde  mest  lyst 
til  at  flå  pjecen  ud  af  hånden  på 
hende.  Søstrene  lagde  mærke  til  den 
måde,  jeg  kiggede  på  den  på,  og  de 
sagde,  at  jeg  måtte  beholde  den.  Jeg 
kunne  knap  tro  det,  da  de  gav  mig 
den  dyrebare  pjece.  Jeg  stak  den  i  min 
brystlomme,  så  jeg  kunne  have  den 
nær  mit  hjerte. 

To  dage  senere  vendte  missio- 
nærerne tilbage.  Da  de  så  pjecen  i 


min  lomme,  spurgte  de,  om  jeg  havde 
læst  den.  Jeg  fortalte  dem,  at  de  ikke 
anede,  hvad  den  betød  for  mig.  Jeg 
forklarede,  at  jeg  havde  læst  den  som 
dreng  og  havde  bedt  om  at  måtte 
finde  den  igen. 

Om  søndagen  gik  vores  familie  i 
kirke.  Vi  ankom  meget  tidligt,  og 
søstrene  var  overrasket  over  at  se  os. 
De  havde  egentlig  ikke  inviteret  os, 
men  bare  fortalt  os,  hvor  kirkebyg- 
ningen lå. 

Søstrene  fortsatte  med  at  under- 
vise os.  Skønt  de  ikke  talte  særlig 
godt  spansk,  så  underviste  de  ved 

En  af  de  unge  kvinder  begyndte  at 
tale  om  Joseph  Smith,  og  i  hånden 
havde  hun  et  eksemplar  af  den 
pjece,  jeg  havde  læst  som  dreng. 


Helligånden.  Da  de  fortalte  os  om 
omvendelse,  følte  jeg  noget,  som  jeg 
aldrig  før  havde  følt  og  begyndte  at 
græde.  Så  opdagede  jeg,  at  vi  alle 
græd.  Jeg  var  overbevist  om,  at  jeg 
havde  fundet  den  sande  kirke. 

Min  hustru,  Rosa  Elida,  havde  en 
lignende  oplevelse.  Den  fandt  sted,  da 
søstrene  opfordrede  os  til  at  blive  døbt. 
»Søster  Salguero,«  sagde  de,  »ønsker 
du  at  følge  Frelseren?«  I  det  øjeblik 
blev  hun  klar  over,  at  det  gjorde  hun. 

Da  jeg  havde  bedt  Herren  om  at 
hjælpe  mig  med  at  finde  hans  kirke, 
havde  jeg  lovet  at  ville  tjene  ham. 
Lige  fra  den  første  gang  jeg  kom  i 
kirken,  har  jeg  trofast  overværet 
møderne  og  stræbt 
efter  at  tjene  flit- 
tigt. Jeg  har  haft 


mange  vidunderlige  kirkekaldelser, 
blandt  andet  har  jeg  to  gange  tjent 
som  biskop.  Min  hustru  har  tjent  i 
Primary  og  Hjælpeforeningen  og  i 
det  slægtshistoriske  program.  Min 
ældste  søn  har  været  på  fuldtidsmis- 
sion,  og  nu  forbereder  hans  lillebror 
sig  på  at  tage  af  sted.  Vi  har  to  døtre, 
som  også  er  aktive  i  Kirken. 

Når  jeg  bliver  bedt  om  at  tale  i 
Kirken,  bestræber  jeg  mig  på  at 
formidle  den  glæde,  som  jeg  føler 
som  medlem  af  Herrens  kirke.  Jeg 
ved,  at  Gud  lever,  og  at  han  har 
gengivet  sit  evangelium,  sin  kirke  og 
sit  præstedømmes  myndighed  til  os 
gennem  profeten  Joseph  Smith.  □ 

Wenceslao  Salguero  er  medlem  af  Tierra 
Nueva  Ward  i  Bosques  de  San  Nicolas  Stav  i 
Guatemala  City  i  Guatemala. 


Gør  familieaften 

endnu  bedre 


Familie  aften  spiller  en  helt  central  rolle  i  vores  indsats 
for  at  »undervise  hinanden  i  rigets  lære«  (L&P 
88:77).  Denne  tid,  hvor  vi  er  sammen  som  familie,  er  et 
ly  fra  verdens  larm  og  forvirring  -  en  time  eller  to,  hvor 
familiens  medlemmer  kan  lære  af,  styrke  og  tjene 
hinanden.  Det  er  vores  udfordring  at  sikre,  at  vore  fami- 
lieaftener er  effektive. 

Det  følgende  er  måder,  hvorpå  tre  familier  har 
forbedret  deres  familieaftener. 

Planlæg  familieaften  sammen 

Lisa  H.  Fernelius  fra  Chamberburg  1.  Ward  i  York  Stav  i 
Pennsylvania  fortæller,  hvordan  hendes  familie  lærte  at 
undgå  paniske  sidste  øjebliks  forberedelser,  når  den,  der 
havde  til  opgave  at  give  lektien,  kommer  uforberedt  til  fami- 
lieaften. De  besluttede  regelmæssigt  at  afsætte  en  familie- 
aften til  at  forberede  kommende  lektioner.  De  begynder 
med  bøn,  hvor  de  beder  om  Helligåndens  hjælp  til  forbere- 
delsen. Så  far  hver  især  følgende  lektionsskabelon: 

1.  Emne:  Beslut  dig  for,  hvad  du  ønsker  at  familien 
skal  lære. 


2.  Opmærksomhedsfanger:  Vælg  en  praktisk  illustra- 
tion, en  quiz,  en  ordleg,  et  billede  eller  et  puslespil  til  at 
præsentere  emnet. 

3.  Historie:  Vælg  en  historie,  der  illustrerer  lektionens 
emne. 

4.  Ugens  skriftsted:  Vælg  et  vers,  der  underbygger  lekti- 
onen. Familien  studerer  det  vers  i  ugen  efter  lektionen. 

5.  Vidnesbyrd:  Udtryk  dine  følelser  for  det  emne,  du 
har  undervist  i. 

6.  Aktivitet:  Vælg  en  leg  eller  et  spil  eller  projekt,  som 
understøtter  lektionen. 

Vi  har  Kirkens  tidsskrifter,  skrifterne,  salmebogen  og 
andre  materialer  inden  for  rækkevidde,  som  familien  kan 
bruge  til  forberedelsen  af  deres  lektioner.  Større  børn 
arbejder  på  egen  hånd.  Forældrene  hjælper  de  mindre 
børn.  Når  aftenen  er  forbi,  har  hvert  medlem  af  familien 
forberedt  en  lektion  med  illustrationer  og  det  hele. 

Mors  budskab 

Jarolyn  Ballard  Stout  fra  Hurricane  4.  Ward  i 
Hurricane  Stav  i  Utah  har  ti  børn.  Når  alle  skiftedes  til 

at  undervise,  fik  mor  og  far  kun  mulighed  for  at  under- 
vise en  gang  hver  anden  eller  tredje  måned.  Jarolyn  og 
hendes  mand  ville  gerne  være  mere  involveret  i  familie- 
aften end  det,  så  de  fandt  på  et  nyt  punkt,  som  de  kalder 
Mors  budskab. 

Hver  uge  efter  lektionen  beder  far  mor  om  at  præsen- 
tere sit  budskab,  som  enten  kan  være  en  kort  tanke  eller 
et  længere  indlæg.  Hun  kan  gå  ud  fra  en  konference  tale 
eller  behandle  et  familieanliggende.  Ofte  støtter  mors 
bemærkninger  den  lektion,  som  et  andet  familiemedlem 
netop  har  givet,  især  hvis  det  er  en,  som  hun  har  hjulpet 
et  barn  med  at  forberede. 

»Mors  budskab  har  været  en  stor  succes  i  vores  hjem,« 
siger  søster  Stout.  »Børnene  holder  af  det,  og  vi  får  som 
forældre  en  ekstra  mulighed  for  at  instruere  familien  ved 
familieaften.« 

Hjælp  børnene  med  at  være 
missionærer 

»Som  forældre  til  fem  belærer  vi  vore  børn  om, 
hvordan  de  kan  udnytte  deres  muligheder  for  at  være 
missionærer,«  siger  Laura  F.  Nielsen  fra  Cupertino  Ward  i 
Saratoga  Stav  i  Californien.  »Hver  uge  under  familieaften 
bruger  vi  et  par  minutter  på  at  tale  om,  hvilke  muligheder 


hver  enkelt  har  haft  i  løbet  af  ugens  syv  dage  til  at  være 
missionær,  og  om  hvordan  vedkommende  udnyttede 
muligheden.«  Familien  Nielsen  drøfter  så  forskellige 
måder  situationen  kunne  have  været  tacklet  på. 

Som  følge  heraf  lærer  familiens  medlemmer  at  se 
muligheden  for  at  missionere,  når  den  er  der.  For 
eksempel  har  de  lært  at  omtale  Kirken  ved  dens  fulde 
navn  i  stedet  for  dens  øgenavn.  Et  af  børnene  skrev  en 
stil  om  Kirkens  historie  til  skolen.  Et  andet  barn  fortalte 
om  glæden  ved  at  blive  døbt,  da  skolelærerne  ønskede 
ham  tillykke  med  hans  otte  års  fødselsdag. 

Til  tider  indrømmer  et  familiemedlem,  at  vedkom- 
mende har  ladet  en  mulighed  for  at  missionere  gå  til 
spilde,  og  det  giver  familien  mulighed  for  at  tale  om,  hvad 
der  skete  og  lære  at  tackle  en  lignende  situation  bedre  i 
fremtiden.  »Familiens  begejstring  hjælper  os  til  at  over- 
vinde flovhed  eller  dovenskab,«  siger  søster  Nielsen. 
»Vore  børn  er  nu  aktivt  på  udkig  efter  muligheder  for  at 
missionere,  og  de  aflægger  ivrigt  rapport,  så  familien  kan 
kommentere  indsatsen.  Ved  at  hjælpe  hinanden  på  den 
måde  udvikler  vi  hver  især  vores  evne  til  at  forkynde 
evangeliet.«  □ 

Nogle  of  de  lykkeligste  mennesker,  jeg  kender, 
besidder  ikke  noget  of  det,  som  verden  hævder  er 
nødvendigt  for  of  være  lykkelig  og  glad. 


Det  er  ikke  svært  for  mig  at  huske, 
dengang  jeg  gik  på  college.  Der  var 
mange  ting,  som  jeg  elskede  ved  at  gå  på 
college.  Jeg  elskede  at  lære.  Jeg  elskede  kammeratskabet. 
Og  jeg  elskede  amerikansk  fodbold. 

Jeg  havde  altid  drømt  om  at  komme  til  at  spille  ameri' 
kansk  fodbold  på  universitetet  og  i  løbet  af  første,  andet 
og  tredje  studieår  bar  jeg  en  højrød  uniform  og  spillede 
running  back. 

Dengang  var  verden  på  randen  af  kaos.  Modstridende 
politiske  kræfter  irriterede  og  chikanerede  hinanden.  Det 
spændte  forhold  bredte  sig.  Nationerne  irriterede 
hinanden.  Det  var  som  om  hele  verden  buldrede  og 
larmede  som  en  vulkan,  der  var  ved  at  komme  i  udbrud, 
og  som  til  sidst  ville  komme  i  udbrud.  Før  det  var  ovre, 
følte  alle  nationer,  alle  folk,  følgerne  af  disse  mørke  tider. 

Jeg  husker  den  dag  min  far  kom  hen  til  mig.  Det  var  i 
1936  lige  efter,  at  sæsonen  for  amerikansk  fodbold  var  slut. 

»Joseph,«  sagde  han,  »vil  du  gerne  på  mission?« 

Jeg  fortalte  ham,  at  det  ville  jeg. 

»Så  må  du  tage  af  sted  nu,«  sagde  han.  »Hvis  du 
venter  længere,  kommer  du  aldrig  af  sted.« 

Jeg  ønskede  ikke  at  tro  ham.  Jeg  ønskede  at  følge  min 

j  n  dejlig,  klar  juleaften  i  Østrig  for  mange 
år  siden  talte  min  kammerat  og  jeg  om  vore  mål 
og  om,  hvad  vi  ønskede,  der  skulle  ske  i  vores  liv. 


drøm  om  at  fortsætte  med  at  spille  amerikansk  fodbold 
og  at  tage  eksamenen  fra  universitet.  Hvis  jeg  tog  imod 
en  kaldelse  til  mission,  blev  jeg  nødt  til  at  give  afkald  på 
det  hele.  Dengang  varede  en  mission  tredive  måneder,  og 
jeg  vidste,  at  hvis  jeg  accepterede,  ville  der  være  stor 
mulighed  for,  at  jeg  aldrig  ville  komme  til  at  spille  ameri- 
kansk fodbold  igen,  måske  ville  jeg  heller  ikke  være  i 
stand  til  at  få  min  eksamen. 

Men  jeg  vidste  også,  at  det,  som  min  far  sagde,  var 
rigtigt.  Min  biskop  var  Marion  G.  Romney  (1897-1988), 
som  senere  blev  medlem  Kirkens  Første  Præsidentskab. 
Han  havde  før  talt  med  mig  om  at  tjene  på  en  mission,  og 
jeg  gik  til  ham  for  at  fortælle,  at  nu  var  tiden  inde. 

Et  par  måneder  senere  gik  jeg  ombord  på  SS 
Manhattan  og  begyndte  en  lang  rejse,  som  ville  bringe 
mig  til  centrummet  for  krisen  i  verden.  Jeg  skulle  tjene 
min  mission  i  Den  Tysk/Østrigske  Mission. 

Mit  første  område  var  i  Salzburg  i  Østrig.  Missionen 
var  underbemandet  og  ikke  særlig  lang  tid  efter,  at  jeg  var 
ankommet,  blev  min  kammerat  forflyttet  til  et  nyt 
distrikt  i  missionen.  Snart  befandt  jeg  mig  alene  i 
Salzburg,  en  ung  missionær  i  et  fremmed,  nyt  land. 

En  ting  var  ved  at  ske,  som  jeg  ikke  har  nævnt.  En  stor 
hær  fra  Hitlers  Tredje  Rige  var  ved  at  blive  samlet  lige  før 
grænsen  til  Østrig,  mindre  end  30  kilometer  fra  Salzburg. 
Overalt,  hvor  man  var,  kunne  man  mærke  en  voksende 
spænding  i  luften.  Ingen  vidste,  om  det  ville  blive  i 

morgen,    at   de   tyske   tanks   ville 
strømme  ind  over  grænsen. 

Jeg  husker  tydeligt  de  dage.  Jeg 
tror  ikke,  at  der  har  været  noget  andet 
tidspunkt  i  mit  liv,  hvor  jeg  har  følt  mig 
mere  modløs,  mere  fortabt.  Missionen  var  svær,  ingen  så 
ud  til  at  have  tid  til  mig  eller  til  det  budskab,  som  jeg  kom 
med.  Jeg  spekulerede  på,  om  der  nogensinde  ville  blive 
nok  medlemmer  i  byen  til  at  danne  et  ward. 

I  seks  uger  var  jeg  alene.  I  seks  uger  ventede  jeg  på  en 
kammerat.  I  seks  uger  spekulerede  jeg  på,  hvad  jeg  ville 
have  lavet,  hvis  jeg  var  blevet  i  Salt  Lake  City  og  havde 
fortsat  mine  studier. 

Selvom  dagene  og  nætterne  dengang  virkede  nærmest 
endeløse,  gik  de  efterhånden.  En  seniorkammerat 
ankom,  og  vi  gjorde  det  bedste  vi  kunne,  under  omstæn- 
dighederne, for  at  tjene  Herren. 

Det  år,  da  julen  nærmede  sig,  besluttede  min 
kammerat  og  jeg,  at  vi  ville  gå  hen  til  Oberndorf,  en  lille 
landsby,  der  lå  i  de  bayerske  alper.  I  ved  måske,  at  det  var 
skønheden  og  ophøjetheden  ved  denne  lille  landsby,  der 
inspirerede  Joseph  Mohr  til  i  1818  at  skrive  den  vidun- 
derlige salme  »Stille  nat«  (Sange  og  salmer,  nr.  127). 

Juleaften  gik  vi  hen  til  landsbyen  og  sad  en  stund  stille 
i  den  lille,  ydmyge  kirke  og  lyttede  til  den  smukke  orgel- 
musik. En  frisk,  klar  vinternat  omgav  os,  da  vi  begav  os  på 
vej  hjem.  Vi  gik  under  en  himmel  fuld  af  stjerner  og 
gennem  den  beroligende  stilhed  af  nyfalden  sne.  Måske 
var  det  en  nat,  ikke  så  forskellig  fra  den  nat,  der  for  over 
hundrede  år  siden  inspirerede  en  hjælpepræst  til  at  skrive 
teksten  til  en  af  den  kristne  verdens  mest  elskede  salmer. 


vis  det  at  redde  en  bog  fra 
havvand  er  værdig  til  himmelsk 
opmærksomhed,  hvor  meget 
mere  vil  jeres  himmelske  Fader 
da  ikke  være  opmærksomme 
på  jeres  liv  og  jeres  behov? 

Mens  vi  gik,  talte  min 
kammerat  og  jeg  om  vore  håb 
og  drømme.  Vi  talte  om  vore 
mål,  og  om  hvad  vi  ønskede, 
der  skulle  ske  i  vores  liv.  Jo 
mere  vi  talte,  desto  mere 
alvorlige  blev  vi  med  hensyn  til 
at  opnå  de  ting,  som  vi  talte  om. 
Da  vi  gik  der,  under  lyset  fra  fuld- 
månen, traf  vi  begge  alvorlige  beslutninger. 
Den  nat  forpligtede  jeg  mig  til,  at  jeg  aldrig  ville 
spilde  min  tid.  Jeg  ville  forny  mine  bestræbelser  for  at 
tjene  Herren.  Jeg  besluttede  mig  til,  at  jeg  ville  ære 
enhver  kaldelse  jeg  fik  i  Herrens  rige. 

Det  var  også  den  nat,  jeg  besluttede  mig  til,  hvem  jeg 
ville  gifte  mig  med.  Jeg  kendte  endnu  ikke  hendes  navn, 
men  jeg  havde  et  mentalt  billede  af,  hvilken  type 
menneske  hun  var:  En,  som  efterlevede  evangeliet  og  var 
åndeligt  stærk.  Jeg  beskrev  hende  endda  for  min 
kammerat:  At  hun  skulle  være  165  cm  høj,  at  hun  skulle 
have  blå  øjne,  og  at  hun  skulle  have  lyst  hår.  Søster 
Wirthlin  passer  til  den  beskrivelse,  som  jeg  gav  af  hende, 
uden  at  jeg  på  det  tidspunkt  kendte  hende.  Så  den  nat 
betød  meget  for  mig. 

To  og  et  halvt  år  gik,  og  før  jeg  vidste  af  det,  var  jeg 
hjemme  igen.  Jeg  husker,  at  jeg  hørte  nogen  nævne  et 
navn:  Elisa  Rogers,  en  ung  kvinde,  som  var  ansvarlig 
for  en  universitetsfest  på  Hotel  Utah.  Der  var  noget 
specielt  ved  det  navn.  Jeg  besluttede,  at  jeg  burde 
møde  hende. 

Jeg  husker  den  første  gang,  jeg  så  hende.  For  at  hjælpe 
en  ven,  var  jeg  taget  hen  til  hendes  hjem  for  at  hente 
hendes  søster.  Elisa  åbnede  døren  og  jeg  stirrede.  Der  stod 
hun,  smuk,  165  cm  høj,  blå  øjne  og  lyst  hår. 

Hun  må  også  have  følt  noget,  for  de  første  ord  hun 
sagde  til  mig  var:  »Jeg  vidste,  det  er  dig.« 

Hun   opdagede   hurtigt,   at   hun  havde   begået   en 

grammatisk  fejl.  For  til  fulde  at  forstå  dette,  må  I  forstå, 
at  Elisas  hovedfag  var  engelsk. 

Selv  efter  så  mange  år,  husker  hun  forlegenheden  ved 
dette  øjeblik.  Selvfølgelig  hjælper  det  ikke,  at  jeg  genfor- 
tæller historien,  men  jeg  tror,  at  hun  vil  tilgive  mig. 

Seks  årtier  er  gået  siden  den  julenat  i  Oberndorf,  da  jeg 
traf  disse  beslutninger.  Meget  er  sket  i  de  mellemliggende 
år.  Min  forudanelse  om  at  spille  amerikansk  fodbold  var 
rigtig,  jeg  kom  ikke  til  at  spille  igen.  Men  jeg  fik  gjort  min 
uddannelse  færdig.  Trods  det,  har  jeg  aldrig  fortrudt,  at  jeg 
tog  på  mission  og  forpligtede  mig  til  at  tjene  Herren.  Ved 
at  gøre  det,  har  mit  liv  været  fyldt  med  eventyr,  åndelige 
oplevelser  og  glæde  som  overgår  al  forstand. 

Mange  af  jer  er  maske  i  en  periode  i  jeres  liv,  hvor  det 
kan  være,  at  I  føler  jer  en  smule  modløse  eller  alene. 
Måske  føler  I  jer  en  smule  fortabt,  måske  endda  en  lille 
smule  bange.  Alle  har  følt  sådan  på  et  eller  andet  tids- 
punkt i  deres  liv.  Alle  har  spekuleret  på,  om  deres  liv  til 
sidst  vil  blive  lykkeligt. 

For  mere  end  to  årtusinde  siden  påstod  Aristoteles,  at 
alle,  som  lever,  har  det  samme  grundlæggende  mål:  At 
blive  lykkelig  (se  Nicomachean  Ethics,  bog  1,  kapitlerne  4 
og  7) .  Efter  at  have  levet  i  80  år,  er  jeg  begyndt  at  lære 
noget  om,  hvad  det  er,  der  gør  folk  lykkelige  og  succes- 
fulde. Jeg  vil  gerne  fortælle  jer  fem  ting,  som,  hvis  I  vil 
tage  dem  alvorligt  og  anvende  dem  I  jeres  eget  liv,  vil 
bringe  jer  lykke,  succes  og  tilfredshed  og  en  arv  i  det 
celestiale  rige. 

HAV  TRO  PÅ  JERES  HIMMELSKE  FADER 

For  det  første,  hav  tro  på  jeres  himmelske  Fader.  Han 
ved,  hvem  I  er.  Han  lytter  til  jer,  når  I  beder.  Han  elsker  jer. 
Han  er  opmærksom  på  jer.  Han  ønsker  det  bedste  for  jer. 

Efter  at  have  tjent  en  tid  i  Salzburg,  blev  jeg  forflyttet 

ikke  så  få  Wirthlin-navne  i  hans  arbejde.  Han  tilbød  at 
undersøge  min  families  slægtslinie.  Jeg  skrev  hjem,  og 
min  far  syntes,  at  det  var  en  vidunderlig  mulighed,  så  vi 
ansatte  ham. 

Et  år  efter  gav  han  mig  en  bog.  Den  var  36  cm  høj,  46 
cm  bred  og  vejede  6  kg.  Den  var  fyldt 
med  næsten  6.000  navne  på  mine 
forfædre.  Det  var  en  uvurderlig  bog, 
som  jeg  skattede  højt.  Lige  før  jeg  blev 
afløst  som  missionær,  pakkede  jeg  den 
dyrebare  bog  ned  i  en  stor  kuffert, 
sammen  med  nogle  af  mine  andre 
ejendele,  og  sendte  den  hjem.  Jeg  bad 
til,  at  den  ville  ankomme  i  god  behold, 
og  at  den  dyrebare  slægtshistorie  ikke 
ville  gå  tabt. 

Jeg  kom  hjem  før  kufferten.  Ugerne 
gik.  Stadig  ingen  kuffert.  Jeg  begyndte 
at  blive  bekymret  for,  om  den  uerstat- 
telige bog  var  gået  tabt.  Seks  måneder 
efter  at  jeg  var  kommet  til  Salt  Lake 
City,  ringede  de  fra  jernbanestationen. 
Der  var  kommet  en  kuffert  til  mig.  Jeg 
skyndte  mig  hen  for  at  få  den  tilbage, 
men  da  jeg  så  den,  sank  hjertet  i  livet 
på  mig.  Låsen  på  kufferten  var  gået  i 
stykker. 

Jeg  åbnede  låget,  og  da  jeg  kiggede  indeni,  sank  mit 
hjerte  endnu  dybere.  Alting  var  blevet  gennemblødt  af 
havvand.  Hvad  mere  var,  så  kunne  jeg  se,  at  der  var 
nogen,  som  havde  gennemsøgt  min  kuffert.  Nogle  af 
mine  ting  manglede. 

Jeg  flyttede  forsigtigt  lagene  af  tøj  for  at  lede  efter  min 
dyrebare  bog.  Da  jeg  kom  til  den,  blev  mit  hjerte  over- 


æt  jeres 
himmelske  Fader 
først  i  jeres  liv. 
Forpligt  jer  til 
at  følge  ham 
og  adlyde  hans 
befalinger  og 
stræb  hver  dag 
på  at  blive  mere 
kristuslignende. 


til  Ziirich  i  Schweiz.  Mens  jeg  var  der,  kom  et  medlem  af  vældet  af  glæde.  Ikke  alene  var  den  der,  men  siderne  var 

Kirken,  bror  Julius  Billeter,  hen  til  mig.  Han  var  professi-  fuldstændig  tørre.  Jeg  ved,  at  bogen  blev  bevaret  ved 

onel  slægtsforsker,  og  han  fortalte  mig,  at  han  havde  set  guddommelig  hjælp! 

Frelseren  spurgte:  »Sælges  ikke  to  spurve  for  en  skil- 
ling? Og  ikke  én  af  dem  falder  til  jorden,  uden  at  jeres 
fader  er  med  den. 

Men  på  jer  er  selv  alle  hovedhår 
talt. 

Frygt  derfor  ikke,  I  er  mere  værd 
end  mange  spurve«  (Matt  10:29-31). 
På  samme  måde,  hvis  det  at  redde 
en  bog  fra  havvand  er  værdig  til 
himmelsk  opmærksomhed,  hvor 
meget  mere  vil  jeres  himmelske 
Fader  da  ikke  være  opmærksomme 
på  jeres  liv  og  jeres  behov. 

Ved  en  lejlighed  kom  præsident 
Thomas  S.  Monson,  der  nu  er  første- 
rådgiver i  Det  Første  Præsidentskab, 
med  denne  udtalelse  til  mig:  »Der  er 
en  vejledende  hånd  med  i  alting.  Ofte 
når  ting  sker,  er  det  ikke  et  tilfælde. 
En  dag,  når  vi  ser  tilbage  på,  hvad  der 
tilsyneladende  virkede  som  tilfældig- 
heder, vil  vi  forstå,  at  de  måske  ikke 
var  så  tilfældige  alligevel.« 

Herren  kender  vores  prøvelser, 
han  kender  vores  sejre,  og  hvis  I  vil  stole  »på  Herren  af 
hele  [jeres]  hjerte,  og  [ikke  støtte  jer]  til  [jeres]  egen 
indsigt,  [men  have]  ham  i  tankerne  på  alle  [jeres]  veje,  så 
vil  han  jævne  [jeres]  stier«  (Ordsp  3:5-6). 

SÆT  RETFÆRDIGE  MÅL 

For  det  andet,  sæt  retfærdige  mål.  Mange  ting  vil 
konkurrere  om  jeres  opmærksomhed,  når  I  rejser  på  jeres 
vej  gennem  livet.  Der  vil  være  endeløse  forstyrrelser.  Folk 
og  ting  vil  lokke  jer  med  fristende  løfter  om  rigdom, 
fornøjelser  og  magt. 

Succes  er  et  forførende  ord.  Der  er  skrevet  tusindvis  af 
bøger  om  emnet.  De  lover  penge,  frihed,  fritid  og  luksus. 


ræsident  Hinckley 
har  sagt:  »Det  er 
arbejde,  som  gør 
forskellen  i  livet. 
Det  er  det  at  udvide 
vores  sind  og  udnytte 
vores  hænders 
færdigheder, 
der  hæver  os  fra 
middelmådighed.« 


Tusindvis  af  mennesker  er  kommet  med  opskrifter,  som 
ikke  kan  slå  fejl,  på  at  opnå  rigdom.  J.  Paul  Getty  foreslog 
for  eksempel  tre  trin  til  at  blive  rig:  »Stå  tidligt  op. 
Arbejd  hårdt.  Find  olie!« 

Andre,  måske  mere  anvendelige  opskrifter,  støtter 
variationer  over  et  særligt  tema:  Du  skal  fokusere  alle 
dine  tanker,  følelser  og  handlinger  på  dine  mål.  Du  skal 
ønske  dit  mål  med  al  den  lidenskab,  der  er  i  dit  hjerte.  Du 
skal  fokusere  alle  dine  tanker  på  dit  mål.  Du  skal  koncen- 
trere al  din  energi  på  at  opnå  målet. 

Selvfølgelig,  hvis  de  bliver  anvendt  med  et  retfærdigt 
formål,  kan  de  metoder  være  af  stor  værdi.  Problemet  er, 
at  i  de  fleste  tilfælde  leder  søgen  efter  rigdom,  fornøjelser 
og  magt  hen  til  et  sted,  som  ved  første  øjekast  ser  ud  til  at 
være  et  ønskværdigt  sted,  men  jo  nærmere  man  kommer 
hen  til  det,  desto  mere  ser  man  det  som  det,  det  er.  Prisen 
for  verdslig  succes  har  ofte  samme  pris  som  din  førstefød- 
selsret. De  som  laver  denne  handel,  vil  en  dag  føle  ligesom 
Esau,  som  da  han  forstod,  hvad  han  havde  tabt,  »udstødte 
...  et  højt  og  hjerteskærende  skrig«  (1  Mos  27:34). 

En  anden  fælde,  som  vi  ofte  falder  i,  når  vi  bliver  besat 
af  succes,  er,  at  vi  giver  kræfterne  i  vores  arm  og  styrken 
i  vore  tanker  æren  og  glemmer  Herren,  som  har  velsignet 
og  begunstiget  os. 

Moses  fortalte  Israels  børn  at  en  dag,  »nar  du  spiser  dig 
mæt  og  har  bygget  gode  huse  .  .  . 

når  dine  køer  og  får  bliver  talrige,  når  du  får  meget 
sølv  og  guld,  når  al  din  ejendom  øges  .  .  . 

Sig  ikke  til  dig  selv:  >Min  egen  kraft  og  min  hånds 
styrke  har  skaffet  mig  hele  denne  rigdom.  < 

Men  glemmer  du  Herren  din  Gud  og  følger  andre 
guder  og  dyrker  og  tilbeder  dem,  så  kan  jeg  i  dag  forsikre 
jer,  at  I  vil  blive  udryddet«  (5  Mos  8:12-13,  17,  19). 

Tror  I,  at  I  kan  bruge  de  penge,  som  I  har  tjent  i  dette 
liv,  som  valuta  i  det  næste?  Sæt  jeres  himmelske  Fader 
først  i  jeres  liv.  Forpligt  jer  til  at  følge  ham  og  adlyde 
hans  befalinger  og  stræb  hver  dag  på  at  blive  mere 

kristuslignende.  Fokusér  jeres  bestræbelser  på  at  opnå 
himmelske  rigdomme.  At  gøre  det  modsatte  vil  til 
syvende  og  sidst  ende  med  skuffelse  og  sorg. 

Jeg  mindes  Frelserens  lignelse  om  manden,  der  arbej- 
dede hårdt  for  at  opbygge  rigdom.  Han  havde  så  mange 
ejendele,  at  han  ikke  havde  et  sted,  der  var  stort  nok  til  at 
rumme  dem.  Så  derfor  byggede  han  store  lader,  hvor  han 
kunne  opbevare  dem.  Hans  tanke  var,  at  så  snart  han  fik  et 
sikkert  sted  til  alle  sine  ting,  kunne  han  trække  sig  tilbage 
og  føre  et  liv  med  fritid,  mad  at  spise,  drikke  og  være  glad. 

Men  netop  da  han  havde  færdiggjort  sine  bygninger, 
sagde  Gud  »til  ham:  Din  tåbe,  i  nat  kræves  dit  liv  af  dig. 
Hvem  skal  så  have  alt  det,  du  har  samlet?«  (Luk  12:20). 

Det  tankevækkende  spørgsmål,  som  Frelseren  stillede 
folk  på  hans  tid,  lyder  gennem  århundrederne  og  er  det 
samme  i  dag:  »For  hvad  hjælper  det  et  menneske  at 
vinde  hele  verden,  men  bøde  med  sit  liv«  (Matt  16:26). 

Er  penge  nødvendigvis  af  det  onde?  Profeten  Jakob  fra 
Mormons  Bog  besvarede  dette  spørgsmål.  Han  lærte  sit 
folk:  »Tænk  på  jeres  brødre  som  på  jer  selv  og  vær 
omgængelige  mod  alle  og  villige  til  at  dele  jeres  gods,  at 
de  må  blive  rige  ligesom  I. 

Men  førend  I  søger  efter  rigdom,  søg  Guds  rige. 

Og  efter  at  I  har  fået  håb  i  Kristus,  skal  I  få  rigdomme, 
om  I  søger  dem  i  den  hensigt  at  gøre  godt,  at  klæde  den 


e/eg  begyndte  at  forstå, 
at  jeg  havde  kontrollen, 
at  jeg  kunne  gå,  hvorhen 
jeg  ville,  og  at  jeg  kunne 
gøre  hvad  som  helst,  jeg 
havde  lyst  til,«  sagde  dr. 
Ben  Carson.  »Den  eneste 
person,  som  virkelig 
bestemte  eller  begrænsede 
min  succes,  var  mig  selv.« 

nøgne,  at  føde  den  sultne,  at 
sætte   de   fangne   fri   og   at 
bringe   den   syge   og   nødli- 
dende lindring«  (Jakobs  Bog 
2:17-19). 
Moses  fortalte  folk  på  sin  tid: 
»Når  der  er  en  fattig  hos  dig,  en  af 
dine  landsmænd  i  dine  byer  i  det  land  . . .  må  du 
ikke  gøre  dit  hjerte  hårdt  eller  lukke  din  hånd  for  din 
fattige  landsmand«  (5  Mos  15:7). 

ARBEJD  PÅ  AT  OPNÅ  DINE  MÅL 

For  det  tredje,  når  du  har  opstillet  retfærdige 
mål,  skal  du  arbejde  af  al  kraft  for  at  opnå  dem. 
Med  ældste  David  O.  McKays  (1873-1970)  ord,  fra 
dengang  han  var  medlem  af  De  Tolv  Apostles  Kvorum: 
»Lad  os  .  .  .  være  klar  over,  at  privilegiet  til  at  arbejde 
er  en  gave,  at  kraften  til  at  arbejde  er  en  velsignelse, 
at  kærlighed  til  arbejdet  er  fremgang«  (Conference 
Report,  oktober  1909,  s.  94;  fremhævelsen  er  fra 
originalen) . 

Arbejde  er  terapi  for  sjælen.  Jesu  Kristi  evangelium  er 
arbejdets  evangelium.  Jeg  tror,  at  meget  af  den  doven- 
skab, som  vi  oplever,  kommer  på  grund  af  en  misfor- 
ståelse af  Herrens  forsoning.  Vi  kan  ikke  bare  sidde  rundt 
omkring  og  gøre  ingenting  og  forvente  at  blive  succes- 
fulde med  hensyn  til  åndelige  og  verdslige  ting.  Vi  skal 
gøre  alt  det,  der  er  i  vores  magt  for  at  opnå  vores  mål,  så 
vil  Herren  gøre  resten. 

Husk  præsident  Gordon  B.  Hinckleys  ord:  »Det 
vigtigste  arbejde  i  verden  bliver  ikke  udført  af  genier.  Det 
bliver  udført  af  almindelige  mennesker,  der  har  balance  i 
deres  liv,  som  har  lært  at  arbejde  på  en  ekstraordinær 

måde«  (»Our  Fading  Civility«,  tale  holdt  på  Brigham 
Young  University,  den  25.  april  1996,  s.  15). 

Lad  mig  fortælle  om  et  usædvanligt  menneske,  der 
påtog  sig  ansvaret  for  sit  liv  og  blev  til  noget  på  trods  af 
hans  ringe  begyndelse.  Hans  navn  er  dr.  Ben  Carson.  Dr. 

Carson  var  født  og  opvokset  i  Detroits 
fattige  slum.  Han  voksede  op  i  et  hjem, 
hvor  der  ikke  var  nogen  far.  Hans  mor 
påtog  sig  ansvaret  for  at  opfostre  en 
familie  og  videregav  den  ansvarsfølelse 
til  sin  søn. 

Dr.  Carson  sagde,  at  hans  mor  ofte 
sagde  til  sine  børn:  »Har  du  en 
hjerne?«  Hvis  de  svarede  ja,  ville  hun 
følge  op  med:  »Så  kunne  du  have 
tænkt  dig  til  en  udvej  ud  af  den  her 
situation.  Det  er  lige  meget,  hvad 
John  eller  Mary  eller  hvem  som  helst 
gjorde.  Du  har  en  hjerne,  så  tænk  på 
en  udvej  på  dine  problemer. « 

Dr.  Carson  fortæller:  »Jeg  begyndte 
at  forstå,  at  jeg  havde  kontrollen,  at 
jeg  kunne  gå,  hvorhen  jeg  ville,  og  at  jeg  kunne  gøre  hvad 
som  helst,  jeg  havde  lyst  til.  Den  eneste  person,  som 
virkelig  bestemte  eller  begrænsede  min  succes,  var  mig 
selv.  Da  jeg  først  forstod  det,  forsvandt  hele  offermentali- 
teten ud  af  vinduet.  Jeg  indså,  at  jeg  ikke  behøvede  at 
sidde  og  vente  på,  at  en  eller  anden  skulle  gøre  noget  for 
mig«  (»Seeing  the  Big  Picture:  An  Interview  with  Ben 
Carson,  M.D.«,  Saturday  Evening  Post,  juli/august  1999, 
s.  50-51). 

Dr.  Carson  sad  ikke  og  ventede  på,  at  en  anden  gjorde 
noget  for  ham.  Han  tog  kontrol  over  sit  liv.  Han  stude- 
rede meget  i  skolen  og  gjorde  det  godt  -  godt  nok  til  at 
fortsætte  og  blive  læge.  Til  sidst  avancerede  han  til  at 
blive  leder  af  pædiatrisk  neurokirurgi  på  John  Hopkins 
Children's    Center    i    Baltimore,    et    verdensberømt 


Jrken  er  et  sted, 
hvor  ufuldkomne 
mennesker  samles 
for  at  hjælpe  og 
styrke  hinanden. 


hospital.  I  1987  udførte  Dr.  Carson  den  første  vellykkede 
operation  for  at  adskille  et  par  siamesiske  tvillinger,  hvor 
deres  baghoveder  sad  sammen. 

Sokrates  sagde:  »Gud  giver  os  alle  ting.  Prisen  er 
arbejde«  (Xenophon,  Recollections  of  Socrates,  bog  2, 
kapitel  1 ,  afsnit  20) . 

Præsident  Hinckley  gentog  dette  synspunkt:  »Der  er 
ingen  erstatning  under  himlen  for  produktivt  arbejde. 
Det  er  ved  den  proces,  at  drømme  bliver  til  virkelighed. 
Det  er  ved  den  proces  at  tilfældige  visioner  bliver  til 
dynamiske  præstationer. 

Det  er  arbejde,  som  gør  forskellen  i  livet.  Det  er  det  at 
udvide  vores  sind  og  udnytte  vores  hænders  færdigheder, 
der  hæver  os  fra  middelmådighed«  (citeret  i  »Pres. 
Hinckley  Shares  10  Beliefs  with  Chamber«,  Church 
News,  31.  januar  1998,  s.  3). 

ÆR  JERES  KALDELSER 

For  det  fjerde,  ær  jeres  kaldelser  og  vær  trofaste 
medlemmer  af  Kirken.  Når  vi  tager  i  kirke,  omgiver  vi  os 
selv  med  andre,  der  deler  vores  forpligtigelse  til  at  adlyde 
befalingerne  og  følge  Frelseren. 

Nogle  tager  fejl  af  Kirken  og  tror,  at  det  er  et  sted, 
hvor  fuldkomne  mennesker  samles  for  at  sige  fuldkomne 
ting,  tænke  fuldkomne  tanker  og  have  fuldkomne 
følelser.  Må  jeg  hurtigt  fordrive  en  sådan  tanke?  Kirken  er 
et  sted,  hvor  ufuldkomne  mennesker  samles  for  at  hjælpe 
og  styrke  hinanden,  mens  vi  stræber  efter  at  vende 
tilbage  til  vor  himmelske  Fader.  Enhver  af  os  vil  i  døde- 
ligheden gå  på  forskellige  stier.  Vi  vil  hver  især  udvikle  os 
i  forskelligt  tempo.  Fristelser,  der  plager  din  broder,  vil 
måske  ikke  genere  dig. 

Se  aldrig  ned  på  dem,  der  er  mindre  fuldkomne  end 
dig.  Bliv  aldrig  bestyrtet,  fordi  der  er  nogen,  der  ikke  taler 
lige  så  godt  som  dig,  ikke  leder  så  godt  som  dig,  ikke 
tjener  andre  så  godt  som  dig,  ikke  river  eller  skriver  eller 
giver  så  godt  som  dig. 

e/oseph  Millet  vidste,  at 
Herren  stolede  så  meget 
på  ham,  at  han  kunne 
bruge  ham  til  at  velsigne 
Newton  Halls  familie. 


Kirken  er  en  gruppe,  hvor 
man  arbejder  sammen  med 
det  mål  at  hjælpe  enhver  af 
Guds  sønner  og  døtre  med  at 
vende  tilbage  til  hans 
nærvær.  En  måde,  hvorpå  du 
kan  måle  din  værdi  i  Guds  rige,  er 

ved  at  spørge  dig  selv:  »Hvor  god  er  jeg  til  at  hjælpe  andre 
med  at  nå  deres  potentiale?  Støtter  jeg  andre  i  Kirken 
eller  nedbryder  jeg  dem?«  Hvis  du  nedbryder  andre, 
nedbryder  du  Guds  rige.  Hvis  du  opbygger  andre, 
opbygger  du  riget. 

En  anden  måde  til  at  måle  din  værdi  i  riget  er  ved  at 
spørge  dig  selv,  om  du  er  aktivt  engageret  i  at  ære  din 
kaldelse  i  Kirken.  Når  du  ærer  din  kaldelse,  lader  du  ikke 
bare  som  om,  du  udfordrer  dig  selv  til  at  tjene  det  sted, 
hvor  du  er  kaldet,  med  hele  dit  hjerte,  sjæl,  sind  og  styrke. 

Hvis  du  ikke  har  en  kaldelse  i  Kirken,  så  gå  til  din 
biskop  og  sig  til  ham,  at  du  er  ivrig  efter  at  tjene,  at  du  er 
villig  til  at  lægge  ryggen  til. 

Når  du  trofast  tjener,  vil  Herren  være  med  dig  og 
hjælpe  dig  med  at  føle  hans  Ånd  og  fornemme  hans 
ledende  hånd. 

For  et  par  år  siden  til  en  generalkonference,  fortalte 
ældste  Boyd  K.  Packer  fra  De  Tolv  Apostles  Kvorum,  histo- 
rien om  Joseph  Millet,  et  ret  ukendt  medlem  af  Kirken. 

Han  levede  i  Kirkens  tidlige  dage  og  kom  over  slet- 
terne sammen  med  andre  trofaste  medlemmer  for  at 
bosætte  sig  i  ørkenen  og  finde  et  nyt  hjem.  I  disse  første 
år  var  maden  ofte  sparsom.  Vintrene  var  især  svære  og 
ofte  varede  dagene  længere  end  maden  strakte. 

Joseph  Millet  skrev  i  sin  dagbog:  »Et  af  mine  børn  kom 
ind  og  sagde,  at  bror  Newton  Halls  forældre  ikke  havde 
mere  brød,  og  havde  ikke  haft  noget  den  dag. 

Jeg  delte  vores  mel  i  to  sække,  for  så  at  sende  den  ene 
op  til  bror  Hall.  I  det  samme  kom  bror  Hall. 

Jeg  spurgte:  >Bror  Hall,  er  I  løbet  tør  for  mel?< 


>Bror  Millet,  vi  har  intet. < 

>Nå,  men,  bror  Hall,  der  er  noget  i  den  her  sæk.  Jeg 
har  delt  mit  eget  mellem  os  og  skulle  til  at  sende  det  til 
dig.  Dine  børn  fortalte  mine,  at  I  ikke  havde  mere.< 

Bror  Hall  begyndte  at  græde.  Han  sagde  han  havde 
forsøgt  andre  steder,  men  havde  ikke  kunnet  få  noget. 
Han  var  så  gået  ind  blandt  cedertræerne  og  havde  bedt 
til  Herren,  og  Herren  havde  fortalt  ham,  at  han  skulle  gå 
hen  til  Joseph  Millet. 

>Nå,  men  bror  Hall,  du  behøver  ikke  at  betale  det 
tilbage.  Hvis  Herren  har  sendt  dig  efter  det,  så  skylder  du 
mig  intet  for  det.< 

Den  aften  skrev  Joseph  Millet  en  bemærkelsesværdig 
sætning  i  sin  dagbog:  >I  kan  ikke  tænke  jer  hvor  godt  det 
fik  mig  til  at  føle,  at  Herren  vidste,  at  der  var  et 
menneske,  som  hed  Joseph  Millet<«  GosePn  Millets 
dagbog,  SDH-Kirkens  historiske  arkiver,  Jesu  Kristi  Kirke 
af  Sidste  Dages  Hellige;  citeret  af  Boyd  K.  Packer,  »En 
hyldest  til  Kirkens  menige  medlemmer«,  Stjernen, 
oktober  1980,  s.  103). 

Det  er  en  vidunderlig  følelse  -  at  vide  at  Herren  stoler 
på  og  elsker  dig  nok  til  at  bruge  dig  til  at  velsigne  andre. 
Brødre  og  søstre,  jeres  himmelske  Fader  ønsker  at  bruge 
jer  til  det  samme  formal.  Når  I  ærer  jeres  kaldelser  og  går 
omkring  og  gør  godt,  lover  jeg  jer,  at  Herren  vil  udøse 

pekulér  ikke  på  at  lede  efter, 
hvem  du  er,  fokuser  din  energi 
på  at  skabe  den  person,  som  du 
gerne  vil  være!  Ethvert  øjeblik  er 
dyrebart.  Beslut  jer  nu  for,  at  I  vil 
gøre  jeres  liv  bemærkelsesværdigt. 


velsignelser  af  tilfredshed  og  glæde 
over  jer,  så  store,  at  I  knap  vil  kunne 
rumme  dem. 


NYD  REJSEN 

For  det  femte,  nyd  rejsen.  Guds  folk  er  et  glad  folk.  Vi 
mener,  at  der  er  en  tid  for  ædruelighed,  ærbødighed  og 
hengivenhed;  men  vi  mener  også,  at  vi  har  det  evige  livs 
glædelige  principper. 

Vi  har  så  meget  at  smile  over,  være  glade  over,  ja 
endda  at  le  over. 

Så  mange  af  os  venter  altid  på  at  blive  lykkelige.  »Hvis 
bare  jeg  kunne  få  min  eksamen,  hvis  bare  jeg  havde  råd 
til  at  købe  en  bil,  hvis  bare  jeg  kunne  blive  gift  .  .  .«  For 
alt  for  mange  er  lykken  et  lille  stykke  væk,  men  alligevel 
langt  nok  væk  til,  at  man  ikke  kan  nå  den.  Hver  gang  vi 
har  besteget  et  bjerg,  kan  vi  se  lykken  vinke  til  os  lige  bag 
det  næste  bjerg. 

Det  er  forfærdeligt,  altid  at  vente  på  i  morgen,  altid 
sætte  sin  lid  til  i  morgen,  altid  være  undskyldende  over 
for  i  dag,  fordi  vi  er  sikre  på,  at  det  kun  er  i  fremtiden,  at 
vi  vil  få  de  ting,  som  vil  fylde  vores  liv. 

Lad  være  med  at  vente  på  i  morgen.  Lad  være  med  at 
vente  på  det  rigtige  job,  det  rigtige  hus,  den  rette  løn,  den 
rette  kjolestørrelse.  Vær  glad  i  dag.  Vær  glad  nu. 

Abraham  Lincoln  sagde:  »De  fleste  mennesker  er  så 
glade,  som  de  selv  bestemmer  sig  for  at  være«  Qohn 
Cook,  red.,  The  Book  of  Positive  Quotations,  1997,  s.  7). 

Beslut  dig  for  at  være  glad.  Selv  når  du  ikke  har  nogen 
penge,  selv  når  du  ikke  har  en  ren  hud,  selv  når  du  ikke 
har  Nobelprisen.  Nogle  af  de  gladeste  mennesker,  som  jeg 
kender,  har  ikke  nogen  af  de  ting,  som  verden  mener  er 
nødvendige  for  tilfredshed  og  glæde.  Hvorfor  er  de  glade? 
Jeg  tror,  at  det  er  fordi,  at  de  ikke  hører  særlig  godt.  Eller 


måske,  fordi  de  hører  alt  for  godt  .  .  .  efter  de  ting,  som 
deres  hjerte  fortæller  dem.  De  glæder  sig  over  floder  og 
dale  og  lærkens  trillen.  De  glæder  sig  over  jordens 
skønhed.  De  glæder  sig  over  deres  families  kærlighed,  et 
lille  barns  stolprende  skridt  og  de  ældres  vise  og  omsorgs- 
fulde smil. 

De  glæder  sig  over  ærligt  arbejde.  De  glæder  sig  over 
skrifterne.  De  glæder  sig  over  Helligåndens  tilstede- 
værelse. 

En  ting  ved  jeg  ganske  sikkert,  den  tid,  vi  har  her,  går 
alt  for  hurtigt.  Spild  ikke  mere  tid  med  at  sidde  og  vente, 
mens  livet  passerer  forbi  dig. 

Kan  jeg  give  jer  endnu  et  råd?  Vær  villig  til  at  grine  af 
jer  selv.  Da  ældste  Matthew  Cowley  (1897-1953)  blev 
kaldet  til  De  Tolv  Apostle  Kvorum,  inviterede  præsident 
J.  Reuben  Clark  (1871-1961)  ham  ind  på  sit  kontor  for 
at  sætte  ham  ind  i  hans  nye  opgaver.  Præsident  Clark  var 
en  af  Kirkens  store  ledere  og  tænkere.  Han  forlod  en  post 
som  USA's  ambassadør  i  Mexico  for  at  tage  imod  en  stil- 
ling i  Kirkens  Første  Præsidentskab.  Han  var  en  mand, 
som  i  lang  tid  havde  været  vant  til  at  bære  ansvarets 
tunge  byrder  på  sine  skuldre. 

Da  mødet  mellem  ældste  Cowley  og  præsident  Clark 
var  ved  at  nærme  sig  slutningen,  sagde  præsident  Clark: 
»Nå  min  knægt,«  præsident  Clark  kaldte  alle  medlem- 
merne af  De  Tolvs  Kvorum  for  »min  knægt«.  »Nå  min 
knægt,  glem  ikke  regel  nummer  seks.«  Ældste  Cowley 
spurgte:  »Hvad  er  regel  nummer  seks?«  Præsident  Clark 
sagde:  »Lad  være  med  at  tage  dig  selv  så  pokkers  alvorligt.« 

»Hvad  er  de  fem  andre?«  spurgte  ældste  Cowley. 
Præsident  Clark  sagde:  »Der  er  ikke  andre«  (Matthew 
Cowley  Speaks,  1954,  s.  132433). 

Nogle  mennesker  tager  sig  selv  så  alvorligt,  at  de  ikke 
kan  føle  sig  komplette,  førend  de  finder  sig  selv.  Nogle 
forlader  familie,  arbejde  og  uddannelse  i  deres  søgen  efter 
at  finde  ud  af,  hvem  de  er. 

George  Bernard  Shaw  sagde:  »Livet  handler  ikke  om 
at  finde  sig  selv.  Livet  handler  om  at  skabe  sig  selv.« 
Spekulér  ikke  på  at  lede  efter,  hvem  du  er,  fokuser  din 
energi  på  at  skabe  den  person,  som  du  gerne  vil  være!  Du 
vil  opdage,  at  når  du  følger  den  rejse,  vil  du  ikke  alene 
finde  dig  selv,  men  der  er  god  chance  for,  at  du  vil  blive 
behageligt  overrasket  og  stolt  over  den  person,  som  du 
opdager  på  vejen. 

Træk  ikke  tiden  ud  et  minut  længere.  Ethvert  øjeblik 
er  dyrebart.  Beslut  jer  nu  for,  at  I  vil  gøre  jeres  liv  bemær- 
kelsesværdigt! 

For  ikke  så  længe  siden,  havde  jeg  muligheden  for, 
sammen  med  søster  Wirthlin,  at  vende  tilbage  til  det 
sted,  hvor  jeg  begyndte  min  mission.  Min  opgave:  At 
organisere  Salzburg  Stav  i  Østrig.  På  en  måde  var  det,  for 
mig,  som  at  komme  hjem.  Jeg  huskede  de  dage,  da  jeg 
vandrede  på  de  brostensbelagte  gader  og  spekulerede  på, 
om  der  nogen  sinde  ville  blive  nok  medlemmer  til  at 
danne  et  lille  ward.  Og  nu  var  jeg  her,  mange  år  senere, 
for  at  organisere  en  stav.  Mit  hjerte  flød  over,  da  jeg 
kiggede  ud  over  forsamlingen  af  trofaste  medlemmer,  og 
da  jeg  huskede  den  tid,  som  jeg  havde  tilbragt  her. 

Når  jeg  nu  ser  tilbage,  spekulerer  jeg  på,  om  de  tider 
med  prøvelser  og  ensomhed  ikke  har  medvirket  til  at 
styrke  min  karakter  og  til  at  øge  mit  ønske  om  at  lykkes. 
Disse  tider  med  tilsyneladende  fiasko,  kan  have  været 
noget,  som  har  hjulpet  mig  meget  i  mit  liv,  fordi  det 
forberedte  mig  til  større  ting,  der  skulle  komme. 

Mens  jeg  var  der,  rejste  jeg  med  min  hustru  til 
Oberndorf.   Vi  vandrede   den   samme   vej,    som  min 

kammerat  og  jeg  havde  vandret  så  mange  år  forinden. 
Og  der,  foran  de  majestætiske  bjerge  og  den  lille 
bayerske  landsbys  uberørte  skønhed,  fortalte  jeg  hende 
atter  engang  om  den  stille  nat,  da  jeg  beskrev  den 
kvinde,  som  jeg  ville  giftes  med,  for 
min  kammerat. 

De  beslutninger,  som  jeg  traf  den 
hellige  nat  i  Oberndorf  i  Østrig,  har 
været  en  ledende  kraft  gennem  hele 
mit  liv.  Selv  om  jeg  stadig  har  meget  at 
lære  og  meget  at  opnå,  har  jeg  gjort 
mit  bedste  for  at  have  tro  på  Gud.  Jeg 
har  gjort  mit  bedste  for  at  fokusere  på 
de  ting,  som  er  vigtige  i  mit  liv.  Jeg  har 
gjort  mit  bedste  for  at  arbejde  hårdt 
med  retfærdige  opgaver.  Jeg  har  gjort 
mit  bedste  for  at  ære  de  kaldelser,  som 
jeg  har  modtaget  i  Kirken,  og  jeg  har 
gjort  mit  bedste  for  at  nyde  rejsen. 

Må  I  gøre  det  samme,  når  I  af  jeres 
liv  skaber  noget,  der  er  værdigt  til 
jeres  guddommelige  arv. 

Jeg  vidner  for  jer,  at  formålet  med  min  mission  i  det 
fjerntliggende  Europa  er  det  samme  nu,  som  det  var 
dengang,  at  vidne  om,  at  vi  har  en  kærlig  himmelsk 
Fader,  og  at  hans  elskede  Søn,  Jesus  Kristus,  gav  os  den 
storslåede  forsoning.  Jeg  bærer  vidnesbyrd  om,  at  Joseph 
Smith  var  Guds  profet,  der  modtog  evangeliets  fylde,  og 
som  oprettede  Herrens  kirke  her  på  jorden  i  disse  sidste 
dage.  Jeg  bærer  vidnesbyrd  om,  at  Gordon  B.  Hinckley  er 
vores  profet,  seer  og  åbenbarer  i  dag. 

Når  1  stræber  efter  retfærdige  ønsker,  vil  Herren  være 
med  jer  og  lede  jer  på  vej.  Han  ønsker,  at  1  skal  være 
glade  og  succesfulde.  Han  ønsker,  at  I  kommer  til  ham. 
Må  1  finde  fred  og  lykke  på  jeres  rejse  gennem  livet.  □ 

Fra  en  CES -f treside  på  Brigham  Young  University,  den 
7.  november  1 999. 


uds  folk  er  et 
glad  folk.  Vi  har 
så  meget  at  smile 
over,  være  glade 
over,  ja  endda 
at  le  over. 

Skulder  ved  skulder 


Dåne  M.  Mullen 


Vores  liv  og  vores  familie  var  ved  at  falde  fra  hinanden. 
Mor  kiggede  tilbage  og  fandt  løsningen. 

Mine  brødre,  min  søster  og 
jeg  havde  lært  at  tro  på 
Gud,  og  vi  bad  altid 
bordbøn.  Men  længere  strakte  vores 
religiøse  oplæring  sig  ikke.  Min  mor  var 
opdraget  i  Jesu  Kristi  Kirke  af  Sidste 
Dages  Hellige,  men  det  var  far  ikke.  Jeg 
tror,  at  de  gennem  årene  fandt  ud  af,  at 
det  var  lettere  at  undgå  religiøse 
emner,  end  at  skændes  om  dem. 

Jeg  er  den  yngste  i  familien.  Mine 
brødre  og  min  søster  er  meget  ældre  og 
meget  beskyttende.  Jeg  havde  troet,  at 
livet  altid  ville  være  let. 

I  de  første  år  af  min  skolegang  havde  jeg  ganske  gode 
karakterer.  Men  som  årene  gik,  begyndte  mine  karakterer 
at  dale.  Mine  forældre  drøftede  ofte,  »hvad  de  skulle 
stille  op  med  Dåne«. 

De  prøvede  at  få  mig  til  at  læse  lektier,  men  uden 
held.  Lærere,  skolevejledere,  skoleinspektører  og  mine 
forældre  truede  med  straf,  men  hvert  år  blev  mine  karak- 
terer bare  dårligere.  Da  jeg  gik  i  syvende  klasse,  var  det 
hele  var  at  falde  fra  hinanden. 

Det  var  også  det  år,  hvor  vores  familie  faldt  fra 
hinanden.  To  uger  efter  jul  blev  mine  forældre  separeret 


og  senere  skilt.  Mine  to  storebrødre  og 
min  storesøster  var  færdige  med  skolen 
og  var  flyttet  hjemmefra.  Så  der  var 
kun  min  bror  Lee  og  jeg  selv  hjemme 
hos  mor,  og  Lee  gik  i  3. g.  For  at  gøre 
sagen  værre,  havde  vi  også  økonomiske 
problemer.  Min  mor  mente,  at  nu 
var  vi  helt  nede  og  skrabe  bunden. 
Men  så  begyndte  det  at  se  lidt 
lysere  ud. 

En  dag  talte  mor  og  jeg  alvorligt 
sammen.  Vi  talte  om  hendes  opvækst  i 
Kirken,  og  hun  sagde,  at  hun  vidste, 
hun  kunne  bede  Gud  om  hjælp.  Hun  sagde  også,  at  hun 
troede,  at  hvis  jeg  gik  i  kirke,  ville  det  måske  hjælpe  på 
min  skolegang.  Jeg  havde  været  i  kirke  et  par  gange  med 
en  ven,  som  var  sidste  dages  hellig,  og  jeg  havde  også 
deltaget  i  Bibelklasser  i  andre  trossamfund,  men  min 
familie  havde  ikke  været  i  kirke,  siden  før  jeg  blev  født. 
Da  nu  mor  var  tynget  af  skilsmissen  og  tabet  af  sin 
indtægt,  ønskede  jeg  ikke  at  gøre  hendes  problemer 
værre.  Jeg  besluttede  at  lytte  til  missionærerne. 

Mor  bad  også  Lee  om  at  lytte  med,  men  han  havde  for 
travlt  i  skolen.  Han  lyttede  med  til  den  første  lektion, 
men  derefter  syntes  han  altid  at  have  andre  ærinder,  når 

missionærerne  kom.  Mor  og  jeg 
begyndte  at  gå  i  kirke  sammen,  og  det 
hele  syntes  lysere.  Jeg  blev  døbt  det 
forår.  Jeg  begyndte  også  at  være  mere 
flittig  i  skolen.  Og  det  fik  mig  også  til 
at  føle  mig  bedre  tilpas. 

Inden  jeg  blev  medlem  af  Kirken, 
havde  jeg  røget  og  drukket  lidt  og 
været  sammen  med  unge,  som  jeg 
ikke  følte  mig  helt  tryg  ved  -  unge,  som  klarede  sig 
dårligt  i  skolen,  og  som  ofte  sad  efter  sammen  med  mig. 
Men  da  biskoppen  interviewede  mig,  og  jeg  havde 
besluttet  mig  for  at  blive  døbt,  lovede  jeg  at  efterleve 
visdomsordet.  Jeg  fandt  ud  af,  at  jeg  kunne  lide  at  bære 
præstedømmet,  at  omdele  nadveren  og  at  blive  rost  for 
at  gøre  godt,  i  stedet  for  altid  at  lave  ballade.  Disse  posi- 
tive følelser  begyndte  at  smitte  af  på  mit  liv  uden  for 
Kirken.  Og  da  jeg  begyndte  at  bære  vidnesbyrd  for  mine 
venner,  begyndte  jeg  snart  at  se,  hvem  mine  virkelige 
venner  var. 

Lee  meldte  sig  til  hæren  sommeren  efter  at  han  havde 
taget  sin  eksamen.  Han  fandt  snart  ud  af,  hvad  hjemve  er. 
Han  skrev  hjem  hver  dag,  og  mor  græd,  når  hun  læste 
hans  breve.  Hun  bad  ham  om  at  finde  ud  af,  om  der  var 
et  SDH-ward,  som  han  kunne  komme  i.  Vi  bad  for  ham 
og  opfordrede  ham  til  også  at  bede.  Min  bedstemor 
havde  givet  Lee  en  Bibel  i  eksamensgave,  og  af  en  eller 
anden  grund  havde  han  taget  den  med,  da  han  rejste. 
Det  viste  sig,  at  religiøs  litteratur  var  det  eneste  læsestof, 
som  var  tilladt  på  basen.  Da  Lee  fortalte  min  mor  det, 
sendte  hun  ham  et  eksemplar  af  Mormons  Bog,  Kort  efter 
begyndte  vi  at  modtage  breve  fra  Lee,  hvori  han  fortalte, 
at  han  nød  at  læse  i  skrifterne,  og  at  han  læste  dem  højt 


for  andre  soldater.  Selvfølgelig  fik 
det  mor  til  at  græde.  Mor  spurgte 
Lee,  om  han  ville  undervises  af 
missionærerne.  Men  Lee  skrev  og 
fortalte  os,  at  han  allerede  havde 
bedt  biskoppen  om  at  arrangere  det. 
Han  blev  døbt,  da  han  var  hjemme 
på  orlov.  Da  græd  mor  igen. 

Nu,  et  par  år  efter  min  dåb,  har 
jeg  tjent  som  præsident  for  diakonernes  kvorum  og 
lærernes  kvorum.  Jeg  har  udmærket  mig  i  skolen,  og  mine 
karakterer  er  gode  nok  til,  at  jeg  må  være  på  idrætsholdet. 
Jeg  prøver  at  være  venner  med  de  fyre,  som  jeg  var 
sammen  med  før,  men  jeg  går  ikke  i  byen  med  dem  mere. 
Vi  er  stadig  på  god  fod,  men  vi  har  forskellige  interesser 
nu.  Jeg  går  til  GUF  og  bruger  tid  på  mit  skolearbejde. 

Min  mor  har  også  ændret  sig.  Hun  er  holdt  op  med 
at  ryge  og  drikke  og  er  begyndt  at  betale  tiende.  Jeg 
kan  ikke  påstås  at  alle  vores  økonomiske  problemer  er 
blevet  løst,  men  vi  får  altid  betalt  vores  regninger.  Min 
mor  og  jeg  er  blevet  rigtig  gode  venner,  og  hun  er  min 
seminarlærer  nu.  Hun  var  i  templet  sidste  sommer. 
Sidste  år  fik  hun  en  livstruende  sygdom,  og  hun  har 
været  meget  længe  om  at  komme  sig.  Det  var  skræm- 
mende og  hårdt  for  os  begge,  men  ældsterne  gav 
hende  en  velsignelse,  og  vi  stod  sammen  skulder  ved 
skulder. 

De  forandringer,  som  er  sket  med  mig,  min  mor  og  min 
bror  kom  ikke  let.  Men  de  har  bestemt  været  umagen 
værd.  Mor  græder  stadig  af  og  til,  men  det  er,  fordi  hun 
er  så  lykkelig.  Og  det  er  jeg  også.  □ 

Dåne  M.  Mullen  er  medlem  af  Boise  3.  Ward  i  Boise  Sydstav 
i  Idaho. 

Altid 
min  ven 


Becky  Prescott 


Jeg  følte  mig  meget  ensom 

i  de  nye  omgivelser,  indtil  jeg 

så  det  billede  på  væggen. 

m       \3l  Jeg  trådte  ind  i  Unge  Pigers  klasse  om  søndagen, 

m        m  følte  jeg  mig  meget  ensom.  Min  familie  var  lige 

-JE__-^   flyttet  til  en  lille  by  i  den  anden  ende  af  landet.  Vi 

kendte  ikke  nogen  i  det  nye  område,  og  alle  vore  slægtninge 

boede  flere  tusinde  kilometer  væk. 

Da  jeg  kiggede  efter  et  sted  at  sidde,  fik  jeg  øje  på  en  stol 
på  anden  række  ved  væggen.  Da  jeg  satte  mig,  lagde  jeg 
mærke  til,  at  alle  de  andre  undtagen  mig  havde  en  sidekam- 
merat. Jeg  blev  ved  med  at  sige  til  mig  selv,  at  det  hele  ville 
ændre  sig,  når  jeg  havde  haft  tid  til  at  finde  nye  venner.  Men 
uanset  hvor  mange  gange  jeg  prøvede  at  overbevise  mig  selv 
om  det,  så  følte  jeg  mig  alligevel  meget  ensom. 

Da  vi  var  halvvejs  gennem  lektionen,  fik  jeg  øje  på  et 
billede  af  Jesus  Kristus  på  væggen  ved  siden  af  mig.  I  det 
øjeblik  slog  det  mig,  at  jeg  ikke  var  alene.  Det  var,  som  om 
Frelseren  havde  siddet  ved  siden  af  mig  hele  tiden. 

Det  tog  sin  tid  at  vænne  sig  til  at  bo  i  en  ny  by  og  at  finde 
nye  venner.  Til  tider  følte  jeg  mig  alene,   men 
huskede  altid  på  den  søndag,  hvor  jeg  fik  øje  på 
billedet  af  Frelseren  og  indså,  at  jeg  aldrig  er 
alene.  Jesus  Kristus  vil  altid  være  min  ven.  □ 
Becky  Prescott  er  medlem  af  Santaquin  1 .  Ward 
i  Santaquin  Stav  i  Utah. 


MAJ      2001 

47 


Sådan  anvender 
du  Liahona  for  maj  2001 


Du  kan  finde  nyttige  ideer  til  undervisning  og  drøftelse  i  dette 
nummer  af  Liahona.  (Numrene  herunder  henviser  til  sidetal  i 
dette  nummer.  L  =  Lille  Liahona). 


SAMTALEEMNER 

■  »Herrens  fyrtårn«,  side  2:  Præsident  Monson  foreslår,  at  vi  plan- 
lægger vores  fremtid  med  et  formål  for  øje.  Lad  familien  eller  eleverne 
nedskrive  mål,  som  kan  hjælpe  dem  til  at  nå  formålet  med  deres  liv  her 
på  jorden.  Hvis  det  synes  passende,  kan  du  lade  dem 
fortælle  om  deres  mål. 

■  »Lektier  lært  på  livets  vej«,   side   34:    Drøft 
ældste  Wirthlins  spørgsmål:  »Hvis  det  at  redde  en 
bog  fra  havvand  er  værdig  til  himmelsk  opmærk- 
somhed, hvor  meget  mere  vil  jeres  himmelske 
Fader  da  ikke  være  opmærksomme  på  jeres         ^É 
liv  og  jeres  behov?«  Æ 

■  »Altid  min  ven«,   side  47:   Læs     Æ 
Rom  8:35,  37-39  og  tal  om,  hvordan 
vi  kan  sikre  os,  at  vi  aldrig  føler  os 
fjernt  fra  Frelseren. 

■  »Du  må  ikke  give  op«,  side  L7: 
Hvordan  tror  du,  at  Tracys  vedva- 
rende vidnesbyrd  var  medvirkende 
til,  at  hun  fik  lov  til  at  blive  døbt? 


EMNER  I  DETTE  NUMMER 

Arbejde 34 

Aronske  Præstedømme, 

Det 8,  Kirkenyt 

Besøgslærerinder 25 

Brasilien  . . 10 

Det  Nye  Testamente, 

Historier  fra L12,  L14 

Dåb L7,  L8 

Familieaften 32,  48 

Familieforhold 23,  44 

Handicap 26 

Helligånden 18,  26 

Hjemmelærere ........7 

Indførelse  i  fællesskabet 10 

Jesus  Kristus 8,  47 

Kaldelser ..34 

Kristi  lys 18 

Kærlighed 23 

Lydighed 24,  L2,  L4,  L8 

Melkisedekske 

Præstedømme,  Det Kirkenyt 

Missionering L10 

Mål 2,34 

Nadver 8,  L8 

Omvendelse  ............26,  44 

Primary L2 

Profeter 14,  L2 

Skilsmisse ..26 

Synd 24 

Tiende 25 

Tjeneste 26 

Udholdenhed L7 

Velsignelser  ........26,  L2 

Venskab  2,  47 

Vidnesbyrd L7 

Økonomi 25 


EFTERLYSNING  AF  ARTIKLER  FRA  UNGE 
Vi  opfordrer  vore  unge  læsere  til  af  fortælle  os,  hvordan  de  har  omsat  præsident  Gordon  B. 
Hinckleys  seks  Ver  til  praksis  i  deres  liv,  og  om  hvordan  de  er  blevet  velsignet  ved  at  gøre  det 
(se  »En  profets  vejledning  og  bøn  for  ungdommen«,  Liahona,  april  2001,  s.  30-41).  Send  artikler 
til  Liahona,  Floor  24,  50  East  North  Temple  Street,  Salt  Lake  City,  UT  841 50-3223,  USA,  eller  send 
en  e-mail  til  CUR-Liahona-IMag@ldschurch.org.  Husk  af  vedlægge  fulde  navn,  adresse,  telefon- 
nummer samt  ward  og  stav  (eller  gren  og  distrikt). 

De  unge  piger  i  Rio  de  Janeiro 
i  Brasilien  tager  præsident 
Gordon  B.  Hinckley  på  ordet, 
når  han  opfordrer  Kirkens 
medlemmer  til  at  »give  en  hånds- 
rækning til  ...  mennesker! 
Lad  os  gøre  os  til  venner  med 
dem!  Lad  os  være  venlige  mod 
dem!  Lad  os  opmuntre  dem!  Lad 
os  øge  deres  tro  og  kundskab 
om  dette,  Herrens  værk.«  Se 
»Håndsrækning  i  Rio«,  side  10. 

